﻿ UNIVERSITATEA “TRANSILVANIA” DIN BRAŞOV DEPARTAMENTUL PENTRU ÎNVĂŢĂMÂNT LA DISTANŢĂ ŞI ÎNVĂŢĂMÂNT CU FRECVENŢĂ REDUSĂ (DIDIFR) Elena Cocoradă, Mihaela Voinea PSIHOLOGIA ÎNVĂŢĂRII. COPILUL CU DIFICULTĂŢI DE ÎNVĂŢARE curs pentru anul I Braşov, 2009 2 Introducere Cum învăţăm noi oamenii? Sau învaţă şi animalele? Cunoştinţele pe care le avem la un moment dat sunt achiziţionate toate în acelaşi mod? Sau cunoştinţe diferite se învaţă pe căi diferite? Există, cu alte cuvinte, o singură teorie a învăţării sau mai multe? Toţi oamenii învaţă la fel, cu aceleaşi eforturi şi aceleaşi rezultate? Se pare că nu, unii dintre noi avem dificultăţi de învăţare. Este util să învăţăm teorii ale învăţării ori să studiem dificultăţile de învăţare? Viaţa noastră de elevi, studenţi sau mai târziu cea profesională, cariera noastră sunt influenţate de învăţare? Nu ar fi mult mai util să ne antrenăm în practica învăţării? Ori dacă trebuie să îi ajutăm pe alţii să înveţe, nu ne-ar fi suficienţi algoritmi pe care să îi asimilăm rapid şi să îi aplicam întocmai, în orice situaţie? Parcurgând cursul veţi găsi răspunsuri la aceste întrebări, dar şi la altele. Dacă unele răspunsuri nu vă satisfac, există numeroase cărţi, articole, studii despre învăţare pe care le puteţi citi. Obiectivele cursului După parcurgerea acestui curs, studentul va fi capabil: Să utilizarea adecvat sistemul de concepte din domeniul învăţării şi al dificultăţilor de învăţare la copii Să aplice ideile achiziţionate în situaţii de învăţare şi la cazuri concrete Să interpreteze efectele teoriilor învăţării în situaţii date Să diagnosticheze dificultăţi de învăţare ale unui copil Să elaboreze, pe baza diagnozei efectuate şi a obiectivelor învăţării, programe de intervenţie personalizată Competenţe conferite Utilizarea adecvată a conceptelor şi teoriilor din domeniul învăţării şi al dificultăţilor de învăţare la copii Aplicarea ideilor achiziţionate în situaţii de învăţare şi la cazuri concrete Interpretarea critică a efectelor teoriilor învăţării în situaţii date Analiza principalelor dificultăţi de învăţare prezente la copii Elaborarea programelor de intervenţie personalizată pentru copiii cu dificultăţi de învăţare 3 Resurse şi mijloace de lucru Pentru parcurgerea cursului nu vă sunt necesare instrumente, materiale speciale. Vă recomandăm să vă programaţi realist învăţarea, lăsând timp şi pentru recapitulare şi pentru efectuarea temelor de control. Folosiţi metoda studiului individual, lucrul cu manualul, combinaţi studiul individual cu munca în grupuri mici. Alternaţi lectura cu efectuarea aplicaţiilor, rezolvarea temelor de control şi a testelor de evaluare. Confruntaţi ideile şi soluţiile dv., ori de câte ori aveţi ocazia, cu ideile şi soluţiile altor colegi, transformând învăţarea într-o cooperare şi negociere de sensuri. Structura cursului Cursul este compus din 2 module: M1 - Introducere în teoriile învăţării, cu 5 UI M 2 - Copilul cu dificultăţi de învăţare, cu 6 UI Pentru verificare sunt propuse 3 teme de control: 1a. Analizaţi implicaţiile a 3 teorii ale învăţării prin condiţionare asupra predării-învăţării la copiii, adolescenţi şi adulţi. 1.b. Folosind modelul schiţei de lecţie din paragraful 7.2 (U.I.3), elaboraţi o schiţă de lecţie în care să utilizaţi concepţia piagetiană asupra învăţării. 2. Stabiliţi avantajele şi limitele utilizării teoriilor sociale ale învăţării 3. Elaboraţi un plan de intervenţie personalizată pe baza diagnozei unui elev cu DI. Temele se vor transmite tutorilor pe suport hârtie. Soluţia fiecărei teme va fi însoţită de 2 evaluări realizate de colegi. Nu se admit evaluări încrucişate. Aprecierile vor fi postate pe platforma electronică. Cerinţe preliminare Este dezirabil ca studenţii să fi parcurs disciplinele: Fundamentele psihologiei şi Fundamentele psihopedagogiei speciale Discipline deservite Toate disciplinele din câmpul „educaţie” Durata medie de studiu individual Timpul necesar parcurgerii unei UI este de aproximativ 2–3 ore de studiu individual. Evaluarea - În nota finală, ponderile vor fi următoarele: - răspunsurile la examenul final – 40% - teste pe parcursul semestrului - 20% - teme de control - 40% 4 Cuprins Introducere .............................................................................................................................3 Chestionar evaluare prerechizite............................................................................................9 Modulul I. Introducere în teoriile învăţării.....................................................................11 Autor: Elena COCORADĂ Introducere ...........................................................................................................................11 Competenţe...........................................................................................................................11 U.I. I.1 Învăţarea prin condiţionare ................................................................................11 1.1. Introducere ....................................................................................................................11 1.2. Obiective .......................................................................................................................11 1.3. Conţinuturi ....................................................................................................................13 1. Condiţionarea pavloviană.................................................................................................13 2. Învăţarea dintr-o încercare ...............................................................................................20 3. Învăţarea prin contiguitate................................................................................................20 4. Învăţarea prin încercare şi eroare.....................................................................................22 1.4.Rezumat..........................................................................................................................26 1.5. Teste de evaluare...........................................................................................................26 U.I. I.2 Învăţarea prin condiţionare operantă................................................................27 1.1. Introducere ....................................................................................................................27 1.2. Obiective .......................................................................................................................27 1.3. Conţinuturi ....................................................................................................................28 1. Începuturile behaviorismului şi învăţarea emoţiilor........................................................28 2. Behaviorismul clasic .......................................................................................................32 3. Teoria behavioristă a dezvoltării .....................................................................................39 4. Skinner şi activitatea şcolară………………………………………………....................40 5. Evaluarea teoriei lui Skinner............................................................................................45 6. Modelul behaviorist al învăţării între cele două războaie mondiale ................................48 1.4. Rezumat.........................................................................................................................49 1.5. Teste de evaluare...........................................................................................................50 U.I. I.3 Construirea cunoştinţelor.....................................................................................51 1.1. Introducere ....................................................................................................................51 1.2. Obiective .......................................................................................................................52 5 1.3. Conţinuturi ....................................................................................................................52 1. Reîntoarcerea cognitivului ...............................................................................................52 2. Epistemologia genetică ....................................................................................................53 3. Teoria piagetiană a dezvoltării inteligenţei......................................................................58 4. Teoria constructivistă a învăţării......................................................................................61 5. Dezvoltare şi învăţare.......................................................................................................63 6. Metode calitative pentru studierea învăţării.....................................................................64 7. Implicaţii asupra dezvoltării învăţământului....................................................................67 8. Evaluarea teoriei constructiviste ......................................................................................69 1.4. Rezumat.........................................................................................................................69 1.5. Teste de evaluare...........................................................................................................69 1.6. Temă de control.............................................................................................................69 U.I. I.4 Învăţarea socială..................................................................................................70 1.1. Introducere ....................................................................................................................70 1.2. Obiective .......................................................................................................................70 1.3. Conţinuturi ....................................................................................................................70 1. Învăţarea prin observaţie..................................................................................................71 2. Teoria socio-constructivistă a învăţării............................................................................78 3. Metode de studiu ale învăţării sociale..............................................................................87 1.4. Rezumat.........................................................................................................................88 1.5. Teste de evaluare...........................................................................................................88 1.6. Temă de control.............................................................................................................88 U.I. I.5 Teoria socio-culturală a învăţării.........................................................................89 1.1. Introducere ....................................................................................................................89 1.2. Obiective .......................................................................................................................90 1.3. Conţinuturi ....................................................................................................................92 1. Dezvoltarea cognitivă la Vîgotski....................................................................................92 2. Învăţarea este istorică şi culturală ....................................................................................97 3. Vîgotski şi Piaget .............................................................................................................99 4. Implicaţii ale teoriei socio-culturale în învăţarea şcolară...............................................100 5. Evaluarea teoriei socio-culturale....................................................................................102 6. Dezvoltări ale teoriei socio-culturale .............................................................................105 1.4. Rezumat…. .................................................................................................................106 1.5. Teste de evaluare.........................................................................................................106 6 Modulul II. Copilul cu dificultăţi de învăţare......................................................... 107 Autor: Mihaela VOINEA Introducere.............................................................................................................. 109 Competenţe.................................................................................................................. 109 Unitatea de învăţare nr.1 Domeniul dificultăţilor de învăţare – delimitări conceptuale şi direcţii de analiză.............................................................................. 110 II.1.1. Introducere....................................................................................................... 110 II.1.2. Obiectivele unităţii de învăţare........................................................................ 110 II.1. 3. Delimitări conceptuale................................................................................... 110 II. 1.4. Direcţii de analiză.......................................................................................... 114 II.1.5. Rezumat.......................................................................................................... 116 II. 1.6. Test de evaluare.............................................................................................. 117 Unitatea de învăţare nr.2. Descrierea şi identificarea dificultăţilor de învăţare. 118 II.2.1. Introducere....................................................................................................... 118 II.2.2. Obiectivele unităţii de învăţare..................................................................... 118 II. 2. 3. Teorii şi modele explicative ale dificultăţilor de învăţare............................. 118 II. 2.3.1. Teoria proceselor......................................................................................... 120 2.3.2. Teoria gestaltului............................................................................................. 123 2.3.4. Teoria neuropsihologică................................................................................... 124 2.3.5.Teoria ecologică................................................................................................ 125 II. 2.4. Clasificarea dificultăţilor de învăţare (D.I.)................................................. 126 II. 2.5. Rezumat..................................................................................................... 131 II. 2.6. Test de evaluare......................................................................................... 131 Unitatea de învăţare nr.3 Cauzele dificultăţilor de învăţare la copii.................. 132 II. 3.1. Introducere................................................................................................... 132 II. 3.2. Obiectivele unităţii de învăţare....................................................................... 132 II. 3.3. Cauzele ( etiologia) DI.................................................................................. 133 II.3.4. Teorii şi ipoteze etiologice moderne................................................................. 136 II.3.4.1. Discroniile biopedagogice în funcţionarea organismului uman şi efectul lor în activitatea de învăţare................................................................................... 136 II.3.4.2. Disimetriile funcţionale rezultate din specializarea celor două emisfere 138 cerebrale..................................................................................................................... II.3.4.3. Excesul funcţional al sistemului limbic în activitatea sistemului nervos 140 7 central........................................................................................................................ II. 3.5. Rezumat.......................................................................................................... 143 II.3.6. Test de evaluare................................................................................................ 144 Unitatea de învăţare nr.4. Depistarea şi prevenirea dificultăţilor de învăţare.... 145 II. 4.1. Introducere..................................................................................................... 145 II.4.2 . Obiectivele unităţii de învăţare..................................................................... 145 II. 4.3. Depistarea dificultăţilor de învăţare................................................................ 145 II.4.4. Prevenirea dificultăţilor de învăţare.................................................................. 151 II.4.5 Rezumat............................................................................................................. 152 II.4.6. Test de evaluare................................................................................................ 152 Uniatea de învăţare nr.5. Evaluarea dificultăţilor de învăţare............................ 154 II.5.1. Introducere..................................................................................................... 154 II.5. 2. Obiectivele unităţii de învăţare....................................................................... 154 II.5.3. Evaluarea dificultăţilor de învăţare................................................................... 155 II.5.3.1. Evaluarea prin raportare la standarde............................................................ 156 II. 5.3.2. Evaluarea prin raportare la criterii............................................................... 157 II. 5.3.3. Evaluarea raportată la individ....................................................................... 157 II. 5.4. Rezumat........................................................................................................... 158 II.5.5 Test de evaluare................................................................................................ 159 Unitatea de învăţare nr.6. Intervenţia specializată în dificultăţile de învăţare... 160 II. 6.1. Introducere....................................................................................................... 160 II. 6.2. Obiectivele unităţii de învăţare........................................................................ 160 160 II. 6.3. Intervenţia specializată în dificultăţile de învăţare......................................... II. 6.4. Planul de intervenţie specializată în dificultăţile de învăţare (PIS)................. 162 II. 6.5. Rezumat........................................................................................................... 166 II.6.6. Temă de control............................................................................................... 167 Bibliografie ............................................................................................................. 168 8 CHESTIONAR DE EVALUARE INIŢIALĂ Analizaţi itemii de mai jos şi marcaţi răspunsul adevărat sau fals, după cum credeţi că este corect. Itemi Adevărat Fals 1 Starea de teamă pe care un elev a dezvoltat-o faţă de un profesor care îl sancţionează excesiv se poate stinge, treptat, dacă profesorul Y este grijuliu, îl încurajează. 2 Pedeapsa este mai eficace decât recompensa. 3 Conform lui Piaget, învăţarea este individuală. 4 Copiii sau adulţii nu fac doar ceea ce li se spune că este bine să facă ci şi ceea ce observă că fac ceilalţi. 5 Un profesor care recompensează elevul X, întăreşte nu doar comportamentul acestuia ci şi pe al elevului Y care observă ceea ce se întâmplă. 6 Conform lui Piaget, dezvoltarea cognitivă a copilului poate fi grăbită. 7 La originea dezvoltării se află cunoştinţe sau instrumente pe care copilul le găseşte în mediul cultural şi pe care trebuie să le interiorizeze prin învăţare. 8 Există învăţare eficientă când ceea ce copilul execută astăzi prin colaborare, mâine va realiza în mod independent. 9. Toţi oamenii pot manifesta la un moment dat dificultăţi de învăţare. 10 Dificultăţi le de învăţare trebuie abordate ca pe nişte “probleme speciale” care trebuie abordate în şcoli speciale 11 Dificultăţi le de învăţare trebuie abordate ca nişte probleme fireşti care pot apărea oricând pe parcursul şcolarităţii. 12 Dificultăţile de învăţare pot fi generate chiar de mediul şcolar. 13 Dificultăţile de învăţare pot fi generate de nerespectarea ritmurilor circadiene . 14 Dificultăţile de învăţare nu trebuie abordate personalizat. 15 Dificultăţile de învăţare pot fi prevenite prin stimulare precoce a copilului. Răspunsurile corecte le găsiţi pe pagina următoare. 9 Răspunsurile corecte la testul de evaluare iniţială se află în tabelul de mai jos. Argumentarea corectitudinii răspunsurilor va fi posibilă după parcurgerea întregului curs. Itemi 1 Starea de teamă pe care un elev a dezvoltat-o faţă de un profesor care îl sancţionează excesiv se poate stinge, treptat, dacă profesorul Y este grijuliu, îl încurajează. 2 Pedeapsa este mai eficace decât recompensa. 3 Conform lui Piaget, învăţarea este individuală. 4 Copiii sau adulţii nu fac doar ceea ce li se spune că este bine să facă ci şi ceea ce observă că fac ceilalţi. 5 Un profesor care recompensează elevul X, întăreşte nu doar comportamentul acestuia ci şi pe al elevului Y care observă ceea ce se întâmplă. 6 Conform lui Piaget, dezvoltarea cognitivă a copilului poate fi grăbită. 7 La originea dezvoltării se află cunoştinţe sau instrumente pe care copilul le găseşte în mediul cultural şi pe care trebuie să le interiorizeze prin învăţare. 8 Există învăţare eficientă când ceea ce copilul execută astăzi prin colaborare, mâine va realiza în mod independent. 9. Toţi oamenii pot manifesta la un moment dat dificultăţi de învăţare. 10 Dificultăţi le de învăţare trebuie abordate ca pe nişte “probleme speciale” care trebuie abordate în şcoli speciale 11 Dificultăţi le de învăţare trebuie abordate ca nişte probleme fireşti care pot apărea oricând pe parcursul şcolarităţii. 12 Dificultăţile de învăţare pot fi generate chiar de mediul şcolar. 13 Dificultăţile de învăţare pot fi generate de nerespectarea ritmurilor circadiene . 14 Dificultăţile de învăţare nu trebuie abordate personalizat. 15 Dificultăţile de învăţare pot fi prevenite prin stimulare precoce a copilului. Adevărat Fals x x x x x x x x x x x x x x x 10 Modulul I – autor Elena Cocoradă INTRODUCERE ÎN TEORIILE ÎNVĂŢĂRII Încercarea de a fundamenta o psihologie ştiinţifică a învăţării a produs dezbateri a căror multitudine indică marea complexitate a obiectului de studiu. Aceste dezbateri sunt focalizate pe trei întrebări esenţiale: • Ce trebuie studiat: conştiinţa/ activitatea mentală, comportamentul sau ambele? Altfel spus care este obiectul de studiu al psihologiei învăţării? • Prin ce metodă este investigat obiectul de studiu? • Care este concepţia asupra fiinţei umane care fundamentează diversele modele, teorii, abordări ale învăţării? Teoriile ce vor fi prezentate furnizează o definiţie a învăţării ce corespunde viziunii autorului despre a ceea ce trebuie studiat – activitatea mentală, comportamentul sau ambele, o metodă de cercetare, ambele relaţionate de concepţia asupra fiinţei umane. Dacă numeroase teorii ale învăţării propun definiţii, numeroasele metafore ale învăării propun o imagine, adesea facilitatoare pentru înţelegere: învăţarea a fost comparată cu scrierea pe o tablă goală, cu asimilarea, cu grădinăritul, iluminarea etc. Obiectivele modului După parcurgerea acestui modul, studentul va fi capabil: Să utilizarea adecvat sistemul de concepte din domeniul învăţării Să aplice ideile achiziţionate în situaţii de învăţare standard Să analizeze critic efectele teoriilor învăţării în situaţii date Competenţe conferite Utilizarea adecvată a conceptelor şi teoriilor din domeniul învăţării şi al dificultăţilor de învăţare la copii Aplicarea ideilor achiziţionate în situaţii de învăţare şi la cazuri concrete Interpretarea critică a efectelor teoriilor învăţării în situaţii date 11 Unitatea de învăţare 1. ÎNVĂŢAREA PRIN CONDIŢIONARE Cuprins 1.1. Introducere............................................................................................................. 11 1.2. Obiective................................................................................................................ 12 1.3. Conţinuturi 1. Condiţionarea pavloviană……………………………………………………13 2. Învăţarea dintr-o încercare…………………………………………………..20 3. Învăţarea prin contiguitate……………………………………………….…..20 4. Învăţarea prin încercare şi eroare………………………………………..…22 1.4.Rezumat................................................................................................................... 26 1.5. Teste de evaluare ................................................................................................... 26 1.1. Introducere În secolul trecut, specialiştii au căutat, fără success, o teorie cuprinzătoare care să explice modul în care se achiziţionează toate cunoştinţele. Dar nu a fost găsită. S- au identificat însă motivaţii pentru care nu ar posibilă o astfel de teorie, astfel că au fost acceptate mai multe teorii care explică fiecare formarea anumitor cunoştinţe. Teoriile condiţionării grupează psihologi de orientări diferite preocupaţi de explicarea modului în care se formează legătura dintre stimul şi reacţia celui care învaţă. Învăţarea prin condiţionare are mai multe variante: • condiţionarea clasică, reprezentată de Ivan Petrovici Pavlov; • învăţarea dintr-o singură încercare; • condiţionarea prin contiguitate. 1.2. Obiectivele unităţii de învăţare La sfârşitul acestei unităţi de învăţare, studentul va fi capabil să: 12 • explice cum se formează emoţiile ce însoţesc diverse discipline, concepte; • descrie procesul de condiţionare şi decondiţionare • schiţeze o intervenţie în mediul şcolar bazată pe teoriile condiţionării Durata medie de parcurgere a primei unităţi de învăţare este de 2,5 ore. 1. Condiţionarea pavloviană În timpul experimentelor asupra digestiei la câine, realizate de I. P. Pavlov, a avut loc un incident: s-a observat că animalul începea să saliveze nu numai la contactul cu carnea ci şi atunci când auzea zgomotul produs de paşii îngrijitorului care i-o aduce. Întâmplarea descrisă l-a condus pe medicul rus la descoperirea “salivaţiei psihice”, pe care a văzut-o ca fenomen de învăţare a unei legături (conexiuni) noi între un stimul (zgomotul paşilor, lumina din laborator) şi un răspuns comportamental, o reacţie (salivaţia). 1.1. Etapele condiţionării pavloviene Această descoperire, făcută din întâmplare, constituie punctul de plecare al teoriei reflexului condiţionat care va fundamenta învăţarea prin condiţionare clasică. Experimentul clasic organizat de Pavlov a fost derulat astfel: în gura unui câine, se introduce pudră de carne (stimulul necondiţionat) care produce salivaţia (reflexul/reacţie necondiţionată, înnăscut, numit de psihologii americani “reacţie”). Odată cu furnizarea hranei, se aprinde o lumină (stimul neutru la începutul experimentului); după mai multe asocieri hrană-lumină, salivaţia începe să se producă doar la aprinderea luminii. Lumina a devenit stimul condiţionat, iar salivaţia a devenit reacţie condiţionată. Schematic, condiţionarea pavloviană parcurge următoarele etape: • stimulul necondiţionat produce un reflex necondiţionat; • se prezintă un stimul neutru care nu produce, iniţial, nici o reacţie; • stimulul necondiţionat este asociat de mai multe ori cu stimulul neutru şi produce reflexul necondiţionat; • stimulul condiţionat (la început neutru) produce reflexul necondiţionat. 13 Curba de achiziţie a acestei învăţări are o formă de „S”: primele prezentări ale stimulului neutru nu produc reflexul necondiţionat sau îl produc foarte rar; în secvenţa următoare, rata producerii creşte foarte mult, apoi se stabilizează (Dubé, 1999). APLICAŢII Transpuneţi etapele condiţionării pavloviene, descrise mai sus, sub forma unei scheme grafice. 1.2. Conceptele esenţiale ale teoriei pavloviene Conceptele esenţiale ale teoriei pavloviene sunt generalizarea reacţiei, discriminarea şi stingerea reacţiei (Hilgard &Bower, 1974). Generalizarea reacţiei este un proces prin care reacţia apărută la stimulul condiţionat se transferă şi la alţi stimuli, asemănători cu primul. De pildă, salivaţia, condiţionată pentru sunetul unui anumit clopoţel, apărea în experimentele lui Pavlov şi la alte sunete, răspunsul fiind cu atât mai puternic cu cât tonurile noi erau mai apropiate de cel original. La nivel cerebral, generalizarea se explică prin iradierea excitaţiei nervoase. Deşi condiţionarea clasică a fost descoperită în experimente realizate cu animale, ea este întâlnită şi la om. Exemple În contextul şcolar, teama stârnită elevului, din diverse motive de un profesor, este extinsă la alţi profesori ori la toate activităţile şcolare. Copilul începe să evite şcoala, nu învaţă, se teme de profesorii. Discriminarea reacţiilor, opusă generalizării, este procesul prin care se învaţă răspunsuri diferite la stimuli aparent asemănători. Pavlov a presupus ca discriminarea se realizează prin metoda contrastelor: câinii pot învăţa să deosebească un cerc de un pătrat. În perechea de stimuli relativ similari (pătratul şi cercul), unul este întărit regulat (pătratul), altul rămâne neîntărit (cercul). După asocieri repetate, reacţia condiţionată apare la pătrat, dar nu se mai produce când este prezentat cercul (Hilgard & Bower 1974, p. 54). La nivel cerebral, discriminarea se explică prin concentrarea excitaţiei nervoase. 14 Exemple Unii şcolari pot avea probleme de achiziţie a scris-cititului dacă nu diferenţiază linia orizontală de cea verticală, literele u şi v, b şi d. Stingerea unei reacţii este procesul de încetare a producerii reacţiei condiţionate în prezenţa stimulului condiţionat, atunci când stimulul necondiţionat este inactiv pentru mai mult timp. De pildă, după condiţionare, dacă se prezintă de mai multe ori unui câine numai sunetul clopoţelului fără a-i oferi şi carnea, apariţia reflexului de salivaţie scade treptat şi apoi reflexul nu se mai produce la auzul sunetului. Exemple Starea de teamă pe care un elev a dezvoltat-o faţă de un profesorul X (care îl sancţionează excesiv) se poate stinge, treptat, dacă profesorul Y este grijuliu, îl încurajează. Să ne reamintim... Etapele condiţionării pavloviene sunt: 1. producerea spontană a unui reflex necondiţionat de către stimulul necondiţionat; 2. prezentarea unui stimul neutru care nu produce, iniţial, nici o reacţie; 3. asocierea repetată a stimulul necondiţionat cu stimul neutru; 4. producerea reflexului necondiţionat la prezentarea stimulului condiţionat. Generalizarea (reacţiei) este un proces prin care reacţia apărută la stimulul condiţionat se transferă şi la alţi stimuli, asemănători cu primul. Discriminarea (reacţiilor) este procesul prin care se învaţă răspunsuri diferite la stimuli aparent asemănători. Stingerea (unei reacţii) este procesul de încetare a producerii reacţiei condiţionate în prezenţa stimulului condiţionat, atunci când stimulul necondiţionat este inactiv pentru mai mult timp. APLICAŢII Comparaţi generalizarea reacţiei cu stingerea reacţiei. 15 1.3. Implicaţii asupra învăţării Condiţionarea clasică s-a utilizat pentru ameliorarea dresajului animalelor, pentru explicarea asocierilor dintre stările emotive şi stimulii neutri sau pentru tratarea alergiei, a guturaiului, în terapia anxietăţii, în cursurile prenatale dedicate învăţării relaxării. Exemple Aplicând condiţionarea pavloviană, în tratarea alergiei, medicamentele sunt asociate cu un sunet, un miros şi treptat, pacientul începe să reacţioneze în modul dorit doar la sunetele sau mirosurile care au însoţit administrarea medicamentului Pe baza lucrărilor privind condiţionarea s-a dezvoltat terapia comportamentală care foloseşte mai multe tehnici pentru învăţarea unor comportamente noi: condiţionarea aversivă, practica negativă, inhibiţia reciprocă. Condiţionarea aversivă constă în aplicarea unui stimul nociv la un comportament nedorit. Astfel bâlbâiala, alcoolismul, “crampa scriitorului” se pot trata aplicând persoanei afectate un şoc electric, un zgomot sau provocându-i stări fiziologice neplăcute, similare unei pedepse. “Condiţia hotărâtoare a reuşitei este aceea de a-i oferi un prilej pentru a scăpa de pedeapsă prin prezentarea unui răspuns corect” (Beech, ap. Foss, 1973, p. 408). Practica negativă constă în producerea voluntară de către subiect a răspunsului incorect (un tic, de exemplu) până la apariţia oboselii, care face imposibilă producerea răspunsului nedorit. După repaus, răspunsul involuntar nedorit reapare, dar şedinţele de “practică forţată” se reiau până la îndepărtarea lui definitivă. Inhibiţia reciprocă/ desensibilizarea, tehnică elaborată de J. Wolpe, propune învăţarea unor stări afective şi comportamente noi. Ea cere respectarea mai multor condiţii: descompunerea situaţiei sau a stimulului care produce un simptom nevrotic (frică exagerată) în mai multe componente, ierarhizarea acestora începând cu cele mai critice, căutarea unui răspuns provocat, incompatibil cu simptomul nevrotic (sentimente plăcute, stare de relaxare), asocierea simptomului nevrotic cu răspunsul plăcut. Etapele de urmat sunt: • se notează antecedentele pacientului; • se listează situaţiile care-i provoacă acestuia reacţiile nedorite şi se ierarhizează crescător, după intensitatea lor; 16 • pacientul învaţă să se relaxeze, stările plăcute devenind agentul de contracondiţionare; • după ce s-a relaxat, pacientul îşi reprezintă situaţia cea mai puţin anxiogenă şi este rugat să precizeze dacă şi în ce măsură a trăit o stare de alertă; • se abordează, pe rând toate situaţiile din listă terminând cu cea mai critică, până când pacientul nu mai resimte reacţia fobică. Învăţarea noului comportament necesită de la câteva săptămâni la un an, în funcţie de complexitatea simptomelor (Davitz & Ball, 1978, pp 358- 362). Teoria condiţionării s-a folosit şi pentru explicarea fobiei şcolare şi asigurarea unui mediu propice învăţării. Cuvintele profesorului sau cele din manuale pot fi considerate stimuli condiţionaţi fie pentru emoţii pozitive, fie pentru emoţii negative. Când anumite evenimente din mediul şcolar produc emoţii negative, copilul începe să evite şcoala, învaţă să se teamă de profesor, apar anxietatea sau fobia. Atitudinile negative faţă de şcoală, deosebit de rezistente, ce se reactivează adesea şi la vârsta adultă, sunt explicabile prin mecanismul de condiţionare. Exemple Unei paciente care prezenta fobie faţă de păianjeni i s-a aplicat tehnica de mai sus: s-a stabilit că stimulul cel mai anxiogen era păiajenul mare, negru, păros, foarte activ şi plasat foarte aproape de pacientă. Terapia a început prin a prezenta, pe un fundal muzical plăcut, un păinjen mic, alb, nepăros, nemişcat şi aflat mai departe de subiect. Treptat caracteristicile păianjenului (mic, alb, nepăros, nemişcat şi aflat mai departe de subiect) s-au modificat spre cele care provocau spaima (mare, negru, păros, foarte activ şi plasat foarte aproape). Pentru că sentimentele plăcute provocate de muzică sunt incompatibile cu prezenţa spaimei, pacienta a învăţat treptat să nu se mai teamă de păianjeni, ajungând să-i mânuiască, cu deosebit calm. Tratarea comportamentelor de evitare (reacţiile fobice) la animale şi la om utilizează mecanismul de stingere a reacţiei nedorite prin contra-condiţionare sau desensibilizare sistematică (Davitz & Ball, 1978, p. 358). Desensibilizarea se produce când stimulul traumatic este asociat, în mod repetat şi gradat cu o situaţie plăcută, de pildă, muzica, relaxarea, hrănirea. Prin prezentarea stimulului plăcut (hrana), odată cu stimulul traumatizant (sunetul strident al unui claxon, un şarpe etc.), frica este eliminată treptat şi înlocuită cu o reacţie pozitivă, de acceptare. 17 Exemple Profesorii ca şi autorii de manuale sau mijloace didactice auxiliare trebuie să evite declanşarea unor emoţii negative şi formarea reacţiilor de evitare a învăţării. Ei vor asigura efecte pozitive pentru predare şi pentru materialele utilizate folosind materiale şi activităţi plăcute, relaţii valorizante faţă de elev.. Să ne reamintim... Teoria reflexelor condiţionate explică o mare parte din comportamentul animalelor şi al omului: explică dresajul, fobia şcolară şi decondiţionarea la fobia faţă de animale – şerpi, păianjeni şi fundamentează cerinţa de a asigura un mediu propice învăţării. Practica negativă constă în producerea voluntară de către subiect a răspunsului incorect. Inhibiţia reciprocă propune învăţarea unor stări afective şi comportamente noi care le înlocuiesc pe cele nedorite. Desensibilizarea se produce când stimulul traumatic este asociat, în mod repetat şi gradat, cu o situaţie plăcută. 1.4. Evaluarea teoriei condiţionării clasice Prin descoperirea reflexelor condiţionate s-a explicat o mare parte din comporta- mentul animalelor şi al omului, comportament ce se învaţă în timpul vieţii şi se adaugă comportamentului înnăscut. Pavlov a furnizat asociaţionismului o fundamentare experimentală, arătând că adaptarea la mediu se produce după anumite legi şi că organismele au o plasticitate care le permite să înveţe. Prin experimentele lui Pavlov, în câmpul de cercetare al psihologiei a fost introdusă o formă de învăţare ale cărei numeroase implicaţii se vor identifica mai târziu. „Pavlov este dintre primii oameni de ştiinţă care a folosit metode obiective de cercetare, cantitative furnizând o interpretare a învăţării care pune accentul pe stimulările ce provin din mediu şi pregătind apariţia behaviorismului american”, afirmă Dubé (1990, p.62). Teoria condiţionării a anticipat behaviorismul american prin folosirea metodelor de cercetare cantitativă şi prin rigoarea experimentelor organizate. Reflexul condiţionat a fost adoptat ca unitate de bază pentru învăţare, iar conceptele de generalizare a reacţiei, discriminare şi stingere au fost verificate şi păstrate de Skinner. Interesul lui Pavlov, din ultimii ani de viaţă, pentru 18 psihopatologie a relevat apropierile fructuoase între teoria învăţării şi psihiatrie şi a fundamentat metodele psihoterapeutice de decondiţionare. Pavlov a influenţat masiv, în prima jumătate a secolului douăzeci nu numai şcoala rusă care a cunoscut o adevărată pavlovizare, dar şi psihologia din ţările Europei de Est şi din întreaga lume. Impactul teoriei lui Pavlov asupra învăţării a fost atât de puternic încât glossarul publicat de G.A. Kimble în 1961 i-a atribuit 31 de termeni semnificativi, pe când psihologilor americani şi europeni, le-au revenit, împreună, 21 de termeni (ap. Hilgard & Bower, 1974). Pavlov a considerat, în mod exagerat, că întregul comportament uman se explică prin reflexe condiţionate, neglijând faptul că învăţarea motorie voluntară ori rezolvarea de probleme nu pot fi explicate în acest mod. Impactul uriaş al cercetărilor fiziologului rus asupra evoluţiei psihologiei la sfârşitul secolului al XIX-lea şi începutul secolului al XX-lea şi influenţa asupra unor domenii conexe explică aprecierea autorilor celebrei lucrări Teoriile învăţării: “Cel care studiază teoriile învăţării trebuie să cunoască ceva despre omul răspunzător de atâtea concepte ale psihologiei contemporane, în special în domeniul învăţării” (Hilgard & Bawer, 1974, p. 72 ). Pentru influenţa pe care a exercitat-o asupra psihologiei americane, Pavlov este plasat alături de Freud şi Wundt (Dubé, 1999, p. 318). Să ne reamintim... Pavlov a influenţat masiv, în prima jumătate a secolului douăzeci nu numai şcoala rusă care a cunoscut o adevărată pavlovizare, dar şi psihologia din ţările Europei de Est şi din întreaga lume. Teoria condiţionării pavloviene a anticipat behaviorismul american. Teoria reflexelor condiţionate nu explică toate formele de învăţare, de exemplu rezolvarea de probleme nu se poate explica folosind această teorie. Interesul lui Pavlov, din ultimii ani de viaţă, pentru psihopatologie a relevat apropierile fructuoase între teoria învăţării şi psihiatrie şi a fundamentat metodele psihoterapeutice de decondiţionare. 19 2. Învăţarea dintr-o încercare Specificul învăţării prin condiţionare clasică este dat de repetarea asocierii între stimulul condiţionat, cel necondiţionat şi reacţia necondiţionată. Dar astfel de asocieri apar şi fără ca asocierea să se repete. O astfel de învăţare este numită „învăţarea dintr-o încercare”. Formă elementară de învăţare, învăţarea dintr-o încercare, apare printr-o unică asociere a unui stimul foarte puternic - un şoc electric, o durere provocată de o arsură, starea de inconfort produsă de alimentele alterate – cu un comportament de evitare. Ea poate explica fobia - teamă exagerată faţă de anumite fiinţe, lucruri, evenimente, situaţii (Hayes & Orrell, 1997, p. 16). Evaluând teoria, Seligman (1970) a arătat că acest tip de învăţare este o modalitate de supravieţuire pentru toate vieţuitoarele. Învăţarea dintr-o încercare a fost remarcată şi de Pavlov, în momentul producerii unei inundaţii în laboratorul în care se efectuau experi- mentele; deşi inundaţia nu s-a produs decât o singură dată, câinii care au fost prezenţi au început să manifeste teama de apă. APLICAŢII Comparaţi condiţionarea pavloviană cu învăţarea dintr-o singură încercare. 3. Învăţarea prin contiguitate Asemănătoare condiţionării clasice este teoria învăţării prin contiguitate propusă de către Edwin Ray Guthrie (1886-1959) în lucrările Psihologia învăţării (1935) şi Psihologia conflictelor umane (1938). Legea unică propusă de Guthrie este formulată astfel: o combinaţie de stimuli care a însoţit o mişcare, la repetare, tinde să fie urmată de aceeaşi mişcare. Termenul „a tinde” este considerat esenţial pentru teoria contiguităţii deoarece ia în calcul varietatea condiţiilor în care are loc învăţarea şi care produce tendinţe conflictuale. Deoarece nu este posibilă izolarea unui singur stimul, predicţia comportamentului nu poate fi exactă. „Comportamentul final, susţine autorul, este determinat de o situaţie totală” de un ansamblu de stimuli care determină cu relativă siguranţă acelaşi răspuns (Dubé, 1999, p.110). 20 S S S S S R Fig. 1. O situaţie totală determină o reacţie Modelul explicativ al lui Guthrie (fig. 1) se diferenţiază de cel propus de Pavlov prin faptul că învăţarea se produce şi după o singură asociere între reacţie şi stimul, nu există un reflex/ reacţie înnăscută care să premeargă noii legături, organismul este capabil să producă reacţii noi deoarece situaţiile totale se transformă. Patternul de stimuli conduce, la om şi la animal, de regulă, la formarea unui stereotip, a unei rutine. Exemple Acest model de învăţare este evident în memorarea mecanică, în învăţarea limbii materne sau a limbilor străine prin procedeul “ascultă şi repetă” sau a deprinderilor complexe – dactilografie, baschet etc. (Davitz & Ball, 1978). Opera lui Guthrie se distinge prin abordarea psihologică a situaţiilor cotidiene pe care încearcă să le explice din perspectiva teoriei sale. În acord cu teoria propusă, sunt descrise metode utile pentru controlul învăţării şi stingerea unor obişnuinţe devaforabile: • a identifica stimulii care incită la acţiunea defavorabilă şi a decide asupra unui răspuns diferi la aceştia; • a schimba ordinea lucrurilor sau a acţiunilor pentru a provoca o altă reacţie; • a crea o situaţie particulară care să determine un răspuns dorit. Exemple Patternul de stimuli conduce la formarea unui stereotip, a unei rutine: în teatrul de amatori, spune Guthrie, ar exista mai puţine greşeli dacă repetiţiile ar fi făcute în costume şi pe scenă, costumele şi scena fiind semnale ale situaţiei la care răspund actorii; Schimbarea ordinii lucrurilor sau a acţiunilor provoacă o altă reacţie: pentru a explica insuccesul fumătorilor de a renunţa la ţigări, autorul invocă situaţia totală: aşezarea la masă, la TV, începerea conversaţiei cu un prieten fac parte dintr-o situaţie totală, un lanţ de stimuli care antrenează, în continuare aprinderea 21 brichetei şi a ţigării; Crea unei situaţii particulare care să determine un răspuns dorit: dacă un examen presupune redactarea unor compoziţii, atunci candidatul trebuie să se antreneze în tipul de sarcină solicitat. Să ne reamintim... Învăţarea prin contiguitate susţine că o combinaţie de stimuli care a însoţit ăn mod repetat o mişcare tinde să fie urmată de aceeaşi mişcare. La formarea unei deprinderi este dezirabil să se descopere semnalele care incită deprinderea respectivă. Guthrie a abordat psihologic unele situaţii cotidiene pe care a încercat să le explice din perspectiva teoriei sale şi a descris metode utile pentru controlul învăţării şi stingerea unor obişnuinţe devaforabile. APLICAŢII Comparaţi condiţionarea pavloviană cu condiţionarea prin contiguitate. 4. Învăţarea prin încercare şi eroare Teoria învăţării propusă de Eduard Lee Thorndike (1874- 1949) fost student al lui James şi prezentată în lucrarea Inteligenţa animală (1898) a mai fost numită şi conexionism, deoarece explică învăţarea prin conexiuni, legături, între stimuli. Thorndike era pasionat de pe vremea studenţiei de problema inteligenţei la animale. La sfârşitul secolului al XIX-lea, el a formulat întrebări incomode pentru acea vreme, cum ar fi: Animalele (câini, pisicile) sunt capabile să gândească, sunt ele capabile să înveţe? 4.1. Cuşca-problemă Thorndike a organizat experienţe deosebit de interesante pentru a studia modul în care învaţă animalele: a construit „cuşca-problemă” în care era plasat animalul şi i se solicita să rezolve o situaţie-problemă (a ieşi din cuşcă, a se hrăni etc.). Experimentul clasic al lui 22 Thorndike s-a efectuat astfel: într-o cutie special construită (“cuşca-problemă”) prevăzută, cu un mecanism manevrat de un mâner aflat în interior este introdusă o pisică înfometată. În afara cutiei, dar în apropierea ei, se află hrana pentru pisică. Dacă animalul manevrează mânerul, atunci uşa cutiei se deschide şi acesta poate mânca. Primele încercări ale pisicii sunt lipsite de succes: zgârieturi, muşcături, dezordonate, “încercări şi erori” care durau iniţial 5 minute. Până la urmă, pisica acţionează din întâmplare mânerul care deschide uşa. Pe măsură ce face mai multe încercări, timpul necesar deschiderii uşii începe să scadă: după 20 de încercări, pisica învăţă prin selectarea răspunsurilor corecte şi eliminarea celor neadecvate şi reuşeşte să deschidă uşa în 5 secunde (Malim, 1999). Întrebarea cheie care s-a pus în legătură cu acest experiment a fost dacă acţionarea mânerului este soluţia găsită prin instinct sau prin inteligenţă (Dubé, 1999). Răspunsul lui Thorndike este: nici prin instinct, nici prin inteligenţă, ci prin învăţarea treptată a răspunsului corect. Pisica învaţă stabilind conexiuni noi S-R, dictate de situaţia în care se află. La început, încercările ei sunt eronate, nefiind urmate de succes. Prima găsire accidentală a răspunsului este consolidată de satisfacţia, plăcerea accesului la hrană (consolidată - strengthening). Pe măsură ce pisica face încercări, numărul celor eronate începe să scadă, ultimul răspuns fiind cel căutat. Încercările care sunt urmate de insatisfacţie, contrariate, nu se consolidează. Acest tip de învăţare a fost numit „învăţare prin încercare şi eroare”. Teza centrală susţinută de Thorndike era că procedând prin încercări şi erori repetate, animalul adoptă un comportament (acţionează asupra unei manete, de exemplu) cu o consecinţă, un efect fericit - deschiderea cuştii şi obţinerea hranei. Cu alte cuvinte, animalul învaţă să stabilească o legătură între un stimul şi un răspuns comportamental, deci învaţă să rezolve problema (fig. 2). În interpretarea lui Dubé, specialist R1 încercare în teoriile învăţării, şi eroare, propune ca învăţarea prin mediatori între R2 situaţie şi comportament, stimul şi răspuns, R3 legăturile fiziologice care se stabilesc prin învăţare. S R4 Neavând studieze echipamente de laborator prin care să morfologia neuronului, Thorndike … Rn Fig. 2 Serie liniară de reacţii presupune că învăţarea poate fi reprezentată ca un lanţ care leagă mai mulţi neuroni şi pe care îl numeşte sinapsă. Pe baza experimentelor de tipul celor descrise mai sus, Thorndike a introdus trei 23 legi: legea pregătirii, a exerciţiului şi a efectului, cu aplicaţii directe în educaţie. Legea efectului este cea mai importantă dintre descoperirile lui Thorndike. Ea arată că atunci când o conexiune este urmată de o stare de satisfacţie, trăinicia ei creşte; când este urmată de insatisfacţie – trăinicia este slăbită. Aceasta lege pregăteşte principiul întăririi dezvoltat de Skinner. Legea stării de pregătire se referă la o condiţie a învăţării, descriind substratul fiziologic al legii efectului: când prin pregătire, dispoziţie ori atitudine este trezită o tendinţă de acţiune, îndeplinirea acţiunii este satisfăcătoare, neîndeplinirea ei devenind supărătoare. De pildă, şcoala îi poate determina pe elevi să înveţe doar dacă ei sunt pregătiţi, biologic şi psihologic pentru această acţiune. Legea exerciţiului priveşte consolidarea legăturilor dintre stimuli şi răspunsuri, prin repetarea situaţiei, trăinicia unei legături fiind dependentă de numărul şi durata conexiunilor. Consolidarea conexiunii nu este produsă de orice repetare ci doar o “exersare controlată”, urmată de recompensă. Absenţa repetării este urmată de uitare, în timp ce o singură repetare urmată de recompensă ar întări conexiunea de şase ori mai mult decât o întăreşte simpla repetare. Cercetări ulterioare l-au condus pe autor la introducerea unei asimetrii între efectele recompensei şi ale pedepsei, prin diminuarea semnificaţiei sancţiunii. Influenţele recompensei sunt mai mari pentru că ea acţionează şi asupra conexiunilor adiacente, aflate înainte sau după recompensare. Întărirea se realizează în opinia lui Thorndike automat, fără intervenţia ideilor, a conştiinţei. Interpretarea a fost criticată deoarece subordonează intuiţia şi înţelegerea faţă de exerciţiu şi deprindere. Folosind legea efectului şi a exerciţiului, Thorndike a explicat importanţa succesului întâmplător: animalele învaţă drumul printr-un labirint prin încercare şi eroare, deoarece succesul, apărut întâmplător echivalează cu o întărire; deci el consolidează comportamentul prin care a fost obţinut răspunsul corect. Să ne reamintim... Animalele şi oamenii învaţă prin încercare şi eroare. Animalul plasat într-o cuşcă-problemă găseşte prin încercări calea de a ajunge la hrană şi a fi satisfăcut. Succesul întâmplător consolidează comportamentul prin care a fost obţinut răspunsul corect. Cercetările lui Thorndike au demonstrat că satisfacţia poate să modifice com- portamentul organismului.Când o conexiune este urmată de o stare de satisfacţie, trăinicia ei creşte. Consolidarea conexiunii este produsă de o “exersare controlată”, urmată de recompensă. 24 4.2. Evaluarea teoriei conexioniste Cercetările lui Thorndike au deschis calea teoriei conexionismului care va exercita un rol considerabil în deceniile următoare, atât asupra cercetărilor din psihologia educaţională cât şi asupra practicilor educative. Conexionismul va constitui una din sursele unui important curent în teoriile învăţării, behaviorismul. Lucrările sale au adus argumente suplimentare pentru demonstrarea plasticităţii organismului şi a posibilităţii învăţării, susţinând explicit capacitatea adulţilor care au depăşit de a învăţa. A evidenţiat un aspect nou, şi anume că satisfacţia poate nu doar să influenţeze ci şi să modifice comportamentul organismului. Conceptul de întărire pozitivă a fost preluat şi extins, precizat de către Skinner. Unele lucrări de psihologie apreciază teoria conexionistă este ca sursă a învăţării prin descoperire (Mucchielli, 1978). Ideile lui Thorndike au influenţat puternic practicile şcolare, autorul insistând asupra necesităţii unui fundament ştiinţific al educaţiei. El a sugerat că practica educaţională ar trebui să fie reglementată conform practicilor specifice diverselor domenii. Unele implicaţii ale conexionismului asupra învăţării şcolare, au fost evidenţiate de autorul însuşi: • profesorul şi cel care învaţă trebuie să cunoască proprietăţile unei bune performanţe pentru ca exerciţiul să fie eficient; altfel, legături greşite se pot întări în acelaşi timp cu altele corecte; • pentru o bună performanţă sunt importante interesul pentru muncă şi perfecţionare, semnificaţia activităţii, atenţia, recunoscându-se, implicit, rolul activ al celui care învaţă; • transferul cunoştinţelor, considerat esenţial pentru învăţare şcoală, depinde de prezenţa elementelor identice, care pot fi elemente de conţinut sau de procedură; mecanismul transferului între deprinderi care au elemente asemănătoare a fost explicat într-o manieră asociaţionistă: cu cât similaritatea este mai mare, cu atât transferul este mai uşor. Thorndike a utilizat o metodă riguroasă experimentul de laborator şi a introdus un concept nou - consolidarea prin satisfacţie – devenit elementul central al teoriei behavioriste. Să ne reamintim... Conexionismul constituie sursa unui important curent în teoriile învăţării, behaviorismul. Influenţele poztive ale recompensei sunt mai mari decât ale pedepsei, dar legăturile greşite se pot întări în acelaşi timp cu legăturile corecte. Ideile lui Thorndike au influenţat puternic practicile şcolare, autorul insistând asupra necesităţii unui fundament ştiinţific al educaţiei. Unii autori apreciază teoria conexionistă este sursă a învăţării prin descoperire ce conferă elevului are rol activ în învăţare. 25 APLICAŢII Proiectaţi o intervenţie asupra mediului şcolar sau a relaţiei educator-elev în care să folosiţi una din teoriile descrise mai sus. Rezumat Condiţionarea pavloviană constă în producerea reflexului necondiţionat la prezentarea unui stimululcondiţionat după asocierea repetată a stimulul necondiţionat cu stimul iniţial neutru. Procesele specifice condiţionării pavloviene sunt generalizarea, discriminarea şi stingerea (unei reacţii). Pe baza lucrărilor privind condiţionarea s-a dezvoltat terapia comportamentală care foloseşte mai multe tehnici pentru învăţarea unor comportamente noi: condiţionarea aversivă, practica negativă, inhibiţia reciprocă. Prin descoperirea reflexelor condiţionate s-a explicat o mare parte din comporta-mentul animalelor şi al omului, comportament ce se învaţă în timpul vieţii şi se adaugă comportamentului înnăscut. Pavlov a furnizat asociaţionismului o fundamentare experimentală, arătând că adaptarea la mediu se produce după anumite legi şi că organismele au o plasticitate care le permite să înveţe. Conform teoriei condiţionării prin contiguitate (Guthrie) o combinaţie de stimuli care a însoţit o mişcare, la repetare, tinde să fie urmată de aceeaşi mişcare. Modelul explicativ al lui Guthrie se diferenţiază de cel propus de Pavlov prin faptul că învăţarea se produce şi după o singură asociere între reacţie şi stimul, nu există un reflex/ reacţie înnăscută care să premeargă noii legături, organismul este capabil să producă reacţii noi deoarece situaţiile totale se transformă. Animalele ca şi oamenii învaţă şi prin încercări şi erori repetate: un comportament (acţiunea asupra unei manete, de exemplu) cu o consecinţă, un efect fericit - deschiderea cuştii şi obţinerea hranei – este efectuat tot mai exact pe măsură ce este repetat. Ca şi Pavlov, Thorndike a utilizat o metodă riguroasă de cercetare a învăţării experimentul de laborator şi a introdus un concept nou - consolidarea prin satisfacţie – devenit elementul central al teoriei behavioriste. Test de evaluare a cunoştinţelor Stabiliţi 2-3 asemănări şi 3-5 deosebiri între cele trei teorii descrise mai sus: condiţionarea pavloviană, condiţionarea prin contiguitate şi învăţarea prin încercare şi eroare. 26 Unitatea de învăţare 2. ÎNVĂŢAREA PRIN CONDIŢIONARE OPERANTĂ Cuprins 1.1. Introducere............................................................................................................. 27 1.2. Obiective................................................................................................................ 28 1.3. Conţinuturi 1. Începuturile behaviorismului şi învăţarea emoţiilor ..……………………28 2. Behaviorismul clasic ………………………………………………………….32 3. Teoria behavioristă a dezvoltării ……………………………………………39 4. Skinner şi activitatea şcolară………………………………………………...40 5. Evaluarea teoriei lui Skinner…………………………………………………48 6. Modelul behaviorist al învăţării între cele două războaie mondiale …..49 1.4. Rezumat................................................................................................................. 49 1.5. Test de evaluare................................................................................................... .50 1.1. Introducere Toate modele behavioriste ale învăţării, şi în special cel propus de Skinner, sunt bazate pe postulate comune: • comportamentele sunt învăţate, iar învăţarea este o modificare a comportamentului; • nu este considerată învăţare decât schimbarea exprimată în comportament; • în învăţare nu se acordă nici un rol dispoziţiilor interne, cognitive sau afective, ale subiectului; • sursa învăţării este plasată exclusiv în mediul extern; • există o continuitate între învăţarea la animal şi învăţarea la om, care ar da dreptul psihologului să facă experimente asupra animalelor ale căror concluzii pot fi extinse la om. Succesul behaviorist se explică prin aplicarea ideilor în educaţie, ce a conferit 27 acestui curent nota de “paradigmă a învăţării” şi prin introducerea rigorii experimentale în studiul psihologiei: definirea clară ale conceptelor, rigoarea inferenţelor, delimitarea obiectului de studio. Actualitatea ideilor introduse de Skinner este confirmată de numărul mare al cercetărilor aplicate în variate domenii de activitate cât şi prin prin combinare cu teoriile umaniste sau cognitiviste. 1.2. Obiectivele unităţii de învăţare La sfârşitul acestei unităţi de învăţare, studentul va fi capabil să: • explice condiţionarea şi decondiţionarea emoţiilor, • descrie teoria skineriană a învăţării; • să compare învăţarea la Skinner cu învăţarea la Pavlov şi Thorndike; • să explice impactul condiţionării operante asupra învăţării în şcoală; • să compare metodele d estudiu ale învăţării la Skinner, Pavlov şi Thorndike; • să identifice în mediul personal, elemente ale condiţionării operante. Durata medie de parcurgere a primei unităţi de învăţare este de 3 ore. Un rol major în apariţia unei noi modalităţi de abordare a învăţării îl are George B. Watson, precursor al behaviorismului, ce îşi fixa ca obiect de studiu faptele observabile, comportamentele. 1. Începuturile behaviorismului şi învăţarea emoţiilor Apariţia unei psihologii a comportamentului este înregistrată în 1913, anul în care John B. Watson (1878-1958) a publicat articolul Psychology as the behaviorist views it. Autorul susţine că o psihologie cu adevărat ştiinţifică nu se poate aplica decât comportamentului organismelor animale şi umane deoarece este obiectiv şi observabil (Watson, 1913, pp.158-177). În acest articol devenit manifestul mişcării comportamentaliste, Watson a folosit pentru prima dată termenul behaviorism. 28 Fost student al lui Dewey, Watson nu este cunoscut atât prin originalitatea cercetărilor sale, cât prin radicalitatea poziţiei adoptate în probleme care privesc obiectul de studiu şi metoda de cercetare a psihologiei ştiinţifice (Bourgeois & Chapelle, 2006). 1.1. Definirea învăţării Watson defineşte învăţarea ca modificare a comportamentului, rezultată din stabilirea sau din stingerea unei legături între stimuli şi răspunsuri. Ca şi în accepţiunea lui Thorndike, învăţarea, nu presupune nici o activitate mentală la subiect. Cu alte cuvinte, comportamentul şi modificările acestuia sunt doar funcţii ale caracteristicilor de mediu, fără să presupună nici o intervenţie asupra dispoziţiilor înnăscute şi nici o mediere cognitivă în relaţia subiect-mediu. Teoria lui Watson are următorul principiul de bază: când un stimul şi o reacţie se produc în acelaşi timp, legătura dintre ele este întărită în funcţie de frecvenţa repetărilor. În plan teoretic, Watson apără teze apropiate de cele ale lui Pavlov, ale cărui lucrări le-a cunoscut din 1913. Spre deosebire de Watson, ne amintim că Pavlov definea condiţionarea ca legătură dintre un stimul condiţionat şi altul, necondiţionat, înnăscut, urmat de o reacţie. 1.2. Omul se construieşte Prin condiţionare se construiesc comportamentele cele mai complexe, trăsăturile de caracter, structurile de personalitate sau instinctele, susţinea psihologul american. „Omul nu este înnăscut, el se construieşte!” prin adaptare la mediu. Watson respinge transmiterea prin ereditate a unor abilităţi speciale, a trăsăturilor de caracter, a structurilor personalităţii. El susţine că întreaga personalitate este efectul educaţiei. Exemple „Daţi-mi o duzină de copii mici, sănătoşi, cu o bună constituţie şi <universul specific> pe care îl voi alege pentru a-i creşte şi, vă garantez, că luând pe oricare din ei la întâmplare, îl voi forma astfel încât să devină tipul de specialist pe care îl voi dori: medic, jurist, artist şi chiar, da, cerşetor sau hoţ, oricare i-ar fi talentele, înclinaţiile, tendinţele, aptitudinile, vocaţiile şi rasa străbunilor săi” (Watson, 1930, p. 82). În controversa „nature versus nurture” (înnăscut -dobândit) poziţia lui Watson, radicală, excesiv de optimistă nu este confirmată de cercetările actuale. 29 APLICAŢII Construiţi argumente pentru a respinge ideea lui Watson conform căreia întreaga personalitate este efectul educaţiei. 1.3 Condiţionarea şi decondiţionarea reacţiilor emoţionale Watson a observat că apariţia fricii anormale ar putea fi explicată prin condiţionare şi a realizat un experiment care demonstrează această afirmaţie şi confirmă dependenţa evoluţiei copiilor de mediu. Subiectul său a fost Albert B., un băieţel de 11 luni, care se juca adesea cu un şoarece alb, pe care îl îndrăgea foarte mult. Experimentatorul a produs un zgomot foarte puternic de ciocan în timpul jocului. Zgomotul l-a speriat pe Albert şi, după trei asocieri ale şoricelului şi zgomotului, copilul a început să se teamă de animalul îndrăgit (Watson & Rayner, 1920). În termenii lui Pavlov, un stimul necondiţionat (Snc - zgomotul puternic) producea teamă (reflex necondiţionat); stimul necondiţionat a fost asociat cu animalul (stimul condiţionat), apărând teama condiţionată faţă de acesta din urmă. Exemple Evenimentul este descris astfel de către autor: adesea, şoricelul este scos din coşuleţ şi, când băieţelul întinde mâna după el, în spate, ciocanul este lovit cu putere. Albert tresare, se sperie. După mai multe încercări, teama apare doar la vederea şoricelului şi se generalizează la un iepure alb, la un câine alb şi la un mantou alb de blană. APLICAŢII Comparaţi condiţionarea clasică şi condiţionarea emoţiilor negative la Watson. Psihologul american a realizat şi a doua parte a experimentului în care îşi propunea să- l dezveţe pe Albert de teama condiţionată faţă de şoarecele alb. În acest scop, animalul a fost plasat la o distanţă suficient de mare la care nu mai producea teamă, în timp ce copilul mânca o ciocolată. Distanţa copil-animal a fost micşorată treptat, până când teama a dispărut. Astfel de experimente l-au convins pe Watson că dificultăţile de adaptare nu se datorează sexualităţii infantile, cum susţinea Freud; reacţiile emotive sunt condiţionate şi pot fi transferate la diverse situaţii similare (ap. Dubé, 1990). Din perspectiva învăţării şcolare, concluziile 30 experimentelor lui Watson au avut drept urmare recomandarea de a se asocia cunoştinţele predate elevilor cu emoţii pozitive şi a se evita asocierea acestora cu emoţii negative. 1.4. Evaluarea contribuţiei lui Watson Watson este considerat părintele behaviorismului, cel care a impus studiul învăţării prin mijloace obiective, văzând în învăţare sursa întregului comportament. Succesul viziunii sale asupra personalităţii şi a învăţării poate fi explicat prin explicaţiile clare care apropie psihologia de inginerie şi sunt conforme mentalităţii americane, înclinate spre control şi prevenţie, scrie Dubé (1990). Dintre contribuţiile cu impact major în dezvoltarea psihologiei învăţării umane, menţionăm: • a considerat că toţi copii normali au potenţiale de învăţare similare, diferenţierea fiind cauzată de educaţie; • a studiat condiţionarea fricii la copiii mici, demonstrând că frica, furia, ataşamentul sunt rezultate ale condiţionării şi a aplicat programe terapeutice pentru decondiţionarea fobiilor; • pe baza de observaţii zilnice a 100 de sugari, a întocmit un “repertoriu comportamental la naştere”; • a explicat formarea abilităţilor manuale prin învăţarea realizată în interacţiunea cu obiectele din mediu; • a studiat învăţarea limbajului: formarea limbajului (pasiv) este bazată, în concepţia sa, pe repetarea asocierii dintre un obiect (percepţie vizuală) şi numele său (percepţie auditivă – cuvânt); învăţarea limbajului activ presupune repetarea (răspuns) cuvântului auzit (stimul) şi auto-corectarea (răspuns) la auzul propriei pronunţări (stimul), printr-un mecanism de reacţie circulară. Contribuţia lui esenţială priveşte creşterea obiectivităţii investigaţiilor psihologice şi precizarea finalităţii activităţilor psihologice. Pe lângă merite incontestabile, Watson are şi greşeli, cea mai cunoscută fiind absolutizarea importanţei învăţării şi a educaţiei în determinarea comportamentului. Asociaţia Psihologilor Americani (1957) a apreciat opera lui Watson ca „un determinant esenţial al formei şi conţinutului psihologiei moderne…punct de plecare pentru cercetări fructuoase” (Dubé, 1999, p.113). APLICAŢII Comentaţi în 5-6 rînduri fragmentul de mai jos. „Psihologia, aşa cum o concepe behaviorismul, este o ramură a ştiinţelor 31 naturii, a cărei metodă este experimentală şi obiectivă. Teoretic, scopul ei este să prezică şi să controleze comportamentul. În eforturile pentru obţinerea unei scheme unificate a răspunsului la animale, behaviorismul nu recunoaşte linia de separaţie între om şi sălbăticiune. Comportamentul omului, cu toate rafinamentele şi complexitatea lui, nu formează decât o parte a schemei totale de cercetare a behaviorismului.” (Watson, 1913, p.158). Să ne reamintim... Watson defineşte învăţarea ca modificare a comportamentului, rezultată din stabilirea sau din stingerea unei legături între stimuli şi răspunsuri. Watson respinge transmiterea prin ereditate a unor abilităţi speciale, a trăsăturilor de caracter, a structurilor personalităţii. Omul nu este înnăscut, el se construieşte!” prin adaptare la mediu. Pe baza experimentului – Micul Albert – Watson a susţinut că reacţiile emotive sunt condiţionate şi pot fi transferate la situaţii similare. Contribuţia esenţială a lui Watson priveşte creşterea obiectivităţii investigaţiilor psihologice şi precizarea finalităţii activităţilor psihologice. Cea mai cunoscută greşeală a părintelui behaviorismului este absolutizarea importanţei învăţării şi a educaţiei în determinarea comportamentului. 2. Behaviorismul clasic În deceniul trei al secolului al XX-lea, condiţionarea şi învăţarea erau considerate aproape ca sinonime. Termenul condiţionare era însă interpretat diferit. Spre deosebire de Pavlov, Burhus F. Skinner (1904-1990) considera comportamentul uman sau anmial ca fiind într-o mică măsură responsiv; deci nu apare ca răspuns /reacţie la un stimul. Comportamentul este operant – animalul trebuie să emită un răspuns corespunzător (o acţiune, un operant) pentru a produce un stimul de întărire. Skinner şi-a expus ideile în mai multe lucrări din care menţionăm: Comportamentul animalelor (1938), Principii de psihologie (1950), Ştiinţă şi comportament uman (1953), Despre behaviorism (1974). 32 2.1. Experimentele lui Skinner privind învăţarea Experimentul clasic privind condiţionarea operantă se derulează astfel: într-o cutie special construită (cutia Skinner) este pus un şobolan; în cutie se află o pedală pe care, dacă apasă (fapt ce constituie răspunsul, operantul), animalul primeşte hrana (întărirea). În concepţia lui Skinner, nu este importantă pedala, nici asocierea stimul răspuns, ci apăsarea pe pedală şi hrana primită. Datorită acestei întăriri, probabilitatea apariţiei comportamentului de a ciocăni discul sau de a apăsa pedala era mult mai mare în viitor. Un comportament dorit se obţine şi dacă în locul hranei, deci al unei consecinţe plăcute - animalul evită, prin apăsarea pârghiei, un şoc electric, o durere (întărire negativă). Exemple “Cutia Skinner” conţinea o pârghie (pentru şobolani şi maimuţe) ori un disc (pentru porumbei) şi un jgheab pentru aducerea hranei. Dacă animalul apăsa pe pârghie ori bătea cu ciocul în disc, primea pe jgheab o porţie de hrană. Porţia de hrană era considerată o “întărire pozitivă” a comportamentului de apăsare a pârghiei sau de ciocănire a discului. În unele situaţii, animalul realiza odată cu acţiunea adecvată – apăsarea pârghiei – şi gesturi întâmplătoare, se scărpina în cap, de pildă. Scărpinatul învăţat începea treptat să însoţească apăsarea pârghiei ca şi când ar fi fost necesar pentru obţinerea hranei. Această consolidare accidentală a fost numită de Skinner “comportament superstiţios” observabil frecvent şi la om. Coincidenţa întâmplătoare dintre anumite ritualuri şi consecinţele lor favorabile menţine comportamentul deşi el nu are nici un rol efectiv în obţinerea succesului (Skinner, 1947). 2.2. Tipuri de întăriri Un stimul constituie o întărire dacă sporeşte probabilitatea unui răspuns. Întărirea poate fi pozitivă sau negativă, primară, secundară sau generalizată (Tab.1). Întăririle pozitive - apa, hrana, contactul sexual etc. - sunt cele care introduse într-o situaţie sporesc probabilitatea apariţiei unui răspuns operant:. Întăririle negative - zgomotul, lumina foarte puternică, căldura, frigul extrem, şocul electric - se identifică cu stimulii care retraşi, îndepărtaţi dintr-o situaţie sporesc probabilitatea apariţiei unui răspuns operant 33 Întărirea negativă nu se confundă cu pedeapsa; efectul pedepsei descreşte probabilitatea răspunsului, pe când întărirea negativă creşte probabilitatea producerii lui. Exemple Categorie Tipuri Întăriri 1. Biologice (naturale): hrană, primare lichide, plăceri senzoriale 1. Sociale (expresia facială, proximitatea, cuvintele, privilegiile); Întăriri 2. Activităţi (activităţi plăcute secundare sau frecvente); 3. Generalizate – întăriri secundare care au tendinţa să însoţească mai multe tipuri de întăriri primare. Exemple Bomboanele, îngheţata, muzica preferată Zâmbetul, bătaia pe umăr, premiile, jocurile, laudele, acordarea rolului de şef Banii, afecţiunea, aprobarea, atenţia, punctele, creditele Tab. 1. Tipuri de întăriri Întăririle primare (apa, hrana, plăcerile senzoriale) ca şi cele secundare (zâmbetul, premiile, laudele) pot condiţiona o multitudine de comportamente dezirabile social: hărnicia, disciplina, onestitatea, angajarea în învăţare. APLICAŢII Observaţi persoanele din jurul dv. şi identificaţi 4-5 întăriri pe care le primesc şi din acestea, idetificaţi 2 pe care le preferă. Identificaţi 2-3 întăriri pe care dv. le preferaţi să le primiţi de la cei din jur. 2.3. Programe de întărire Deşi pescarul nu prinde întotdeauna peşti, el continuă să pescuiască, spunea Skinner. Observând că în viaţa cotidiană, deşi întăririle nu sunt continue, activităţile nu încetează, Skinner a experimentat şi propus “programe de întărire”, folosind intervalul şi raţia de întărire. Intervalul de întărire este segmentul de timp în care se aplică o întărire. Ca exemplu, dacă profesorul îşi propune ca interval de întărire a unui comportament pozitiv al elevilor săi 34 cinci minute, el îi va lăuda după cinci minute de la anterioara apreciere. Raţia (gradientul) de întărire este numărul de răspunsuri corecte pe care experimentatorul stabileşte să le întărească. De pildă, după rezolvarea a zece probleme de matematică, elevii pot juca un joc. Raţia de întărire este, în acest caz, zece. Pe baza celor două concepte - intervalul de întărire şi raţia de întărire - s-au construit numeroase programe, din care cinci sunt fundamentale: întărirea continuă, intermitentă (la interval fix şi la intervale variabile) şi întărirea proporţională - ratio fixed-RF şi variable ratio-VR (tab.2). Exemple Programe de întărire Întărirea continuă Întărirea intermitentă Întărirea proporţională (Ratio fixed -RF) Variable ratio-VR Descriere, exemple Se întăreşte fiecare răspuns al animalului sau al elevului. Dacă nici un răspuns corect nu este întărit, apare stingerea comportamentului dorit de experimentator. La interval fix (IF): se întăreşte primul răspuns care apare după un interval de timp standard de la întărirea precedentă. Exemple: după fiecare cinci minute (IF-5) elevii sunt lăudaţi; premierea se face în ultima zi din lună (IF-30 de zile). La intervale variabile (IV): se substituie intervalul fix cu intervale care variază, dar care au o medie fixă (IV-10); întărirea de face după 15 sec., apoi după, 10, apoi după 5. Cu proporţie/rată fixă (PF): se întăreşte primul răspuns care apare după un anumit număr de întăriri fixat de experimentator. Exemplu: sunt lăudaţi elevii după rezolvarea corectă a zece probleme (PF-10). Cu proporţie/rată variabilă (PV): se substituie numărul fix de răspunsuri după care se aplică întărirea, cu numere care variază, dar care au o medie fixă. Tab. 2. Programe de întărire Întărirea continuă nu este eficientă, pentru că indivizii o aşteaptă mereu, iar răspunsurile dorite dispar când întăririle nu se mai aplică. Răspunsurile corecte se produc atâta timp cât se menţine întărirea. Întărirea intermitentă este o întărire mai eficientă decât cea continuă, ea produce comportamentul aşteptat, proporţional cu frecvenţa întăririi, cu cât întărirea apare mai frecvent, a observat Skinner, cu atât ritmul de răspuns este mai rapid. 35 După ce un răspuns a fost întărit, comportamentul dorit încetează, activitatea se derulează în zig-zag, cu amânări, aglomerări şi învăţarea intră în declin. Întărirea la intervale variabile / aperiodică presupune substituirea intervalului fix cu unul variabil. Pentru astfel de întăriri, performanţele nu mai fluctuează, ele devin stabile, uniforme şi rezistente la stingere. Învăţarea rezultată din întăriri aperiodice este mai rezistentă la stingere decât cea datorată întăririi intermitente. Întărirea cu proporţie fixă atrage ritmuri de răspuns foarte înalte, cel mai mare fiind la frecvenţa cea mai scăzută a întăririi. Imediat după o întărire, apare însă o pauză în răspuns. Întărirea cu proporţie variabilă are cea mai înceată curbă de stingere, fiind posibile mii de răspunsuri corecte după ultima întărire. În acest caz, se elimină pauza de răspuns ce apare imediat după întărirea cu proporţie fixă. Efectele întăririlor sunt diferite şi în funcţie de intervalul de timp dintre producerea răspunsului corect şi aplicarea întăririi. Întărirea imediată, aplicată după ce comportamentul dorit s-a produs, menţine răspunsurile corecte, în fazele iniţiale ale învăţării; acest tip de întărire nu este acceptat de toţi specialiştii ca eficient la om, deoarece fiind dotat cu memorie şi limbaj, el poate beneficia şi de o întărire amânată. Nota zece la un examen foarte important poate avea aceleaşi efecte pozitive şi dacă este anunţată peste trei zile şi peste cinci ore. Întărirea amânată, dată la un interval de timp care se modifică de fiecare dată – menţine răspunsurile corecte foarte mult timp, cu condiţia ca respectivul comportament să fie deja învăţat. 2.4. Întăririle pozitive la om Controlul învăţării la om prin întăriri pozitive este, la orice vârstă, mai uşor de obţinut decât prin penalizare. În folosirea sistemului skinnerian în şcoală, cel mai dificil element este găsirea unor întăriri pozitive la care să reacţioneze toţi cei care învaţă într-un grup. Cunoaşterea grupului, considerarea vârstei, a intereselor şi aşteptărilor elevilor devin deosebit de utile. O modalitate subtilă de întărire a fost propusă de David Premack (1959, 1965) pe baza observaţiei că orice organism se angajează mai mult în unele activităţi decât în altele. Comportamentele cu frecvenţă înaltă se pot folosi ca întărire pentru comportamente dezirabile, dar cu frecvenţă redusă. Principiul Premack afirmă că accesul la comportamente cu frecvenţă înaltă acţionează ca o recompensă pentru comportamentele cu frecvenţă slabă 36 Premack (1959). Astfel profesorul care constată că elevii săi preferă jocurile pe calculator şi nu compoziţiile libere, le poate spune că se vor juca după ce vor termina compunerile (Elliott et al., 2000). Întăririle primare sunt mai eficace la animale şi la copiii, iar la subiecţii adulţi: • întăririle sociale (aprobarea verbală sau nonverbală, oferirea unui status mai înalt în grup pentru diverse activităţi, lauda, proximitatea ); • folosirea unor activităţi cu rol de întărire (efectul Premack); • întăririle generalizate (zâmbetul, premiile, banii). Persoanele angajate în învăţare îşi schimbă preferinţele de-a lungul anilor. Această schimbare este mai frecventă la copii şi adolescenţi şi este determinată de modificări ale motivelor, activităţii dominante, ale tipului de relaţii: unele activităţi iniţial stimulative devin, cu timpul, neutre sau aversive. Prin urmare, se impune modificarea sistemului de recompense în acord cu evoluţia personalităţii celor care învaţă. Pentru profesorul debutant sau în situaţii complexe pentru orice formator, este utilă redactarea unor liste de recompense posibile şi selectarea celor adecvate unei situaţii de învăţare şi unui elev. Notarea şi stocarea efectului diverselor întăriri asupra celor care învaţă favorizează ameliorarea sistemului de întăriri şi creşterea efectelor lor pozitive. 2.5. Pedeapsa în condiţionarea operantă Thorndike observase deja că sancţiunea nu operează simetric cu recompensa, dar Skinner aprofundează problema. Pedeapsa se referă la prezentarea unui stimul neplăcut sau la îndepărtarea unui stimul pozitiv după apariţia unui comportament nedorit. Ca exemple: profesorul mustră elevii neatenţi, mama îşi ceartă fiul care refuză să îndeplinească un ordin, unui elev corigent i se retrage dreptul a frecventa activităţile clubului sportiv. Forme de pedeapsă Experimentele lui Skinner asupra pedepsei au fost reluate de W. K. Estes (Studii asupra pedepsei, 1944) şi de A. E. Kazdin (Modificarea comportamentului în situaţii practice, 1989) care au descris tipurile de pedeapsă frecvente în activitatea şcolară şi efectele acestora. • Forma cea mai des întâlnită de sancţionare constă în aplicarea unui stimul neplăcut, ca urmare a unui răspuns nedorit al elevului astfel încât respectivul răspuns să fie eliminat. Ea se diferenţiază de întărirea negativă a cărei aplicare creşte frecvenţa răspunsului. 37 Exemple Când profesoara ţipă la elevi pentru că i-au găsit o poreclă şi o folosesc în clasă când sunt nemulţumiţi de lecţie, ea le aplică o întărire negativă sporind comportamentul indezirabil chiar dacă intenţia iniţială era de a-l stopa. • Retragerea unei întăriri pozitive este o altă formă de pedeapsă ce poate să reducă frecvenţa comportamentelor nedorite; ca exemple: se retrage copilului dreptului de a utiliza calculatorul pentru corespondenţa cu prietenii sau dreptul de a participa la un meci de fotbal în timpul liber dacă programul de pregătire a tezei nu este respectat. • Utilizarea “răspunsului cu cost calculat” constă în retragerea unei întăriri precise în cazul unui răspuns nedorit: un elev nu mai poate fi şeful clasei dacă a copiat la teză (apud St. Elliot et al., 2000). Exemple Scoaterea elevilor de la lecţie cu obligaţia de a rămâne în faţa sălii (clasicul “a fi dat afară”) este folosită de unii profesori ca pedeapsă pentru elevii gălăgioşi sau neatenţi. Pe lângă alte atribute care nu-l recomandă, acest tip de intervenţie nu are întotdeauna consecinţele dorite, pentru că, în timpul în care este scos din clasă, elevul respectiv poate primi întăriri pozitive: de exemplu, i se acordă atenţie de către persoanele care trec pe coridor. Situaţia este analogă celei în care elevul care este certat de profesor pentru că spune glume, este aprobat de râsetele colegilor. După Kazdin, un neobehaviorist contemporan (1989) pedeapsa este mai eficace când: • se aplică imediat, continuu şi, mai puţin sau deloc eficientă, când este intermitentă; la întreruperea pedepsei, răspunsul incorect, pedepsit iniţial, apare cu mai multă forţă dacă nu este pedepsit şi a doua oară. Explicaţia se bazează pe posibilitatea apariţiei unor întăriri pozitive neprevăzute ale comportamentului nedorit când intervalul dintre faptă şi pedeapsă este mai lung. • se aplică în fazele de început ale unei activităţi, decât la finalul acesteia; copierea nu se pedepseşte după ce s-au adus tezele ci chiar în momentul în care elevul îşi deschide cartea ori desface fiţuica; 38 • comportamentul nedorit nu este recompensat pe alte căi; mustrarea administrată unui elev pentru că citeşte un roman în timpul unei lecţii plictisitoare este ineficientă când colegii râd satisfăcuţi considerând că profesorul a fost sancţionat de elevul îndrăzneţ; • elevul ştie pentru ce a fost pedepsit, iar formele blânde ale pedepsei sunt mai eficiente decât pedeapsa de intensitate foarte mare; • în acelaşi timp cu aplicarea pedepsei, se elaborează răspunsuri dezirabile, care să le înlocuiască pe cele sancţionate (apud St. Elliott et al, 2000, p.220). Să ne reamintim... Comportamentul este operant – omul sau animalul trebuie să emită un răspuns corespunzător (o acţiune, un operant) pentru a produce un stimul de întărire. Un comportament dorit se obţine dacă răspunsul este urmat de o consecinţă plăcută întărire pozitivă) sau de una neplăcută, dureroasă (întărire negativă). Observând că în viaţa cotidiană, deşi întăririle nu sunt continue, activităţile nu încetează, Skinner a experimentat şi propus “programe de întărire”, folosind intervalul şi raţia de întărire. Întăririle primare (apa, hrana, plăcerile senzoriale) ca şi cele secundare (zâmbetul, premiile, laudele) pot condiţiona o multitudine de comportamente dezirabile social: hărnicia, disciplina, onestitatea, angajarea în învăţare. În folosirea sistemului skinnerian în şcoală, cel mai dificil element este adaptarea întăriri pozitive la evoluţia indivizilor. Cunoaşterea grupului, considerarea vârstei, a intereselor şi aşteptărilor elevilor devin deosebit de utile. O modalitate subtilă de întărire este efectul Premack. APLICAŢII Identificaţi în mediul dv. forme de pedeapsă aplicate celor din jur şi listaţi-le. Identificaţi 2-3 pedepse pe care le-aţi dat în ultima lună şi pe care le-aţi primit dv. 3. Teoria behavioristă a dezvoltării Teoriile behavioriste sunt construite pe ideea că dezvoltarea poate fi explicată pe baza aceloraşi principii ca şi comportamentul. Schimbările majore în dezvoltare se datorează condiţionării. În acest context, dezvoltarea este considerată ca fiind continuă: schimbări mici apar tot timpul şi ele se exprimă în termeni cantitativi - cât a învăţat copilul să citească în 39 ultimul timp şi cât poate să folosească în activitatea cotidiană. Mecanismul primar al învăţării constă în achiziţionarea de comportamente prin întărire diferenţiată în funcţie de obiectivele operaţionale ce trebuie atinse. Pentru a produce o schimbare, educatorul poate lucra după următorul algoritm: 1. identifică ceea ce elevul/copilul nu ştie (comportamentul iniţial); 2. identifică comportamentul dezirabil (comportamentul final); 3. identifică întăriri potenţiale din mediu; 4. descompune comportamentul final în secvenţe care pot fi învăţate; 5. introduce, treptat, pe cel care învaţă în achiziţionarea comportamentului final prin întăriri succesive; Criticii teoriilor behavioriste subliniază că nu sunt decelate perioade specifice de dezvoltare ontogentică, dimpotrivă conform behaviorismului, indivizii se schimbă tot timpul. Modificările comportamentului se datorează mediului care furnizează stimuli la care copilul răspunde şi, ca urmare a răspunsului său, este recompensat ori sancţionat. Schimbarea comportamentului se face prin aproximări succesive care sunt întărite diferenţiat. În teoriile behavioriste ale dezvoltării, sunt minimalizaţi factorii interni asociaţi cu învăţarea, cum ar fi idei, emoţii ca şi interacţiunile dintre cei care învaţă şi mediu. Teoriile învăţării propuse de adepţii lui Skinner furnizează puţine idei despre autoreglarea învăţării sau a comportamentului, conţinuturile bine tratate fiind autoîntărite de mediu. Metodele behavioriste sunt adesea folosite în predare şi învăţare, susţine Schunk (2000) dar explicaţiile pentru predare şi învăţare sunt incomplete pentru că ele neagă rolul factorilor personali. APLICAŢII Comparaţi învăţarea la Skinner cu învăţarea la Pavlov şi la Thorndike. Comparaţi metodele de studiu ale învăţării la cei trei psihologi. 4. Skinner şi activitatea şcolară Lucrările lui Skinner au avut un impact puternic în psihologia învăţării şi ecoul lor se menţine şi astăzi. Transferând concluziile privind învăţarea la animale asupra omului, Skinner a văzut în predare-învăţare o modalitate sistematică de a descrie complet circumstanţele precise în care comportamentul se modifică în sensul dorit prin întărire. În viziunea sa, elevul are un rol activ, iar profesorul trebuie să construiască acele condiţii care să accentueze nevoia de a învăţa prin fragmentarea materiei şi furnizarea imediată a feedback-ului. 40 4.1. Aplicaţii în predare-învăţare Teoria behavioristă are aplicaţii numeroase în activitatea de predare-învăţare din care vom menţiona în special, pe cele mai rezistente la proba timpului. Profesorul să nu folosească întăriri continue pentru că elevii vor aştepta mereu recompensa pentru a produce comportamentul dorit, în schimb, întăririle intermitente favorizează continuarea activităţii. În primele stadii ale învăţării cititului sau scrierii, matematicii, întăririle pozitive trebuie aplicate imediat şi frecvent. Rata de întărire trebuie manipulată pentru a obţine un continuum de răspunsuri corecte deoarece, după ce elevii răspund şi primesc o întărire, comportamentul se reduce, iar eficacitatea învăţării scade. Intervalele programate produc cel mai stabil comportament; dacă proporţia răspunsurilor întărite este redusă constant, intervalul la care apare comportamentul se menţine nedefinit la un număr surprinzător de mic de întăriri. Cercetări ulterioare au demonstrat că efectul întăririlor este dependent de personalitatea elevului, vârstă, mediu familial. Pentru copiii mai mici şi pentru cei proveniţi din medii defavorizate, atenţia şi laudele profesorului acţionează ca întăriri mai puternice decât pentru elevii mai mari şi decât pentru cei din medii avantajate; delicvenţii şi copii din medii defavorizate preferă întăriri mici, dar imediate. Activitatea preferată de elev poate servi ca întărire dacă este precedată de activitatea dorită de profesor, dar neplăcută pentru elev (efectul Premack). În utilizarea întăririlor pozitive se pot folosi secvenţele: • Profesorul anunţă că sarcina x va fi finalizată înainte de…(pauza de prânz, excursie etc.) – situaţia stimul; • Cei care învaţă realizează sarcina – răspunsul; • Se pot realiza activităţile distractive – întărirea pozitivă (recompensa); • Există o mare probabilitate ca şi în viitor, cei care învaţă să-şi finalizeze sarcinile. Ca şi la Watson, predarea şi materialele auxiliare folosite trebuie să creeze elevului emoţii pozitive care să-l apropie de învăţare. Pentru a face învăţarea plăcută, şcoala trebuie să pună la dispoziţia elevilor materiale plăcute (puzzle, ilustraţii etc.), să propună activităţi pe care elevii le îndrăgesc (Skinner, 1954, p. 213). Ipotezele behavioriste privind cauzele insuccesului sunt de tipul: • elevul nu stăpâneşte cunoştinţele anterioare indispensabile noilor achiziţii; • nu s-a respectat ritmul individual de lucru, timpul nu a fost suficient; • sarcinile nu au fost corect ierarhizate, astfel că stăpânirea uneia superioare a devenit imposibilă în condiţiile nestăpânirii alteia subordonate; 41 • feed-back-ul oferit elevului nu a fost imediat sau a fost prea rar. În funcţie de ipoteza admisă, se construieşte decizia de ameliorare a învăţării prin organizarea mediului, cu accent pe condiţiile externe ale învăţării, fără a-le neglija pe cele interne: se vor realiza exerciţii de ratrapaj, se va acorda un timp suplimentar pentru învăţare, se vor diversifica modurile de prezentare şi natura sarcinilor propuse elevului în dificultate; se va ghida mai intens elevul, se va structura mai strict situaţia de învăţare, întăririle vor fi mai frecvente şi mai rapide. Sunt fundamentate de teoria behavioristă: contractele de învăţare (contractele pedagogice), operaţionalizarea obiectivelor, planul Keller Personalized System of Instruction (PSI): Conform PSI, cursul este fragmentat în unităţi mici, fiecare unitate trebuie asimilată în proporţie de 80%, se face verificarea prin examinare, apoi se trece la unitatea următoare. Studentul învaţă singur sau în grup mic, se poate consulta când doreşte cu profesorul asistent. S-a folosit cu succes pentru ciclul undergraduate la psihologi, ingineri, în biologie (Schunk, 2000). 4.2. Învăţarea programată Ca alternativă la folosirea mult prea frecventă a pedepsei de către profesor şi a neglijării întăririlor pozitive ce defavorizează învăţarea, Skinner a propus „instruirea programată” descrisă în lucrarea The technology of teaching (1968). Instruirea programată se poate realiza, susţine Skinner, folosind maşinile de învăţat sau de instruire. Maşinile de învăţat, introduse la începutul secolului al XX-lea, sunt dispozitive mecanice sau electro- mecanice; mai nou ele sunt maşini electronice. Toate oferă celui care învaţă un “material programat” cuprinzând atât informaţiile de asimilat cât şi operaţiile necesare atingerii obiectivelor. După parcurgerea unei secvenţe de informaţie, elevului i se prezintă întrebări pentru care tastează răspunsul la claviatura maşinii. Corectitudinea răspunsului este confirmată/ sau infirmată de maşină: dacă răspunsul este corect, maşina permite elevului să treacă la următorul pas. Maşina de învăţat nu elimină profesorul din situaţia didactică, doar îl înlocuieşte în anumite momente, lăsându-i timp pentru a se ocupa de sarcini specifice. Avantaje ale învăţării programate Maşinile de învăţat şi învăţarea programată pe care o asigură au produs senzaţie la momentul apariţiei, părând a rezolva multe din problemele educaţiei. Caracteristici ale învăţării programate: 42 • se defineşte scopul ultim care trebuie atins în termeni concreţi şi obiectivele învăţării; ele sunt utilizate pentru evaluarea corectitudinii răspunsului şi a eficienţei programului; • cunoştinţele se divizează în unităţi cât mai mici, pentru a evita erorile care sunt dăunătoare, pentru că se pot fixa, chiar dacă sunt corectate; • programul de învăţare se alcătuieşte din enunţuri, unităţi cât mai mici şi întrebări tipărite pe foi de hârtie sau înregistrate pe bandă magnetică; • se determină ordinea pedagogică a paşilor de învăţat de către o echipă de specialişti; ordinea pedagogică a unităţilor este progresivă, coerentă astfel încât fiecare unitate să permită asimilarea celei care urmează; ordinea pedagogică a unităţilor de învăţat nu coincide cu ordinea logică a materiei; • fiecare elev parcurge paşii /etapele de învăţat, în ritmul propriu; • elevul construieşte singur răspunsul; el nu este lăsat să aleagă răspunsul corect din mai multe posibile, deoarece erorile se pot fixa; • maşina nu prezintă decât informaţia/ operaţia pe care elevul este pregătit să o abordeze la un moment dat, după ce a asimilat-o pe cea precedentă; • se propun sarcini accesibile, pe măsura elevului, astfel încât să poată fi aplicate recompense; fiecare fragment/etapă parcursă de cel care învaţă este verificată, iar feed-back-ul prezentat imediat de către maşină; dacă răspunsul este corect, elevul va fi aprobat, felicitat; dacă răspunsul nu este corect, elevul nu va fi sancţionat, considerându-se că fragmentarea materiei a fost neadecvată; • pentru ca efectul feed-back-ului să fie maxim, informarea elevului asupra valorii răspunsului dat este imediată; întârzierea diminuează până la anulare, efectul pozitiv; cantitatea încurajării nu este importantă, o încurajare mică, dar imediată este deosebit de eficace. Utilizarea maşinilor de învăţat are, în concepţia lui Skinner, efecte benefice: • întăreşte comportamentul de succes; în învăţarea tradiţională, succesul elevului nu este întărit profesorul nefiind disponibil să ofere recompense fiecărui elev, ori de câte ori este necesar; numărul răspunsurilor care trebuie întărite pentru învăţarea unei materii şcolare este aproximat experimental la 50.000; • întărirea răspunsurilor corecte este imediată, mărind efectele pozitive; • stimulează motivaţia, prin sporirea şanselor de succes, cresc sentimentul de autoeficacitate; • măreşte productivitatea învăţării de două ori faţă alte modele, afirma Skinner în 1984, în urma unor experimente a căror rigoare a fost însă contestată. 43 Maşina de învăţat propusă de Skinner este o “maşină cu program liniar”, care prezintă doar o singură informaţie; dacă informaţia oferită nu a fost înţeleasă elevul nu beneficiază de lămuriri suplimentare, dar se întoarce la unitatea evaluată pentru a reînvăţa (fig. 1). Răspuns corect Unitatea 1 Răspuns incorect Răspuns Unitatea 2 corect Unitatea 3 Fig. 1. Schema unui program skinnerian Cărţile (manualele) programate sunt materiale aproape la fel de eficiente ca şi maşinile, dar mai ieftine. Ele prezintă texte, întrebări şi spaţii pentru scrierea răspunsului. Exemple 1. pe faţa fişei este scris: “Unitatea de bază a sistemului nervos este CELULA NERVOASĂ sau NEURONUL.. Ca atare, spunem că sistemul nervos şi creierul sunt alcătuite dintr-un număr mare de ..………………………………. ” (Elevul trebuie să completeze spaţiile goale.) 2. pe spatele fişei se află răspunsul corect: “…celule nervoase sau neuroni” (Annett, 1973, apud Foss, p.362). S-a apreciat că dirijarea strictă a învăţării propusă de maşinile de învăţaăt face din elev un simplu executant care nu are conştiinţa scopurilor urmărite şi nu înţelege semnificaţia actelor sale (Altet, 2006, p. 28). După maşina de învăţat liniară, au apărut şi alte maşini, care au eliminat unele inconveniente ale celei propuse des Skinner: • maşina cu “program în salturi” (skip-branching) are două viteze: o viteză coincide cu a maşinii Skinner, alta sare peste anumite informaţii, revenind asupra lor doar dacă este necesar. Răspunsul greşit trimite elevul la informaţii complementare, după care revine la lanţul iniţial; • maşina cu “program ramificat” (maşina Crowder, construită de N.A. Crowder) nu mai descompune materialul de învăţat în paşi mici, dar menţine verificarea răspunsului. Se determină anterior toate tipurile de erori posibile după fiecare secvenţă de învăţare şi în raport cu eroarea sa concretă, elevul este trimis la o secvenţă suplimentară de informaţie sau la o operaţie care trebuie învăţată. Prin urmare eroare trebuie corectată, dar nu prin 44 descompunerea informaţiei ci prin analiza însăşi a erorii elevului şi furnizarea de informaţii suplimentare (Mucchielli, 1982). La Skinner, eroarea este evitată sistematic pentru că este apreciată ca periculoasă pentru învăţare. De exemplu utilizarea testelor de cunoştinţe cu alegere multiplă în evaluarea formativă este respinsă de Skinner care invocă posibilitatea fixării unor răspunsuri greşite (Skinner, 1965). Celelalte două tipuri de maşini nu evită eroarea ci o folosesc în învăţare. Preluând unele din ideile învăţământului programat pe un fundament epistemologic nou, consolidat de psihologia cognitivă, s-au construit, după o jumătate de secol, sistemele tutoriale inteligente care folosec eroarea ca sursă de învăţare (ITS) (Anderson, 2000). Exemple Tutorial este un ansamblul de reguli de producere necesare pentru a stăpâni o competenţă: de exemplu raţionamentul în algebră sau repararea unui motor. Sistemele tutoriale inteligente conţin mai multe tipuri de informaţii: • componentele sarcinii/competenţei care trebuie formate; • listele de erori cel mai frecvent întâlnite la elevi; • “regulile eronate” care explică erorile comise de elevi. În funcţie de eroarea comisă de elev, se caută regula greşită de producere şi i se furnizează acestuia informaţia necesară pentru autocontrol. Exemplificăm pentru eroarea “un cozonac nu este suficient de crescut”: regulile greşite de producere sunt plasate în momente diferite: cantităţile de ingrediente nu au fost respectate, nu s-a respectat timpul de dospire, s-a deschis cuptorul în momente nepotrivite ale coacerii etc. Pentru fiecare din aceste tipuri de erori, elevul trebuie să primească, în diverse moduri, informaţia pentru autocontrol şi să repete aplicarea ei, până la desfăşurare automatizată (Cocoradă, 2004b). 5. Evaluarea teoriei lui Skinner Succesul sistemului lui Skinner, campionul behaviorismului şi cel mai empirist dintre teoreticieni, a fost asigurat de programele de întărire intermitentă. Acestea depăşesc observaţia cotidiană a faptului că recompensa influenţează învăţarea, propunând modalităţi de intervenţie diferenţiate, subtile a căror eficienţă a fost verificată experimental. În planul practic, susţin Hilgard & Bower, succesul a rezultat din demonstrarea posibilităţii de a 45 controla învăţarea: Skinner aducea porumbeii în sala de curs şi îi învăţa, prompt şi previzibil, diverse trucuri chiar în faţa studenţilor, ca şi din utilizarea învăţării programate atât în formarea iniţială cât şi în cea continuă. Aplicate în învăţământ ideile behavioriste au condus la pedagogia prin obiective, la pedagogia învăţării depline, învăţământul programat cunoscute în întreaga lume. Perimarea accentuată a cunoştinţelor în epoca actuală a adus în atenţia educatorilor importanţa modurilor de lucru, a tehnicilor de învăţare şi a impus o nouă atitudine faţă de eroare, derivată din noile teorii epistemologice. Preluând unele din ideile învăţământului programat, pe un fundament epistemologic nou, consolidat de psihologia cognitivă, s-au construit, după o jumătate de secol, sistemele tutoriale inteligente. 5.1. Baby in a Box Skinner a extins condiţionarea operantă de la animale la om – adulţi şi copii, normali şi deficienţi, sănătoşi şi bolnavi psihic – şi în contexte mai variate decât laboratorul în care s-au derulat, dar generalizarea s-a realizat în multe cazuri mai mult prin analogie decât prin experimentare. Succesul teoriei sale rezultă din posibilitatea de aplicare în domenii diverse: sănătate, industrie, criminalitate, educaţie. Pentru a-şi demonstra teoria, psihologul condiţionării operante, a construit pentru fiica sa Deborah „cutia pentru copii” similară cutiei Skinner pentru animale. El şi-a descris intervenţia în Ladies Home Journal în 1945 sub titlul Baby in a Box. 5.2. Utopia lui Skinner Skinner a susţinut că toate comportamentele umane sunt învăţate prin condiţionare operantă, realizată de societate, de părinţi, şcoală, fără a şti se întâmplă în „cutia neagră”. Dacă programul de întărire ar fi corect aplicat şi dirijat atunci s-ar obţine toate comportamentele dorite de societate, susţine behavioristul american. Romanul lui Burrhus Frederic Skinner - Walden Two (1948) constituie o aplicare a sistemului său ştiinţific într-o utopie ce consideră personalitatea ca rezultantă a recompenselor sau pedepselor primite de individ. 46 Exemple În 1967, un grup de tineri entuziasmaţi de ideile promovate în Walden Two fondează o comunitate agricolă, pe colinele Virginiei, pentru a aplica mecanismele de formare a comportamentului prin recompensă şi pedeapsă. În ferma lor, numită Twin Oaks, tinerii au interzis drogurile, au condamnat alcoolul şi ţigările, consideră televiziunea ca vehicul al valorilor tradiţionaliste, iar sexul - o modalitate plăcută de petrecere a timpului. Pentru comportamentele dezirabile, membrii comunităţii erau recompensaţi, iar greşelile lor - ignorate. Rezultatul a fost un eşec: se furnizau multe întăriri afective, dar puţine întăriri monetare, competenţa nu era suficient recunoscută (www.twinoaks). APLICAŢII Comentaţi afirmaţiile lui Skinner Deşi „omul nu este chiar un porumbel…lumea este o cutie uriaşă” Care este opinia dv. asupra posibilităţii omului de a se autodetermina? Eşecul de la Twin Oaks a favorizat criticile oponenţilor care l-au acuzat pe Skinner că exagerează caracterul determinist al naturii umane. Psihologul de orientare umanistă, Carl Rogers a criticat reducţionismul lui Skinner şi a calificat generalizarea lui ca degradantă pentru specia umană, deoarece nu ar lua în considerare dreptul la autodeterminare (1956). Psihologul le-a răspuns că „omul nu este chiar un porumbel”, dar că ideile behavioriste sunt aplicabile în multe domenii industrie, reabilitarea tinerilor delicvenţi, publicitate etc. Pentru a răspunde criticilor săi, Skinner a scris în 1971 lucrarea Beyond freedom and dignity în care răspunde negativ la întrebarea dacă omul este răspunzător pentru el însuşi. Omul nu este liber să aleagă, să ia decizii, scria Skinner, el este condiţionat de întăririle pe care le primeşte în familie, şcoală, biserică, la locul de muncă, susţine autorul. În opinia lui Skinner, în regimurile democratice, se consideră în mod greşit că fiecare individ este o fiinţă gânditoare, un Ego, o personalitate, un spirit. De fapt, lumea este o cutie uriaşă care îl condiţionează pe individ. Pentru a controla comportamentul uman este necesară construirea unui mediu adecvat, în care să funcţioneze principiile behavioriste. Deşi ataca principiile americane stipulate în declaraţia de independenţă, cartea a avut un succes de librărie uriaş. A fost urmată de numeroase critici venite din partea psihologilor, istoricilor, teologilor care au împărţit lumea în două tabere opuse (Dubé, 1999, pp.143-144). 47 5.3. Aplicaţii în terapie Ideile skinneriene, îmbogăţite cu aporturi ale teoriilor lui Bandura şi Rotter, sunt utilizate în modelul ABC comportamental, unde A semnifică antecedentele, B – Behavior (comportamentul) şi C – consecinţele. Sunt fundamentate de ideea tipic behavioristă că oamenii sunt produse ale mediului, iar comportamentul este rezultat al învăţării. Comportamentul normal este învăţat prin întărire şi imitaţie, iar cel anormal este rezultatul unei învăţări greşite. Foloseşte măsurarea şi aprecierea, identificarea problemelor şi îl informează exact pe client asupra progreselor. Obiectivele terapiei comportamentaliste privesc elimi-narea comportamentului neadaptat şi învăţarea unui comportament nou, adecvat. Clientul are un rol activ în stabilirea obiectivelor şi evaluarea atingerii lor. Consilierul este activ şi directiv, asemenea unui professor sau formator care îl ajută pe client să înveţe cât mai mult. Cei doi lucreză împreună pentru a implementa comportamente noi: stabilesc obiective de atins şi tehnicile cele mai adecvate, evaluează progresul, tenmele de casă. Rolul terapeutului este de a aplica întăriri, de a fi model, profesor sau consultant, de a încuraja programele de autodirecţionare pentru schimbarea comportamentului (Corey, 1991). Conform acestui model, unui client îi spunem nu numai ce să facă (informaţii) şi ci cum să facă (cunoştinţe procedurale), îi subliniem consecinţele pozitive (expectanţele) şi îl ajutăm să înţeleagă că este în stare să facă ceea ce îi este util (sentiment de autoeficacitate). Comportamentele vizate sunt, conform teoriei lui Skinner, cele operante, prin care producem modificări asupra mediului. Consecinţele comportamentului util sunt întărirea şi pedeapsa. Ca tehnici de accelerare a comportamentului se utilizează: tehnica întăririi pozitive, tehnica întăririi negative, tehnica aproximării succesive (presupune descompunerea comportamentului dezirabil în secvenţe şi întărirea fiecăreia, analog învăţării programate), tehnica modelării (vezi în paginile următoare modelul propus de Bandura), tehnica Premack etc. (David, 2006). Modelul ABC este apreciat ca eficient în educaţie. 6. Modelul behaviorist al învăţării între cele două războaie mondiale Impactul behaviorist asupra dezvoltării psihologiei învăţării este atât de mare încât, practic, reprezentanţii acestui curent au dominat scena ştiinţifică între cele două războaie mondiale (Bourgeois et al, 2003). Wundt, după ce şi-a îndeplinit rolul de întemeietor al psihologiei ca ştiinţă, nu a exercitat o influenţă prea mare asupra dezvoltării ei. Funcţionalistul 48 J. Dewey a continuat să influenţeze mediile educative, nu atât prin cercetări asupra învăţării cât prin concepţia sa de filosof şi pedagog care a avut un răsunet puternic atât în America cât şi în Europa. Behaviorismul a devenit rapid modelul dominant în psihologia învăţării în toată lumea: • în prima jumătate a secolului la XX-lea, toate manualele de psihologie a învăţării prezentau, în detaliu, behaviorismul; • învăţarea a fost definită ca schimbare a comporta-mentului, definiţie prezentă şi azi în unele lucrări; • s-a instituit premiul Thorndike, cea mai înaltă distincţie acordată de APA pentru cercetătorii americani din domeniul psihologiei educaţionale. Contribuţiile importante în domeniul şcolar sunt constituite de învăţarea programată ce a luat o amploare deosebită în anii ‘70. “Maşinile de învăţat” şi “manualele programate”, softurile educaţionale interactive, evaluarea on-line sau asistată de calculator au la baza acelaşi principiu al descompunerii activităţii de învăţare în secvenţe simple, organizate succesiv, după un plan logic, asimilarea fiecărei unităţi fiind verificată imediat şi întărită, dacă răspunsul solicitat este cel corect. Dintre toate curentele psihologice, behaviorismul şi neobehaviorismul a fost intens preocupate de fenomenele învăţării: mecanisme, factori, legităţi. Printre adepţii behaviorismului se numără reprezentanţi ai pedagogiei active: Maria Montessori (1870-1952), Celestin Freinet (1896-1966), Ovide Decroly (1871-1932). Ideile acestora, considerate clasice, sunt preluate şi depăşite de Skinner care dezvoltă articularea a trei elemente ale învăţării (învăţarea din experienţă, activismul, încercarea şi eroarea) într-o situaţie în care rolul profesorului este să instruiască şi să gestioneze condiţiile învăţării. După anii 1940, se dezvoltă noi direcţii în cercetarea comportamentului: modelul clasic S-R devine mai flexibil, se transformă în S–O–R, prin admiterea unor variabile intermediare ale învăţării: procesele cognitive şi reglatorii sau a variabilelor de natură fiziologică. În acest mod, comportamentul şi procesele psihice incluse în el sunt considerate un tot unitar. Rezumat O psihologie cu adevărat ştiinţifică nu se poate aplica decât comportamentului organismelor animale şi umane deoarece este obiectiv şi observabil. Ca şi la Thorndike, învăţarea la Watson şi Skinner nu presupune nici o activitate mentală la subiect, mentalul fiind considerat o himeră. 49 Watson defineşte învăţarea ca modificare a comportamentului, rezultată din stabilirea sau din stingerea unei legături între stimuli şi răspunsuri. Watson respinge transmiterea prin ereditate a unor abilităţi speciale, a trăsăturilor de caracter, a structurilor personalităţii. Omul nu este înnăscut, el se construieşte!” prin adaptare la mediu. Pe baza experimentului – Micul Albert – Watson a susţinut că reacţiile emotive sunt condiţionate şi pot fi transferate la situaţii similare. Contribuţia esenţială a lui Watson priveşte creşterea obiectivităţii investigaţiilor psihologice şi precizarea finalităţii activităţilor psihologice. Cea mai cunoscută greşeală a părintelui behaviorismului este absolutizarea importanţei învăţării şi a educaţiei în determinarea comportamentului. Comportamentul este operant – animalul trebuie să emită un răspuns corespunzător (o acţiune, un operant) pentru a produce un stimul de întărire. Un comportament dorit se obţine dacă răspunsul este urmat de o consecinţă plăcută întărire pozitivă) sau de una neplăcută, dureroasă (întărire negativă). Observând că în viaţa cotidiană, deşi întăririle nu sunt continue, activităţile nu încetează, Skinner a experimentat şi propus “programe de întărire”, folosind intervalul şi raţia de întărire Test de evaluare a cunoştinţelor 1. Stabiliţi asemănări şi deosebiri între condiţionarea pavloviană şi condiţionarea emoţiilor la Watson. 2. Stabiliţi asemănări şi deosebiri între condiţionarea pavloviană şi condiţionarea operantă. 50 Unitatea de învăţare 3. CONSTRUIREA CUNOŞTINŢELOR Cuprins 1.1. Introducere............................................................................................................ 51 1.2. Obiective............................................................................................................... 52 1.3. Conţinuturi 1. Reîntoarcerea cognitivului………………………………………………….52 2. Epistemologia genetică……………………………………………………..52 3. Teoria piagetiană a dezvoltării inteligenţei……………………….. …….53 4. Teoria constructivistă a învăţării………………………………………….58 5. Dezvoltare şi învăţare………………………………………………. …….61 6. Metode calitative pentru studierea învăţării……………………………..63 7. Implicaţii asupra dezvoltării învăţământului…………………………….64 8. Evaluarea teoriei constructiviste…………………………………………..67 1.4. Rezumat................................................................................................................. 69 1.5. Teste de evaluare.................................................................................................. 69 1.6. Tema de control.................................................................................................... 69 1.1. Introducere Behaviorismul era construit pe metafora “cutiei negre” aplicată psihicului uman considerat impenetrabil, imposibil şi inutil de cunoscut. Cercetările ulterioare asupra învăţării şi-au propus să pătrundă în cutia neagră, să descrie demersul mintal, să-l înţeleagă şi să-l influenţeze. De la „cutia neagră” s-a trecut treptat la „cutia cu instrumente cognitive” (Şchiopu, 2003). Unul din primele demersuri care readuc cognitivismul în psihologie este constiutit de cercetările lui Piaget asupra dezvoltării şi învăţării, cercetări care au influenţat psihologia din întreaga lume, au primit confirmări transculturale, au stat la baza a numeroase reforme ale învăţământului. Teoria lui Piaget privind învăţarea este numită constructivistă deoarece copilul, în viziunea acestuia, reconstruieşte lumea pe plan mintal, îşi constuieşte propriile structuri cognitive şi informaţiile despre lume, evoluând stadial. 51 Studiul acestei unităţi oferă informaţii utile pentru înţelegerea practicilor de predare şi evaluare din şcoli, dar şi a modului în care copiii învaţă. Cunoaşterea cercetărilor lui Piaget este un pas necesar în cunoaşterea lucrărilor elevilor săi de la Geneva care au dezvoltat teoria socioconstructivită a învăţării, aflată azi în actualitate, dar şi altor concepţii asupra învăţării. 1.2. Obiectivele unităţii de învăţare La sfârşitul acestei unităţi de învăţare, studentul va fi capabil să: • descrie concepţia piagetiană asupra dezvoltării; • descrie designul experimentelor lui Piaget privind dezvoltarea în diverse stadii; • explice cum se produce învăţarea prin echilibrări sccesive; • să argumenteze criticile aduse lui Piaget; • să explice impactul teoriei constructiviste asupra abordării învăţării, predării şi evaluării. Durata medie de parcurgere a primei unităţi de învăţare este de 3 ore. 1. Reîntoarcerea cognitivului La începutul anilor şaizeci se produc două evenimente cu impact puternic asupra dezvoltării psihologiei învăţării: • apariţia, în SUA, a teoriei informaţiei ce va fundamenta psihologia cognitivă actuală; • avântul teoriei constructiviste bazate pe dezvoltarea inteligenţei, teorie elaborată încă din 1932, de Jean Piaget (1896-1980). Cele două evenimente ştiinţifice au contribuit, în maniere specifice, la umbrirea treptată a behaviorismului şi au impus recunoaşterea rolului major al activităţii cognitive în învăţare. 2. Epistemologia genetică Fără nici o diplomă în domeniul psihologiei, biologul şi filosoful Jean Piaget a devenit reprezentativ pentru psihologia secolului al XX-lea prin observare minuţioasă, împrumutată din ştiinţele naturii şi aplicată copiilor, dublată de o reflecţie îndrăzneaţă. Epistemologia este 52 teoria cunoaşterii, o ramură a filozofiei care studiază rolul subiectului şi al obiectului în procesul cunoaşterii şi fundamentează teoriile psihologice ale învăţării. Prin cercetările sale, Piaget încercă să găsească un răspuns psihologic întrebărilor pe care filosofia şi-le pune cu privire la cunoaştere. În acest scop, el elaborează teoria constructivistă a învăţării, dar şi o epistemologie nouă pe care a numit- o „epistemologie genetică”. Epistemologia genetică propune reflecţia asupra genezei şi a transformării structurilor cognitive la subiectul uman. Ea nu recunoaşte subiectul în sine, ci doar obiecte succesive cunoscute de subiect, în diverse etape ale evoluţiei sale (Dubé, 1999, p. 205). „Studiul transformării cunoştinţelor, ajustarea progresivă a cunoaşterii este ceea ce eu numesc epistemologie genetică şi este singura perspectivă posibilă pentru un biolog.” afirma Piaget. El îşi propune să studieze modul de construcţie a structurilor cognitive în interacţiunea cu mediul şi cum, traversând aceste interacţiuni, structurile sale cognitive se dezvoltă. Principiul pe care Piaget construieşte epistemologia genetică şi, pe baza acesteia, teoria asupra învăţării şi dezvltării susţine că „Eu (orice individ, n.n) nu cunosc obiectul decât acţionând asupra lui şi nu pot afirma nimic despre el înainte de această acţiune” (Piaget, 1947, p.12). 3. Teoria piagetiană a inteligenţei Funcţionarea cognitivă se sprijină pe două elemente: organizarea – tendinţă a fiinţelor vii de a-şi integra experienţele şi activităţile în sisteme sau structuri şi adaptarea - realizată prin asimilare şi acomodare (Piaget, 1970). 3.1. Definiţii Asimilarea constă în integrarea unui element nou la o schemă cognitivă veche, iar acomodarea constă în schimbarea vechii scheme atunci când apare o informaţie nouă, neconformă cu acea schemă. Prin asimilare, organismele acţionează asupra mediului. La rândul său, mediul acţionează asupra structurilor organice determinând acomodarea, schimbarea acestora. Prin succesiunea celor două procese organismele se adaptează la mediu. 53 Exemple Piaget compară activitatea subiectului cunoscător cu asimilarea /digestia, proces fiziologic prin care organismul transformă substanţele externe ingerate, integrându-le propriului organism - le asimilează. La nivelul mintal, asimilarea şi acomodarea se realizează, analog planului biologic, prin dezvoltarea, respectiv modificarea schemelor şi operaţiilor (mentale) pentru a ajunge la echilibrare. Această echilibrare este dinamică, omul căutând mereu cel mai bun echilibru care nu poate fi atribuit nici eredităţii (subiectului), nici influenţei mediului (obiectului). 3.2. Dezvoltarea stadială a inteligenţei Piaget şi-a extras concluziile privind „naşterea” inteligenţei din observaţii minuţioase asupra celor trei copii ai săi, prezentate în lucrarea La naissance de l’intelligence (1966). Concepţia lui este diferită de cea behavioristă care susţine, aşa cum am arătat în paginile anterioare, că un comportament nu este decât o reacţie la stimulii din mediu, reacţie care nu-i angajează structurile interne. Inteligenţa se dezvoltă stadial având premise biologice; se naşte din obişnuinţe şi din exerciţiul reflexelor „… nu apare niciodată, la un moment dat al dezvoltării mentale, ca un mecanism integral asamblat şi radical diferit de tot ceea ce îl precede. Ea prezintă, din contra, o continuitate remarcabilă cu procesele achiziţionate sau chiar înnăscute, rezultate din asocieri cotidiene şi din reflexe, procese pe care ea se bazează folosindu-le.” (Piaget&Inhelder 1969. p. 25). Ordinea stadiilor este constantă, dar limitele temporale pot varia, de la un copil la altul, de la o ţară la alta sau de la o epocă la alta. Piaget şi-a propus să descrie tipurile de gândire specifice fiecărui stadiu de dezvoltare, nefiind interesat de diferenţele individuale dintre copii ci doar de asemănările existente între copiii de aceeaşi vârstă. Prin acţiune asupra mediului fizic, orice copil reconstruieşte realul (lumea) pe plan mental, modificându-şi schemele şi formându-şi operaţii (Piaget & Inhelder, 1969). Schemele sunt reprezentări interne ale acţiunilor fizice sau mentale, planuri, hărţi ale acţiunilor; unele sunt înnăscute (suptul) sau dobândite (apucarea intenţionată) şi sunt fundamentale în dezvoltarea inteligenţei. 54 Exemple Schemele evoluează prin: • asimilare de obiecte noi; de exemplu, suptul are în schema originară ca obiect doar sânul mamei, apoi asimilează şi alte obiecte: colţul păturii, degetul; • ori prin acomodare (ex. apucarea unui săpun ud). Analizând schema de sugere a degetului, Piaget subliniază că nici reflexele gurii nici ale mâinii nu permit o astfel de achiziţie, ci doar experienţa. Exemplu: intrarea în acţiune a mâinii permite dezvoltarea unei noi scheme „apucarea” care, de la un rezultat întâmplător, se extinde la toate obiectele accesibile, pe care copilul le trage, le împinge, le apropie, le apucă. Dintr-o lume care, în substadiul anterior, era introdusă în gură, suptă, universul devine, pentru copilul de 5-9 luni, un univers mânuit, asupra căruia el produce efecte şi a cărui manipulare atrage atenţia părinţilor şi generează satisfacţie copilului. Aceste achiziţii ar fi fost numite de Pavlov reflexe condiţionate sau asocieri (behavioriştii), constructiviştii le consideră adaptări achiziţionate. Piaget descrie acomodarea ca proces de evoluţie a schemelor, care se transformă adaptându-se la obiecte cu totul noi. În caseta de mai jos, este descrisă o schemă de acomodare, apucarea obiectelor ude, ce presupune mişcări diferite de ale apucării obiectelor uscate. Acţiunea prin care rezultatele obţinute de copil, la început din întâmplare, sunt gratificate de succes şi ulterior repetate, ar fi fost, în teoria lui Skinner o întărire, iar Thorndike ar fi considerat că s-a produs o învăţare prin încercare şi eroare. Exemple La 12 luni, fetiţa A. este capabilă să sesizeze manual obiectele, să le apuce, să le tragă, să le întoarcă de pe o parte pe alta, deci a construit schema de apucare. La un moment dat, în câmpul ei de acţiune apare un obiect nou, mai dificil de apucat decât cele de până atunci: un săpun ud. Fetiţa încearcă să îl deplaseze, îl lasă, îl ia din nou şi repetă acţiunea, adică realizează asimilarea, dar nu reuşeşte să îl ţină în mână, săpunul îi scapă mereu. Schema se rafinează treptat, apucarea devine tot mai corectă şi mai îndelungată (începe acomodarea). Treptat, fetiţa reuşeşte să prindă săpunul şi apoi prinde cu succes orice obiect ud, alunecos; structura ei cognitivă a ajuns la un nou echilibru, superior. 55 Dezvoltarea copilului contină, acesta coordonând schemele formate, în ansambluri de mişcări mai complexe. În caseata de mai jos, este descris un comportament întâlnit şi la maimuţe ce a fost studiat de psihologii gestaltişti, dar interpretat altfel decât o face Piaget. Exemple Experimentând cu unul din copii săi, Piaget observă că înainte de 1,5 ani acesta îşi apropia întâmplător un băţ, trecându-l, după încercări repetate, printr-un gard de bare. În jur de doi ani, conduita copilului se schimbă: el rămâne inactiv un timp, după care, ca şi când ar fi avut o viziune, face o singură mişcare adecvată, dar care nu depăşeşte ca nivel mintal cimpanzeul. Iluminare / inshigt, adică reconfigurare a câmplui perceptiv prin construirea unei bune forme sau coordonare internă a schemelor mentale? Köhler ar fi spus că ne aflăm în faţa învăţării prin iluminare: copilul a reorganizat câmpul perceptiv. Distanţându-se de poziţia gestalistă, Piaget introduce în explicaţie coordonarea internă a schemelor mentale (Dubé, 1999, pp. 214-218). La începutul celui de al doilea stadiu de dezvoltare (stadiul preoperator), copilul este capabil să înlocuiască un obiect prin alt obiect (o cutie de chibrituri care se deplasează pe o sfoară poate deveni, în timpul jocului, un funicular). Ulterior, obiectele sunt înlocuite prin imagini şi apoi prin cuvinte. Noua achiziţie, funcţia simbolică, eliberează copilul de câmpul perceptiv şi îi permite să evoce obiecte absente şi situaţii trecute. El va numi „scaun” obiectul pe care se aşează, dar nu va înţelege complet de ce şi alte obiecte relativ similare primesc acelaşi nume din partea părinţilor săi. Copilul rămâne, la această vârstă, la jumătatea drumului între generalitatea conceptelor şi individualitatea elementelor particulare. Dezvoltarea cognitivă continuă, copilul devine capabil să ordoneze şi să clasifice obiecte, dar rămâne prizonier al câmpului perceptiv. În jurul vârstei de 7 ani, încep să se constituie operaţiile, structuri mentale absente la naştere, rezultate din interiorizarea acţiunilor externe şi devenite reversibile prin coordonarea cu alte operaţii. Experienţa clasică privind conservarea volumului, demonstrează că înainte de 7 ani, simpla interiorizare a percepţiilor şi a mişcărilor nu permite copilului să relaţioneze înălţimea şi raza unui pahar, copilul aflându-se într-o fază „ilogică” (Piaget & Inhelder, 1969). 56 După 6/7 ani, începe stadiul operaţiilor concrete, când copilul operează cu imagini ale obiectelor. Spre 10 ani, copilul va răspunde corect la întrebarea privind volumele din A şi C (fig.1) sesizând corect legătura dintre înălţimea lichidului şi diametrul paharului: „Nimic nu s-a schimbat, nu s-a luat şi nu s-a adăugat nimic!” va argumenta aceasta. Exemple Întrebat în care pahar A sau C, se află mai mult lichid, copilul răspunde că în vasul C se află mai mult lichid decât în A, deşi transvasarea din B în C s-a efectuat sub privirile sale. Fixarea asupra unui singur aspect al realităţii (înălţimea lichidului) – numită de Piaget „centrare” – indică absenţa conservării şi a reversibilităţii (fig.1). Chiar când este contrazis de adult sau este pus în faţa unor afirmaţii contradictorii proprii, copilul nu recunoaşte egalitatea volumelor din vasele A şi C (faza a doua). C A B A Faza I Faza a II-a Fig. 1 Conservarea volumului Orice recompensă ar primi, copilul nu va fi capabil să conserve volumul la 7 ani. Conservarea volumului se construieşte treptat, prin echilibrări succesive şi devine activă în jur de 10 -11 ani. Behavioriştii ar fi susţinut că învăţarea s-a realizat în paşi mici, copilul progresând datorită întăririlor primite, psihologii gestaltişti ar fi explicat acest răspuns prin reorganizarea subită a elementelor din câmpul perceptiv. Piaget susţine că răspunsul corect este urmarea unei reorganizări cognitive, a unei construcţii progresive, realizate în timp şi care tinde spre un echilibru superior. Cu alte cuvinte, structura cognitivă rezultă dintr-o geneză, dintr-o istorie a interacţiunilor cu mediul. 57 Exemple Absenţa conservării substanţei la 4 ani evidenţiază absenţa reversibilităţii: copilul nu poate reface mental bastonul dintr-o bilă, el rămâne dependent de percepţie. După 6-7 ani, el este capabil să refacă drumul în ambele sensuri şi va declara că bila şi bastonul au aceeaşi cantitate de plastilină. În ultimul stadiu al dezvoltării (stadiul operaţiilor formale), începând de la 11/12 ani, adolescentul devine capabil să opereze logico-matematic, să lucreze cu propoziţii despre prezent, real, dar şi despre posibil. El depăşeşte operaţiile concrete – a seria, a clasifica care se aplicau doar obiectelor sau imaginilor acestora. Echilibrul operaţiilor se atinge în jur de 15 ani. Pentru a răspunde la întrebarea „Care segment este mai mare – A, B sau C? prin compararea înălţimilor a trei segmente (A<B, C>B), adolescentul nu mai are nevoie de prezenţa acestora ci doar de descrierile lor sau de relaţiile exprimate simbolic. Să ne reamintim... Piaget a elaborat un model al dezvoltării, al evoluţiei cognitive a omului, în patru stadii (senzorio-motor, preoperator, al operaţiilor concrete şi al operaţiilor formale) şi un model al structurilor cognitive care caracterizează stadiile de dezvoltare, adică teoria piagetiană a inteligenţei (teoria operatorie a inteligenţei). Conform teoriei operatorii, inteligenţa are premise biologice, se naşte din obişnuinţe şi din exerciţiul reflexelor şi se dezvoltă modificând schemele şi formând operaţii prin acţiune asupra mediului fizic. Ordinea stadiilor este constantă, dar limitele temporale pot varia. Piaget şi-a propus să descrie tipurile de gândire specifice fiecărui stadiu de dezvoltare, nefiind interesat de diferenţele individuale ci doar de asemănările existente între copiii de aceeaşi vârstă. APLICAŢII Relaţionând informaţiile din această UI cu cele achiziţionate la Psihologia dezvoltării, descrie pe larg, concepţia piagetiană asupra dezvoltării inteligenţei. 4. Teoria constructivistă a învăţării Jean Piaget şi-a consacrat cea mai mare parte a carierei ştiinţifice studiului dezvoltării inteligenţei umane şi învăţării. Într-o lucrare din 1964 (Six études de psychologie), autorul însuşi şi-a situat propria concepţie între behaviorism şi gestaltism. El a acceptat rolul pe care psihologii 58 americani de orientare behavioristă îl confereau mediului şi nu a negat utilitatea metodei experimentale în cercetare. Nu a acceptat însă explicaţia propusă de behaviorism, care interpretează învăţarea ca asociere exclusivă a reacţiei (subiectul) şi a stimulului (obiectul). A reproşat behavioriştilor că nu ţin seama de medierea cognitivă în relaţia dintre subiect şi mediul său. Altfel spus, le-a repoşat că exclud rolul activităţii mentale a subiectului în formarea noilor comportamente. În opinia sa, behavioriştii tind să subordoneze comportamentul faţă de mediu şi să acorde predominanţă dobânditului faţă de înnăscut. Această poziţie este considerată un “genetism fără structură” şi îl apropie pe Piaget de psihologia gestaltistă. În teoria gestaltistă învăţarea constă în reorganizarea elementelor câmpului perceptiv, subiectul căutând prin activitatea cognitivă o bună formă, o formă echilibrată, numită “gestalt”. Piaget este în acord cu această teorie privitor la reorganizarea structurilor şi tendinţa spre echilibru. În acelaşi timp, o critică deoarece procesul de iluminare, elementul central al teoriei gestaltiste, nu poate fi, spune biologul elveţian, o intuiţie spontanee, iar inteligenţa nu se poate reduce la percepţie. Deşi constituie un progres faţă de asociaţionism, gestalismul nu ar ţine seama de istoria individului, de dezvoltarea acestuia. Piaget reproşează gestaltismului că vede medierea cognitivă doar aici şi acum, în interacţiunea subiect-mediu, fără nici o referire la modul în care ea s-a dezvoltat. Buna formă rămâne, la psihologii gestaltişti, o structură invariabilă, ce nu evoluează, înnăscutul domină dobânditul. Din acest motiv, gestaltismul este apreciat de Piaget ca un “structuralism fără geneză” (L. Dubé. 1999). APLICAŢII Care sunt deosebirile dintre behaviorism şi gestaltism, în viziunea lui Piaget? 4.1. Constructivismul - a treia cale Între genetismul fără structură al behavioriştilor şi structuralismul fără geneză al gestalistilor, Piaget îşi situează propria poziţie teoretică, a genezei structurilor, considerată ca fiind a „treia cale” în psihologia învăţării. În viziunea sa, învăţarea este înţeleasă ca achiziţie de structuri noi de operaţii şi informaţii despre mediu. Teoria lui Piaget este numită constructivistă deoarece susţine că individul reconstruieşte mental mediul/ lumea, iar mediul, odată construit mental, acţionează asupra individului. Altfel spus subiectul şi mediul interacţionează în învăţare. Construcţia mentală a lumii presupune şi construirea structurii cognitive a subiectului care se perfecţionează până la 18 ani, prin urmare are o geneză, o istorie. Structurile cognitive, schemele asimilează obiecte 59 noi, se generalizează după activitatea cu obiecte similare şi se diferenţiază când intră în contact cu obiecte diferite. Deci se află în continuă transformare, echilibrare. În acest punct, concepţia lui Piaget se apropie de funcţionalismul american, reprezentat de J. Dewey, care subliniază rolul interacţiunilor dintre individ şi mediu şi al activităţii cognitive a subiectului, activitate care este funcţională, în serviciul adaptării la mediu. 4.2. Geneza structurilor În teoria piagetiană, învăţarea este definită în două sensuri: • un sens restrâns – achiziţie de informaţii (date, fapte) sau de răspunsuri pentru o situaţie; • un sens larg – învăţarea este definită ca achiziţie de structuri generalizabile la un mare număr de situaţii; învăţarea depăşeşte accepţiunea clasică a achiziţiei de informaţii, înglobând formarea structurilor inteligenţei. Exemple În sens restrâns, la biologie, un copil poate învăţa care sunt caracteristicile berzei, raţei, lupului sau câinelui etc. (achiziţie de informaţii). În sens larg, copilul nu învaţă numai forme verbale, ci realizează o înţelegere mai amplă, achiziţionând conceptele „clasă” (pasăre, mamifer, animal), „subordonare” (ex. clasa „mamifer” este subordonată clasei „animal” şi moşteneşte toate notele ei), „supraordonare” (ex. clasa „animal” este supraordonată clasei „pasăre” şi preia o parte din notele acesteia), „note definitorii” (ex. „a naşte pui vii” este o notă definitorie pentru mamifere, nemaifiind întâlnită la alte animale (îşi formează structuri ale inteligenţei). Piaget este de două ori constructivist deoarece propune: • un model al dezvoltării, al evoluţiei cognitive a omului, în patru stadii principale şi un model al structurilor cognitive care caracterizează stadiile de dezvoltare; este teoria piagetiană a inteligenţei, numită şi „teoria operatorie a inteligenţei”; • un model al învăţării cu grad de generalitate foarte mare pentru a explica modul în care individul progresează de la un stadiu la altul; progresul constă în transformarea structurilor cognitive de la un nivel inferior la altul superior, pentru a atinge un echilibrul mai bun şi a asigura o mai bună adaptare la mediu. Este teoria piagetiană a învăţării, numită teoria constructivistă a învăţării (Bourgeois et. al., 2004). 60 Să ne reamintim... Din a doua jumătate a secolului trecut, a început umbrirea treptată a behaviorismului şi s-a recunoscut rolul major al activităţii cognitive în învăţare. Piaget este de două ori constructivist deoarece propune „teoria operatorie a inteligenţei”şi teoria constructivistă a învăţării. 5. Dezvoltare şi învăţare Înainte de a achiziţiona o informaţie nouă, copilul este în starea de echilibru, de armonie cognitivă. Când întâlneşte informaţii neconcordante cu schema veche, echilibrul este tulburat, apare un conflict cognitiv, dar copilul îl depăşeşte printr-un nou echilibru. Acest lanţ de echilibrări succesive ale structurilor mentale constituie dezvoltarea. Ea nu poate fi grăbită, iar învăţarea trebuie să i se subordoneze. 5.1. Învăţarea este un nou echilibru Factorii învăţării sunt constituiţi de maturizare (factor intern), de activitatea subiectului, de mediu (restrâns în experimentele lui Piaget la mediul fizic, fără a-l include şi pe cel social) şi de echilibrare, mecanism reglator care se dezvoltă odată cu sistemul mintal (R. Atkinson, 2002, p. 111). Prin urmare, la Piaget nici ineismul nici ereditarismul nu constituie explicaţii complete ale învăţării. Veritabila învăţare se situează în planul dezvoltării şi urmează acesteia. Înseşi informaţiile (aparţinând sensului strict al învăţării) ajung la un nivel de înţelegere convenabil numai dacă se inserează în structuri cognitive care au atins un anumit grad de dezvoltare. Dacă este confruntat cu un dezechilibru şi structurile sale cognitive nu îi permit să trateze satisfăcător situaţia (apare un conflict cognitiv) atunci copilul va căuta să restabilească acest echilibru în două moduri: • încercând să ajusteze informaţia perturbatoare pentru a o face compatibilă cu structura sa iniţială (asimilare); • încercând să ajusteze structurile iniţiale pentru a ţine seama de informaţia perturbatoare (acomodare). Doar în acest ultim caz se poate vorbi, spune Piaget, de învăţare autentică. A învăţa înseamnă pentru Piaget, a achiziţiona scheme noi de acţiune, iar achiziţia de noi scheme presupune o succesiune de echilibrări: 61 • există un echilibru (1) adică schemele existente permit abordarea cu success a tuturor situaţiilor întâlnite până la momentul dat; • apare o situaţie nouă; • se creează un dezechilibru în structura cognitivă; • au loc asimilări şi acomodări; • se modifică vechea schemă sau se creează o schemă nouă; • se instalează un nou echilibru (2), care permite o adaptare mai bună şi este situat la un nivel superior faţă de echilibrul anterior (1). Exemple Când un copil afirmă că vrabia este pasăre şi integrează în această categorie şi raţa, operaţia realizată este asimilarea. Dar când vede un avion, poate spune, în primul moment că este pasăre, pentru că zboară şi are aripi. Iniţial, avionul este asimilat la schema “pasăre”. Aflând şi alte caracteristici ale avionului (este foarte mare, nu are pene, este construit de om din metal, oamenii pot călători cu el), va introduce ceva nou: un obiect care zboară, dar nu este pasăre. Când a înţeles că avionul nu este pasăre, deşi zboară, copilul a realizat o acomodare a vechii scheme. Deci a învăţat ceva nou. Teza constructivistă a învăţării propune un model universal – sistemul cu reglare proprie, pe care-l aplică la dezvoltarea individuală a inteligenţei şi a învăţării, considerate forme de adaptare la mediu. Această formă de adaptare este individuală. Interacţiunea permanentă dintre individ şi lume (obiecte) îi permite acestuia să-şi construiască cunoştinţele, de unde şi numele “constructivism” dat teoriei piagetiene. Pentru a construi cunoştinţe, subiectul utilizează cunoştinţele şi structurile sale anterioare ca mijloace de reprezentare, de calcul, de reflexie asupra propriilor acţiuni. Învăţarea individuală, realizată fără ajutorul altei persoane independentă de mediul cultural, educativ (Dubé, 1999, p. 236). APLICAŢII Reformulaţi cu cuvinte proprii modalitatea în care Piaget presupune că se desfăşoară învăţarea. 62 6. Metode calitative pentru studierea învăţării Pentru elaborarea teoriei constructiviste a învăţării, Piaget a folosit, pentru primii doi ani de viaţă, metoda observaţiei naturale - observaţie desfăşurată în mediul de viaţă al copilului. După înregistrea comportamentului copilului, autorul face o scurtă interpretare. Exemple „Obs. 170 – la 0:8 (7) Laurent o vede pe mama sa intrând în cameră şi o urmăreşte cu ochii până în momentul în care ea se aşează înapoia lui. Atunci îşi reia locul, dar se întoarce de mai multe ori pentru a o revedea, deşi nici un zgomot nu-i poate reaminti această prezenţă. „…este aici un început de construire a obiectului, …acest proces se desfăşoară deci în paralel cu un început de memorie sau de localizare în timp.” (Piaget, 1967, p. 273). Pentru copiii capabili să folosească limbajul, Piaget introduce experimentul, adăugându-i observaţia şi metoda interviului clinic cu întrebări nestandardizate. Ambele metode sunt total diferite de experimentele riguroase, însoţite de prelucrări statistice, promovate de behaviorism. Metoda clinică presupune observarea acţiunilor şi performanţelor unui subiect efectuate la cererea experimentatorului, urmată de interviul clinic – chestionarea subiectului privind rezolvarea problemei şi explicarea soluţiei găsite. Exemple Unui copil i se cere: 1. să compare două bile de plastilină, de mărime egală (A şi B); 2. să compare bila de plastilină (A) cu un cilindru de plastilină (C) rezultat din modificarea bilei B, transformare realizată în câmpul perceptiv al subiectului (Fig. 2). A B A C Fig. 2 Conservarea substanţei Răspunsul copilului va fi diferit, în funcţie de stadiul dezvoltării cognitive: dacă se află în stadiul preoperaţional, copilul va răspunde că mai multă plastilină are cilindrul pentru că este mai lung; dacă se află în stadiul operaţiilor concrete, copilul va sesiza că, deşi forma este alta, cantitatea de plastilină a rămas aceeaşi. 63 Folosind modelul de desfăşurare al experimentelor lui Piaget s-au dezvoltat testele psihogenetice operatorii care îşi propun să diagnosticheze nivelul de dezvoltare intelectuală a copilului. În urma aplicării acestor probe se obţine descrierea ansamblului operaţiilor de care copilul este deja capabil şi al celor pe care încă nu le poate desfăşura. Prin aplicarea acestor teste, nu se stabileşte un coeficient de inteligenţă ci se identifică stadiul de dezvoltare în care se află cel testat (Kulcsar, 1979). Să ne reamintim... Factorii învăţării sunt constituiţi de maturizare, activitatea subiectului, mediu şi de echilibrare (mecanism reglator care se dezvoltă odată cu sistemul mintal). Dacă este confruntat cu un dezechilibru şi structurile sale cognitive nu îi permit să trateze satisfăcător situaţia (apare un conflict cognitiv) atunci copilul va căuta să restabilească acest echilibru. La Piaget nici ineismul nici ereditarismul nu constituie explicaţii complete ale învăţării. Veritabila învăţare se situează în planul dezvoltării şi urmează acesteia. Pentru elaborarea teoriei constructiviste a învăţării, Piaget a folosit, pentru primii doi ani de viaţă ai copilului, metoda observaţiei naturale. Pentru copiii capabili să folosească limbajul, Piaget a folosit ca metodă experimentul, observaţia şi interviului clinic cu întrebări nestandardizate. Metodele sale, total diferite de experimentele însoţite de prelucrări statistice, promovate de behaviorism, au fost criticate pentru lipsa de rigoare. APLICAŢII Analizaţi cele două experimente prezentate mai sus, extrase din lucrările lui Piaget, şi identificaţi schema generală pe care sunt construite.. 7. Implicaţii ale teoriei lui Piaget asupra dezvoltării învăţământului Concepţia lui Piaget a câştigat popularitate în toate mediile de formare, pentru copii şi adulţi, având un impact puternic asupra sistemelor şcolare. Ideile sale au fost preluate la nivel de politici naţionale, au fundamentat numeroase programe de reformă a învăţământului din diverse ţări. Aportul teoriei lui Piaget la dezvoltarea practicilor pedagogice vizează: • rolul cunoştinţelor anterioare şi al structurării acestora în învăţare; 64 • importanţa activităţii şi a motivaţiei elevului pentru a se implica în interacţiunii cu mediul, ce duc la înţelegere şi la retenţie mnezică mai bună; în acest scop profesorul trebuie să asigure materiale, activităţi stimulative, să pună întrebări; • necesitatea de a manipula obiecte concrete, de a desfăşura experienţe autentice până la constituirea operaţiilor formale; chiar şi la adulţi se pot utiliza materialele concrete ca punct de plecare pentru abstractizări; • importanţa disponibilităţii cunoştinţelor (cunoştinţe prealabile – preréquis) pentru a folosite în asimilare sau a conflictului cognitiv pentru învăţarea prin acomodare; • rolul reflexiei şi al metacogniţiei pentru o învăţare mai bună, al transferului (Lebrun, 2002); • importanţa stadiului de dezvoltare cognitivă în învăţare; de exemplu, un copil de 6 ani nu poate aborda conservarea volumului; dacă s-ar aborda, această problemă ar conduce la confuzie şi disconfort; prin urmare trebuie să aşteptăm până ce copilul dobândeşte conservarea volumului. 7.1. Cunoştinţele nu se transmit În opoziţie cu practicile pedagogice tradiţionale, fundamentate pe abordarea „amprentei”, Piaget susţine imposibilitatea transmiterii directe a cunoştinţelor şi afirmă că ele sunt produsul celui care învaţă. Astfel, concepţia lui Piaget a fundamentat psihologic metodele active de educaţie, ai căror pionieri au fost Ed. Claparede, O. Decroly şi care au subliniat rolul acţiuni elevului, al intereselor sale în învăţare. În abordarea de acest tip numită “puericentristă”, rolul profesorului constă în a facilita învăţarea, a propune sau construi un mediu structurat, bogat pentru ca elevul să îşi descopere contradicţiile, să le depăşească înaintând spre acomodare, spre noi structuri intelectuale. Pe baza proprietăţii de organizare, în abordarea strategiilor de predare-învăţare s-a introdus noţiunea de “cunoştinţe prealabile” (preréquis) văzute ca sisteme de ancorare în funcţie de care se realizează transformarea cunoştinţelor vechi sau integrarea celor noi. Ele nu sunt un punct de plecare ci instrumente care servesc construirii noilor cunoştinţe, din acest motiv identificarea lor este necesară şi se exprimă în sinteză în “profilul cognitiv” al elevului. Deoarece cunoştinţele se construiesc prin acţiune proprie, metodele de învăţământ trebuie să fie metode active (Aebli, 1973). Din perspectiva evaluării, Linda Allal (1978 ) – geneveză prin adopţie – apreciază că rolul profesorului constă în a diagnostica erorile şi 65 nevoile de învăţare, a practica o evaluare formativă. Dacă evaluarea detectează erori în rezolvarea sarcinilor, se introduc alte sarcini, se analizează înţelegerea consemnului pentru a depista eventuale reprezentări incorecte care constituie obstacole pentru învăţare. Reglarea învăţării susţinută iniţial de profesor, devine treptat autoreglare, copilul reuşind prin priza de conştiinţă (Piaget, 1974) să exprime ceea ce face sau să anticipeze ceea ce va face. Mai târziu, elevul va reflecta asupra a ceea ce face (abstractizare prin reflecţie) reglându-şi activitatea şi ajungând la un echilibru superior (Allal, & Saada-Robert, 1992). 7.2. Didactica psihologică Elevii lui Piaget au abordat direct şi învăţarea desfăşurată în şcoală, prin lucrări de didactica ştiinţelor care au impus constructivismul în psihologia educaţiei (anii ‘70), s-a evidenţiat rolul reprezentărilor prealabile ale elevului în învăţarea ştiinţelor, rolul activităţii, al materialelor didactice adecvate. Oferim un rezumat al demersului de predare-învăţare construit pentru calculul suprafeţei dreptunghiului (Aebli, 1973, pp. 153-155). Demersul didactic propus de Aebli, este diferit de cel tradiţional în care profesorul scrie pe tablă formula S=Lxl şi elevii o aplică pe numeroase exemple numerice. Exemple Lecţia începe cu enunţul unui probleme: „Ioana vrea să confecţioneze un covoraş pentru mama sa. Ea croşetează pătrate cu latura de 1 decimetru, pătrate pe care le coase sub formă de dreptunghi. Ioana va înconjura dreptunghiul rezultat din pătrate cu o fâşie de ţesătură îngustă. Covoraşul trebuie să aibă 12 dc lungime şi lăţimea de 7dc. Fetiţa îşi pune următoarele întrebări: 1. câte pătrate mici trebuie să croşeteze. 2. cât de mare trebuie să fie fâşia de ţesătură care va înconjura pătratele.” Se solicită copiilor să deseneze un dreptunghi cu laturile de 7, respectiv 12 cm cu creion roşu, iar la tablă se face un desen similar, în decimetri. P. Cât de lungă trebuie să fie fâşia de ţesătură care va înconjura pătratele? E. 38 de cm (au învăţat calculul perimetrului anterior). Ei calculează în moduri diferite perimetrul, iar la tablă se foloseşte forma: 2x7=14 2x12= 24, 14+24 = 38 P. Cum răspundem la prima întrebare a Ioanei? E. Desenăm pe dreptunghi pătrate mici, cu latura de 1 cm. La bază avem 12 pătrate. Se desenează pe caiete şi la tablă. Se fac 7 fâşii, pe înălţimea 66 dreptunghiului. 12 (pătrate aflate pe bază) x 7 rânduri de pătrate= 84 de pătrate. Pentru a asimila cunoştinţele despre suprafaţă, se exersează cu elevii, creşterea sau micşorarea numărului de pătrate, în funcţie de numărul de fâşii. Modul de calcul al suprafeţei se analizează prin opoziţie cu cel al perimetrului. Astfel se vor elimina eventualele confuzii între cele două concepte. Pentru consolidarea lor, vor interveni concomitent în următoarele probleme. Pentru a ilustra aplicarea conceptelor piagetiene privind dezvoltarea şi învăţarea în practica şcolară, H. Aebli, a proiectat şi publicat o suită de lecţii organizate după principiile unei didactici active, ca anexe ale tezei sale de doctorat. Prin aceste lucrări Piaget a devenit deosebit de cunoscut şi apreciat. 8. Evaluarea teoriei constructiviste Piaget este psihologul care a marcat secolul XX, a creat şcoala de la Geneva, a influenţat dezvoltarea ulterioară a psihologiei. Contribuţia lui la înţelegerea dezvoltării copilului este monumentală; studiile transculturale efectuate în Africa, America, Europa au confirmat caracteristicile de dezvoltare stadială. Multe concepte în vogă astăzi îşi au originea în lucrările lui Piaget: conflict cognitiv, metacogniţie, colaborare, rolul major al mediului. Multe din conceptele introduse au favorizat reluări şi îmbogăţiri prin alte teorii, concepţii, cum este socio-cognitivismul sau socioconstructivismul. Deşi a generat un entuziasm aproape general, concepţia lui Piaget a cunoscut şi numeroase critici. Metodele de cercetare au fost criticate pentru subiectivismul lor, pentru tendinţa de a induce subiectului păreri care nu îi aparţin. Piaget însuşi, dar şi elevii săi ulterior, au sesizat acest neajuns şi au încercat să standardizeze metodele de studiu (Zorgo & Radu, 1979, pp. 143-207). Replicarea experimentelor lui Piaget a condus la reformularea unor concluzi: • conceptul de stadii a fost criticat, pe motiv că ar exista treceri progresive, că dezvoltarea s-ar desfăşoară continuu (Keating, 1980, apud A. Birch, 2000, p.106); • unele probe au fost considerate ca abstracte, neinteresante pentru copil; • limitele cronologice ale stadiilor de dezvoltare au fost apreciate ca incorecte; unele experimente au arătat că există permanenţa obiectului înainte de 1 an, în jur de 5 luni (Bower, 1981, apud A. Birch, 2000); 67 • egocentrismul copiilor (imposibilitatea de a vedea lumea dintr-un punct de vedere diferit de cel propriu) nu se menţine până la 8 ani; există copii care sunt capabili să aprecieze opinia altei persoane şi între 3,5 şi 5 ani, dar într-un context schimbat de cel din experimentele lui Piaget; acesta ar trebui să fie un context marcat social; • stadiul operaţiilor formale nu este atins de toţi adolescenţii şi adulţii; la 17-20 de ani doar 50-60 % din adolescenţi ating stadiul operaţiilor formale, dar nici ei nu le folosesc consecvent (Birch, 2000, pp. 101-107); • teoria lui Piaget nu a studiat explicit contextul social, rolul adultului sau al egalilor; copilul nu trebuie considerat doar un om de ştiinţă curios ce caută adevărul, vor susţine alţi psihologi, ci un nou venit într-o cultură care trebuie să înveţe norme, valori (Bem&Boyd, 2007). Ideea că pentru a învăţa, copilul trebuie să posede structuri cognitive formate, l-a condus pe Vîgotski să caracterizeze ironic concepţia piagetiană ca una care “face din învăţare remorca dezvoltării”. Ca urmare a subordonării învăţării faţă de dezvoltare, rolul profesorului rămâne unul pasiv: el este un facilitator, nu trebuie să “deranjeze” procesele de dezvoltare prin învăţare, trebuie doar să se adapteze “nevoilor elevului”. Rolul său este de a diagnostica şi a oferi elevului ceea ce pare necesar pentru momentul în care se află. Poziţia este de aşteptare în zona actuală a dezvoltării micşorând aportul şcolii la dezvoltarea elevului. Amigues (2008) afirmă că teoria constructivistă a învăţării, ca şi cea behavioristă, privilegiază elevul. Behaviorismul se centrează asupra mecanismelor prin care elevul va ajunge să furnizeze răspunsul aşteptat, în condiţii bine precizate. Constructivismul se focalizează pe modificarea proceselor interne ale elevului. Ambele ignoră, în viziunea psihologului francez, condiţiile reale ale activităţii şcolare, care situează elevul, profesorul şi cunoştinţele în aceeaşi situaţie didactică, ambele neglijează raportul predare-învăţare. Critica lui Amigues se apropie de perspectiva istorico culturală, promovată de Vîgotski. Corsaro (2005), analizând teoria piagetiană dintr-o perspectivă sociologică, afirmă că acesta oferă “o perspectiva activă, dar singuratică a copiilor” deoarece nu ţine seama de relaţiile interpersonale, de modul în care ele reflectă sistemele culturale sau de modul în care copiii, prin participarea lor, devin parte a relaţiilor interpersonale şi a patternurilor culturale. O altă limită a perspectivei constructiviste asupra dezvoltării este centrarea asupra punctului final al dezvoltării, asupra trecerii copilului de la imaturitate la competenţa adultului, ceea ce lipseşte practicienii de cunoaşterea însăşi a copilăriei. Aceste dezavantaje vor fi suplinite de lucrările lui Vîgotski şi ale neo-constructiviştilor de la Geneva care evidenţiază „starea de agent a copiilor” (Tesson & Youniss, 1995). 68 La un secol de la naşterea lui Piaget, opera sa rămâne în actualitate: ea stârneşte opoziţii şi critici, capătă confirmări sau continuări noi, demonstrându-şi prolificitatea. Rezumat Piaget a elaborat un model al dezvoltării, al evoluţiei cognitive a omului, în patru stadii (senzorio-motor, preoperator, al operaţiilor concrete şi al operaţiilor formale) şi un model al structurilor cognitive care caracterizează stadiile de dezvoltare, adică teoria piagetiană a inteligenţei (teoria operatorie a inteligenţei). Conform teoriei operatorii, inteligenţa are premise biologice, se naşte din obişnuinţe şi din exerciţiul reflexelor şi se dezvoltă modificând schemele şi formând operaţii prin acţiune asupra mediului fizic. Ordinea stadiilor este constantă, dar limitele temporale pot varia, de la un copil la altul, de la o ţară la alta. Piaget şi-a propus să descrie tipurile de gândire specifice fiecărui stadiu de dezvoltare, nefiind interesat de diferenţele individuale dintre copii ci doar de asemănările existente între copiii de aceeaşi vârstă. Cu toate criticile care i-au fost aduse, opera piagetină îşi menţine actualitatea. Amintim câteva din ideile care se bucură de o acceptare aproape unanimă: dezvoltarea este universală, se realizează în etape successive, dezvoltarea intelectuală este un proces intern, autonom, elevul este slab sensibil la influenţele externe (ale profesorului), elevul îşi construieşte cunoştinţele prin acţiune proprie, pentru a asimila cunoştinţe noi, elevul trebuie să posede structuri mentale adecvate. Test de evaluare a cunoştinţelor Argumentaţi, folosind şi alte idei din această unitate de învăţare, criticile aduse teoriei constructiviste a învăţării. Temă de control nr.1 1. Analizaţi implicaţiile a 3 teorii ale învăţării prin condiţionare asupra predării-învăţării la copiii, adolescenţi şi adulţi. 2. Folosind modelul schiţei de lecţie din paragraful 7.2 (U.I.3), elaboraţi o schiţă de lecţie în care să utilizaţi concepţia piagetiană asupra învăţării. Tema se va transmite tutorilor pe suport hârtie. Soluţia fiecărei teme va fi însoţită de 2 evaluări realizate de colegi. Nu se admit evaluări încrucişate. Aprecierile vor fi postate pe platforma electronică. Nota obţinută la tema nr. 1 are o pondere de 15 % în nota finală. 69 Unitatea de învăţare 4. ÎNVĂŢAREA SOCIALĂ Cuprins 1.1. Introducere............................................................................................................ 70 1.2. Obiective............................................................................................................... 70 Conţinuturi 1. Învăţarea prin observaţie…………………………………………………..71 2. Teoria socio-constructivistă a învăţării……………………………….…78 3. Metode de studiu ale învăţării sociale……………………………………87 Rezumat........................................................................................................................ 88 Teste de evaluare......................................................................................................... 88 Temă de control........................................................................................................... 88 1.1. Introducere În explicarea învăţării, alături de medierea cognitivă, se va impune şi un alt tip de mediere, cea socială, recunoscută atât de comportamentalişti cât şi de cognitivişti.. În America, Albert Bandura, iniţial psiholog de orientare behavioristă, va dezvolta teoria învăţării sociale începând din 1950, teorie care va combina elemente comportamentaliste şi cognitiviste. La Geneva, foştii elevi ai lui Piaget, A.N. Perret-Clermon, W. Doise, G. Mugny, vor dezvolta teoria conflictului socio- cognitiv, delimitându-se de maestrul lor. Importanţa studierii acestui grup de teorii ale învăţării rezultă din dimensiunea nouă pe care care ele o introduce în explicaţii, completând teoriile cognitiviste. Impactul acestora este mărit de schimburile reciproce, foarte avantajoase în această arie, dintre psihologia socială şi psihologia învăţării. 1.2. Obiectivele unităţii de învăţare La sfârşitul acestei unităţi de învăţare, studentul va fi capabil să: - descrie teoria învăţării prin imitaţie şi teoria socioconstructivistă, folosind 70 cuvintele proprii; - compare cele două teorii; - să identifice puncte slabe şi puncte forte ale fiecărei teorii în învăţarea şcolară. Durata medie de parcurgere a primei unităţi de învăţare este de 3 ore. Constructivismul evidenţiază medierea cognitivă a învăţării, constituind un progress faţă de behaviorism, dar concepe subiectul care învaţă doar ca individ care interacţionează cu mediul fizic. În cadrul acestor teorii, învăţarea este o problemă individuală, mediului social în care este plasat cel care învaţă neavând niciun rol. Nici behaviorismul nu introduce în modelul său explicativ mediul social, deşi recompensa sau pedeapsa sunt aplicate de o altă persoană decât cea care învaţă. Teoriile care nu ţin seama de mediul social nu sunt incorecte, afirmă susţinătorii învăţării sociale: behaviorismul nu este incorect, este doar incomplet ca teorie, spune Bandura. 1. Învăţarea prin observaţie O mare parte din învăţarea umană se bazează pe observarea comportamentului altor persoane şi pe imitarea acestuia: indivizii, copii sau adulţi, nu fac doar ceea ce li se spune că este bine să facă ci şi ceea ce observă că fac ceilalţi. Acest tip de învăţare a fost studiat de Albert Bandura (1925-prezent) care l-a numit “învăţare prin observaţie” (observaţională) sau învăţare prin modelare. Canadianul Bandura, actualmente profesor la Stanford University, iniţial de orientare behavioristă, a părăsit această poziţie şi a elaborat începând din anii ’60 o teorie pe care a calificat-o, după 1980, ca fiind social-cognitivă. El explică învăţarea prin componente cognitive (reprezentări ale subiectului) şi sociale (contextul în care are loc observarea diverselor modele de către subiect). Prin observare, susţine Bandura, subiecţii pot dobândi reacţii noi, pot să-şi consolideze sau să-şi diminueze reacţiile existente ori să reactiveze răspunsuri mai vechi, aparent uitate. Se pot învăţa prin modelare comportamente sociale, atitudini, valori, dar şi unele deprinderi - şofatul, pronunţia într-o limbă străină etc. 71 1.1. Reproducerea experimentală a comportamentelor observate Rezultatele primelor cercetări au fost publicate în articolul Transmission of aggression through imitation of aggressive models, scris împreună cu D. Ross şi S. A. Ross (1961). Experimentul s-a desfăşurat cu grupuri de copii între 3 şi 6 ani care privesc un adult ce agresează, în laborator, o păpuşă (grupul experimental). Observarea copiilor din grupul experimental în timpul jocului, arată că aceştia imită gesturile de violenţă faţă de păpuşă, fiind mai agresivi decât cei din grupul de control. Experimentele au fost reluate în diferite design- uri: în 1965, iar datele obţinute au susţinut ipoteza: dacă personajul este recompensat, copiii reproduc în activităţile lor comportamente observate la modelul vizionat. Exemple În alt experiment, Bandura a prezentat copiilor participanţi un film în care personajul principal era agresiv. Finalul filmului varia de la un grup experimental la altul: în primul grup, personajul violent era recompensat, în altul era sancţionat şi în ultimul – ignorat. Grupul de control nu era expus comportamentelor violente. După vizionarea filmului, copiii au fost urmăriţi în activităţi libere pentru a se determina în ce măsură imită modelul oferit. Factorii studiaţi experimental de Bandura sunt numeroşi (tab.1), cu efecte variate asupra subiecţilor (Hilgard, Bower, 1974, pp. 509-511). Factori studiaţi 1. Proprietăţi ale mo-delului: vârstă, sex, poziţie socială, grad de asemănare cu subiectul 2.Consecinţele comportamentului 3.Motivarea subiectului Exemple Modelul este: - un personaj din film - un personaj din desene animate, - un copil aflat în aceeaşi cameră. Comportamentul modelului este recompensat, sancţionat sau ignorat (nu primeşte nici recompensă, nici pedeapsă) Subiectul este anunţat înainte de urmărirea modelului că va fi recompensat proporţional cu fidelitatea reproducerii. Efecte asupra comportamentului Imitarea este mai frecventă dacă modelul este mai asemănător cu subiectul. Modelele cu poziţie socială înaltă sunt imitate mai mult. Comportamentele recompensate sunt imitate cu certitudine. Imitare mai puternică. Tab. 1. Factorii care influenţează imitarea comportamentelor 72 Analiza tabelului arată că prin modelare se pot transmite o varietate de comportamente, fidelitatea imitării fiind accentuată în anumite condiţii. Astfel: • recompensarea comportamentelor observate măreşte gradul de imitare şi fidelitatea imitării. Ca exemplu: dacă un comportament agresiv este recompensat, cei care-l observă îl vor imita cu mai multă probabilitate decât atunci când nu este recompensat; • sunt imitate, în special, modelele cu un status social ridicat, dar nu prea îndepărtat de al modelului. Băieţii imită mai mult modelele masculine decât pe cele feminine, şi, în general, imitarea comportamentelor violente directe este mai frecventă la aceştia decât la fete; • subiecţii observă modele indezirabile şi învaţă comportamente cu consecinţe neplăcute, dar acestea nu sunt reproduse întotdeauna; ele pot fi reproduse la cerea experimentatorului; • modelele observate sunt imitate nu numai dacă sunt persoane adulte ci şi personaje de film sau personaje din desenele animate; • imitaţia creşte cu cât modelul este mai similar cu subiectul. Spre deosebire de Skinner la care întărirea comportamentului se făcea direct la cel care învăţa, Bandura arată că un comportament se poate întări fără ca recompensa să fie experimentată direct. Cel care învaţă poate doar să observe cum este recompensat un alt individ (modelul), dimensiunea socială a învăţării devenind esenţială. Acest tip de întărire a fost numit întărire vicariantă (Bourgeois et al., 2003, p.27). Exemple Un profesor care recompensează un elev, întăreşte nu doar comportamentul acestuia ci şi pe al elevului care observă ceea ce se întâmplă. În teoria lui Bandura, întărirea nu acţionează asupra învăţării: un comportament învăţat poate să se producă dacă subiectul este recompensat şi să nu se producă dacă subiectul nu este încurajat să o facă. Întărirea acţionează asupra motivaţiei de a produce sau nu un comportament, dar nu direct asupra învăţării. APLICAŢII Explicaţi de ce Bandura îşi numeşte teoria privind învăţarea ca „social-cognitivă”? 73 1.2. Mecanismul cognitiv al învăţării prin imitaţie Teoria învăţării prin observaţie s-a perfecţionat treptat. După primele rezultate obţinute, Bandura a considerat, în acord cu explicaţiile behavioriste, că mecanismul învăţării este constituit de contiguitatea secvenţelor de stimuli şi răspunsuri. Mai târziu, autorul a început să se distanţeze de behaviorism, studiile sale evidenţiind prezenţa mai multor procese cognitive care mediază învăţăarea: atenţia, retenţia, reproducerea şi motivarea. Atenţia este absolut necesară, alături de capacitatea de a recunoaşte caracteristicile comportamentului modelelor. Ea constă în orientarea asupra comportamentului sau dis- cursului furnizat de modelul particular prezentat. Pentru a fi imitat mai uşor, modelul trebuie să fie atractiv, iar imitarea să fie întărită (prin laudă). Ca exemplu, comportamentele vedetelor din filme, ale sportivilor sunt uşor imitate relativ la îmbrăcăminte, coafură, maniere, fiind mai accesibile decât atitudinile pozitive faţă de cultură. Retenţia. Imitarea unui comportament impune subiectului să codifice, să clasifice şi să reorganizeze reacţiile modelului, conform unor scheme mentale, în unităţi cu sens care sunt memorate. Memorarea modelului este mai uşoară şi mai trainică dacă intervine “codarea simbolică”, adică utilizarea etichetelor verbale, a cuvintelor. Acest fapt a fost demonstrat experimental utilizându-se trei grupuri de subiecţi: - un grup a fost instruit să descrie cu voce tare reacţiile observate, - alt grup a fost instruit să observe cât mai atent; - al treilea, în timp ce observa, număra cu voce tare, rapid. Performanţele în imitare au descrescut de la primul la ultimul grup; în cazul acestuia sarcina suplimentară de a număra împiedica verbalizarea implicită, fapt ce explică slabele rezultate (Hilgard, & Bower, ibidem). Reproducerea completează codificarea simbolică, care poate ghida comportamentul în viitor, dar este insuficientă. Prin reproducere informaţia care este codată sub formă de imagini sau de simboluri se traduce în acţiune sau în comportament observabil. După observarea unui model, este necesar ca reacţiile observate să fie reproduse, demonstrate cât mai rapid. În acest timp, se corectează secvenţele incorecte şi se întăresc cele corect imitate. Procesele motivaţionale sunt antrenate în mai multe moduri: indirect, prin observarea întăririi comportamentului model şi direct prin recompensarea subiectului care imită sau prin promisiunea unei recompense. În acest punct, Bandura introduce o explicaţie care-l diferenţiază de Skinner, afirmând că întărirea se aplică impulsului de a acţiona şi nu 74 comportamentului, învăţarea fiind mai intensă şi mai durabilă decât cea produsă prin condiţionare operantă. Deşi are premise behavioriste, poziţia teoretică a lui Bandura acordă importanţă atât elementelor cognitive ale învăţării cât şi celor sociale. Autorul însuşi şi-a calificat teoria, după 1980, ca fiind social-cognitivă. Pentru Bandura, învăţarea se poate explica dacă se iau în seamă interacţiunile reciproce dintre: • reprezentările cognitive ale persoanei; • comportamentul real al persoanei; • mediul social al persoanei. Acest model explicativ a fost numit “modelul reciprocităţii triadice” (Bourgeois et al., 2003, p.28). APLICAŢII Descrieţi, în cuvinte proprii, fiecare din procesele care mediază învăţarea. 1.3. Rolul autoeficacităţii în învăţare Un concept specific teoriei lui Bandura, cu puternice implicaţii asupra învăţării este autoeficacitatea, introdusă din 1994 şi reluat în 1997, în lucrarea Self-efficacy: The exercise of control. Eficacitatea personală este definită ca sentiment despre propria competenţă, credinţă despre cât de bine poate individul să organizeze şi să execute în viitor o acţiune cu elemente ambigue, imprevizibile şi uneori stresante. Alteori definiţia evidenţiază componenta cognitivă, autoeficacitatea fiind văzută ca percepţie a capacităţii de a adopta un comportament dezirabil astfel încât să depăşească barierele care ar afecta acţiunea de îndeplinit. Autoeficacitatea este o variabila de care depind performanţele indivizilor, alături de alţi factori de personalitate, de situaţie şi de procesele cognitive. Autoeficacitatea se formează din mai multe surse: • propriile experienţe, în special prima experienţă într-un domeniu, • experienţe ale persoanelor similare; • persuasiunea verbală - opinii, îndemnuri ale altor persoane care vor să ne convingă că putem depăşi obstacolele; • stările afective (mai ales cele stresante). 75 Succesul, personal sau al altei persoane, real ori scontat creşte simţul eficacităţii personale, pe când insuccesul îl scade. Din perspectiva surselor sentimentului autoeficacităţii, devin esenţiale în planul învăţării şcolare, aprecierile pe care educatorul le emite şi necesitatea de a construi situaţii didactice care să ofere elevilor posibilitatea de a obţine succese. Un experiment realizat cu elevi care aveau dificultăţi la matematică, arată că teoria învăţării observaţionale poate fi utilizată pentru creşterea autoeficacităţii. Exemple Tehnica solicită prezentarea unui film elevilor cu o autoeficacitate scăzută. Filmul conţine trei secvenţe, fiecare vizionată d ecătre un grup de elevi: • una în care personajele sunt ajutate să înveţe de către professor; • alta în care un grup rezolvă cu succes o sarcină şi fac declaraţii favorabile despre eficacitatea proprie în acel domeniu. • ultima va prezenta un grup care are dificultăţi în activitate, dar care face concomitent şi declaraţii negative despre competenţele proprii în domeniul dat. Rezultatele arată că elevii care au vizionat a doua secvenţă şi-au ameliorat eficacitatea personală. Deci performanţele la matematică şi autoeficacitatea pot creşte dacă se oferă elevilor modele de coping (Schuk, Hanson & P.Cox, 1987). Lucrările şi cercetările lui Bnadura au contribuit la transformarea terapiei comportamentale, rezultată d in Behaviorism într-o terapie cognitiv-comportamentală. Pentru ameliorarea comportamentului propriu, Bandura propune autoreglarea, controlul propriului comportament, pentru care sugerează trei paşi: autoobservarea, judecata de sine prin compararea propriului comportament cu al altora sau cu standardul şi răspunsul corectiv. După ce aţi dat acest răspuns, celebraţi victoria Dv. APLICAŢII Identificaţi în activitatea persoanlă, evenimente în urma cărora credeţi că aţi învăţăt să vă îmbunătăţiţi sentimental de autoeficacitate sau să îl diminuaţi. Dacă va aflaţi în ultimul caz, ce ar trebui să faceţi, conform terapiei cognitive.comportamentale? 76 1.4. Implicaţii în educaţie şi terapie Teoria lui Bandura are evidente aplicaţii în activitatea de învăţare/formare sau în terapie, orientând normativitatea specifică. Ea introduce mai multe recomandări, din care enunţăm: • a oferi modele ale căror comportamente sunt dezirabile social, sub diverse forme: persoane reale, personaje de film care să fie atractive este o necesitate. ca exemplu: modelul pentru tratarea copiilor cu probleme de comportament, prezentat video, a fost folosit cu succes într-un program de antrenare a părinţilor; • prezentarea eroilor, a personalităţilor de succes, în diferite domenii şi analiza comportamentele lor, în special a cauzelor (de ce reuşesc), a momentelor (când reuşesc) favorizează învăţarea. • este oportună invitarea unor personalităţi la cursuri care să discute cu cei care învaţă. persoanele, personajele propuse ca modele trebuie să aibă statut înalt, să fie competente, să aibă putere, să fie respectate pentru ca imitarea lor să fie mai puternică. • educatorii /profesorii pot fi modele pentru cei care învaţă; • filmarea activităţilor, a reacţiilor adulţilor şi analiza comportamentelor acestora, găsirea unor soluţii de ameliorare este benefică. • observarea trebuie dublată de verbalizarea modelului pentru a obţine imitări mai fidele. • formarea sentimentului autoeficacităţii personale trebuie să devină un obiectiv al formării. • a oferi întotdeauna feed-back-uri pozitive, dar realiste, în general, informaţie, direcţie şi speranţă, ajută pe cel care învaţă să-şi cunoască mai bine performanţele şi să le amelioreze, păstrându-şi o stimă de sine înaltă. Demonstraţiile realizate de către educator în faţa celor care învaţă sunt metode de predare fundamentate pe învăţarea observaţională. Ele sunt eficiente dacă cel care oferă modelul îndemnă la imitarea lui, anunţând că ea va fi recompensată, solicită verbalizarea reacţiilor observate şi formarea unei imagini fidele a comportamentului observat. 1.5. Evaluarea teoriei învăţării prin observaţie Teoria modelării a dat naştere multor speculaţii eronate şi a fost marginalizată în epoca de glorie a behaviorismului. Contribuţiile lui Bandura, fundamentate experimental, au atras atenţia asupra caracteristicilor care diferenţiază învăţarea observaţională de modelul 77 skinnerian şi care o apropie de psihologia cognitivistă, evidenţiind rolul informaţiei în imitarea modelelor (Elliott, 2000). Cu toate deosebirile existente, cele două teorii – behaviorismul şi învăţarea observaţională - se pot combina în practică: • un nou comportament se poate învăţa prin observarea unui modelului şi imitarea lui, urmată de aplicarea unui program de întărire optim; • pentru deprinderile complexe, observarea modelului deşi necesară rămâne insuficientă; practicarea efectivă, exerciţiul şi întărirea adecvată vor creşte eficacitatea învăţării (Hilgard & Bower, 1974, p.512). Teoria lui Bandura se situează la graniţa dintre curente considerate opuse: behaviorismul şi cognitivismul, dar şi la graniţa dintre modelele sociale şi cele individuale ale învăţării. Ea este apreciată ca reprezentând, pentru ultimele decenii, o evoluţie marcantă pentru psihologia învăţării, cu implicaţii accentuate asupra învăţării şcolare şi a cogniţiei sociale. Aplicaţii directe ale teoriilor învăţării prin modelare sunt constituite de învăţarea cooperativă sau de învăţarea în grupuri mici, utilizate atât pentru copii cât şi pentru adulţi. Să ne reamintim... Bandura a iniţiat cercetări asupra rolului modelării sociale asupra comportamentului şi a motivaţiei umane. Este iniţiatorul studiilor asupra agresivităţii şi a învăţării acesteia prin imitaţie. Ideile sale noi sunt aplicabile în educaţie, în terapie creând o legătură între behaviorism, cognitivism şi teoriile învăţării sociale. 2. Teoria socio-constructivistă a învăţării Neo-constructivismul, socio-constructivismul sau curentul neopiagetian, cunoscut şi sub numele de constructivism social are ca puncte de plecare teoria despre învăţare şi dezvoltare a lui J. Piaget, concepţia lui L. S. Vîgotski despre dezvoltarea gândirii şi a limbajului prin schimburi cu adultul, lucrările lui J. Bruner despre originea socială a decentrării ca şi numeroase idei ale şcolii ruse prezente la Anohin, Luria, Galperin. Ideea lui Vâgotski, că învăţarea precede dezvoltarea, că „în colaborare, copilul poate da mai mult decât dacă ar lucra singur; … este mai puternic, mai inteligent decât în activitatea sa individuală” a constituit o premisă a socio-constructivismului (Vîgotski, 1972, p.208). 78 2.1. Interacţiunea socială – sursă a învăţării şi dezvoltării Dacă Piaget, autorul constructivismului genetic, considera acţiunea individului ca sursă a dezvoltării cognitive, continuatorii săi văd sursa acestei dezvoltării în interacţiunea socială. Experimentele realizate de foştii colaboratori ai lui Piaget, Willem Doise (1935-), Gabriel P. Mugny (1949-), Anne-Nelly Perret-Clermont, de la Universitatea din Geneva (fotografia alăturată), începând din deceniile opt şi nouă ale secolului al XX-lea subliniază rolul interacţiunilor sociale în învăţare şi în dezvoltare: ei folosesc atât ideea lui Piaget despre construcţia individuală a cunoştinţelor şi a structurilor cognitive cât şi rolul interacţiunilor sociale în învăţare şi dezvoltare. Experimentele tip Experimentele organizate de neoconstructivişti reiau unele probleme din experimentele lui Piaget, dar oferă posibilitatea unei interacţiuni sociale (alţi copii, adulţi). Astfel, montează mai multe experimente care solicită celor doi subiecţi (iniţial copii aflaţi în stadii de dezvoltare cognitivă diferite) să rezolve, împreună diverse probleme: unele reproduc probleme prezente şi la Piaget, altele sunt noi. Exemple Unul din primele experimente descrise de Doise şi Mugny solicită celor doi copii să deplaseze pe un parcurs dat un mobil trăgând de două fire şi folosind scripeţii. Deplasarea mobilului nu este posibilă decât prin coordonarea acţiunilor, dar copiii nu primesc consemnul să coopereze. Rezultatele obţinute sunt prezentate în tabelul de mai jos (Tab.1) şi indică obţinerea unor performanţe superioare pentru munca în grup, mai mare la copiii de 7-8 ani (Doise & Mugny, 1998, p. 57). Indivizi Grupuri 7-8 ani +46,63a +59,25b 9-10 ani +54,00 59,00 Tab.2. Performanţe medii în jocul cooperativ 79 Studii ulterioare au condus la concluziile de mai jos: • grupurile elaborează strategii de rezolvare a problemelor superioare strategiilor individuale; • strategiile de rezolvare a problemelor în grup sunt superioare celor individuale numai dacă există un conflict interindividual, rezultat din opoziţia strategiilor; • copiii care participă la o interacţiune trebuie să posede o anumită dezvoltare cognitivă pentru a fi capabili să sesizeze diferenţa dintre modul propriu de rezolvare şi rezolvarea propusă de partener; • progresul cognitiv nu este rezultatul memorării sau imitării unui partener superior ci demonstrează o restructurare operatorie, evidentă în capacitatea de a introduce argumente noi în explicaţii şi în păstrarea avantajului obţinut pe parcursul experimentului în post-testele efectuate după mai multe săptămâni; • subiecţii care posedă deja răspunsuri corecte pot să înveţe de la subiecţii care produc răspunsuri incorecte (Doise, ap. Moscovici, 1998, pp. 210-230). 2.2. Situarea învăţării în context social Experimentul efectuat de Piaget pentru a arăta că înainte de 7 ani nu este posibilă conservarea volumului este cunoscut din capitolul anterioar. În noul design propus de elevii lui Piaget, sunt antrenaţi 3 copii aflaţi în stadii de dezvoltare diferite: fiecare primeşte câte un pahar (A1, A2 şi B), subiectul (S), în vârstă de 5 ani, primeşte paharul A2 (fig.1) şi o sticlă opacă din care va turna celorlalţi doi copii suc. Paharul lui S A1 A2 B Fig. 1 Proba de conservare în context social Participanţii au voie să bea sucul din pahare doar când copii cu paharele A1 şi B vor avea aceeaşi cantitate de suc (fig. 1) şi vor fi ambii mulţumiţi. Subiectul (S) nu bea decât dacă 80 cei doi copii sunt mulţumiţi de împărţeala făcută. În timp ce S împarte sucul, experimentatorul subliniază diferenţele de păreri, solicită argumentarea lor, are grijă ca părerile lui S să fie auzite. În grupul de control, nu există contextul social, experimentul se derulează ca în designul clasic al lui Piaget. După mai multe experimente de împărţire a sucului, subiectul mai mic (S) învaţă treptat, împreună cu partenerii mai avansaţi cognitiv să împartă exact, astfel încât la post-test 20 de copii din 24 împart corect, faţă de numai 2 din 12 din grupul de control. Progresul se generalizează şi la alte probe, ceea ce însemnă că învăţarea este autentică. APLICAŢII Comparaţi modul în care sunt organizate şi se desfăşoară cele două experiemnte privind conservarea volumului: la Piaget şi la elevii săi. 2.3. Conflictul socio-cognitiv Ipotezele explicative ale noeconstructiviştilor privind mecanismul de îmbunătăţire a capacităţilor cognitive individuale în învăţare utilizează conceptul “conflict de centrare” conform căruia subiecţii progresează doar când sunt activi, când în acelaşi grup există abordări diferite ale aceleiaşi probleme. Conflictul de centrare este un conflict socio-cognitiv, diferit de cel evidenţiat de Piaget. În experiemntele lui Piaget se crea un conflict cognitiv (conflict intra-individual) copilul fiind pus în contradicţie cu răspunsurile proprii. Conflictul sociocognitiv, precizează autorii, nu atrage doar „rezolvarea unei probleme dificile, înainte de toate el angajează o relaţie interindividuală, o relaţie cu celălalt”, în care puncte de vedere divergente trebuie coordonate într-un sistem (Idem, p.202). Apare un conflict de centrare dacă există răspunsuri eterogene într-o interacţiune şi subiecţii sunt constrânşi să-şi coordoneze acţiunile, deci să lucreze pentru a elabora un răspuns unic, a rezolva împreună o problemă. Obligaţia, apărută social, de a ţine seama de punctul de vedere al celuilalt, incompatibil cu propriul punct de vedere, devine sursă pentru progres, grupul sau cuplul producând acţiuni mai bine coordonate decât indivizii separaţi. Pentru a se produce un conflict sociocognitiv, este necesar ca rezolvarea cognitivă să decurgă dintr-o normă de natură socială, să se pună o problemă socială căreia i se caută o soluţie. 81 Exemple Organizatorii experimentelor au imaginat situaţii în care copilul trebuie să atribuie suc în mod egal mai multor copii, să ofere unui adult şi unui copil brăţări potrivite pentru mâinile lor (a adultului este mai mare decât a copilului). Eterogenitatea răspunsurilor a fost creată prin opunerea răspunsurilor unor subiecţi aflaţi la niveluri cognitive diferite şi prin opunerea unor centrări diferite ale unor subiecţi de acelaşi nivel. În ambele situaţii, centrarea diferită poate crea o dublă conştientizare: • subiectul îşi dă seama de inadecvarea propriilor răspunsuri; • subiectul îşi dă seama, concomitent, de existenţa unor răspunsuri diferite de cele proprii, ceea ce constituie un avantaj faţă de egocentrismul care ignora alte puncte de vedere. Conflictul socio-cognitiv are efecte şi când răspunsul elaborat nu este corect, iar învăţarea devine o modalitate de co-construcţie a cunoştinţelor realizată împreună cu altul, prin interacţiuni simetrice (elev-elev) sau asimetrice (elev-adult). În constructivismul piagetian, elevul interacţiona doar cu sarcina, în noua abordare, interacţiunea se produce în triunghiul elev-sarcină-altul, ca şi în teoria lui Vâgosky. Opunerea succesivă a răspunsurilor contradictorii ale aceluiaşi subiect, prezentă în probele piagetiene şi obţinută prin întrebări ale experimentatorului (conflict cognitiv), nu conduce la progres, pe când opunerea simultană a unor centrări diferite aparţinând unor indivizi diferiţi permite elaborarea instrumentelor cognitive noi. Conflictul socio-cognitiv este esenţial pentru învăţare, fiind stimulat prin întărirea, controlul sau lărgirea câmpului de posibilităţi sau inhibat. Există şi situaţii când interacţiunea socială nu produce progres cognitiv, când învăţarea este inhibată deoarece se restabileşte un raport neconflictual (Bourgeios et al. 2006). Exemple Aceste situaţii apar prin impunerea unei structuri ierarhice ce exclude confruntare reală, prin interzicerea comunicării libere între copii cu privire la joc, prin complezenţa (reglarea cognitivă este înlocuită cu o reglare relaţională) sau când toţi subiecţii se află la niveluri inferioare de dezvoltare. Astfel de interacţiuni nefavorabile învăţării pot să apară atât în relaţiile cu egalii cât şi cu adulţii. Pentru a evita inhibarea conflictului socio-cognitiv, situaţia de învăţare trebuie să fie bine stăpânită de către adultul-experimentator afirmă cei doi psihologi genevezi sau de 82 către educator. Stăpânirea situaţiei de învăţare în care apare conflictul socio-cognitiv exclude transformarea acestuia în conflict interpersonal. Opoziţia între copii cu niveluri cognitive diferite nu exclude imitaţia, dar imitaţia nu constituie mecanismul principal de învăţare, fapt confirmat de prezenţa progresului la subiecţi aflaţi la acelaşi nivel cognitiv, dar care dau soluţii diferite. Concluziile experimentelor noii şcoli de la Geneva se situează împotriva afirmaţiei lui Bruner conform cărei putem învăţa orice pe oricine, dacă vom găsi metoda adecvată deoarece fiecare dezvoltare nouă se sprijină pe dezvoltarea precedentă (Doise & Mugny, 1998, p.199). APLICAŢII Ce deosebiri sunt între conflictul cognitiv şi conflictul socio-cognitiv? 2.4. Marcajul social Conceptul de marcaj social este introdus de socio-constructivişti (1983) şi este definit prin raportare la situaţia de interacţiune: „O situaţie care implică o sarcină cognitivă va fi considerată marcată social dacă este caracterizată prin existenţa unei corespondenţe între, pe de o parte, răspunsurile cognitive implicate în rezolvarea sarcinii şi, pe de altă parte, răspunsurile care decurg din semnificaţiile sociale supraadăugate aspectelor propriu-zise cognitive ale sarcinii.” În cazul marcajelor sociale, corespondenţa cognitiv-social uşurează rezolvarea problemei şi induce un activism accentuat (Doise, Deschamps & Mugny, 1999, pp. 251-253). Exemple Exemplu tipic citat de autori este cel al conservării lungimii. Pentru copiii de 6 ani, conservarea lungimii nu este prezentă în situaţie de conflict cognitiv, aşa cum a arătat Piaget. La această vârstă, copilul va spune că este mai mare sau A sau B, fiindcă există o diferenţă între ele - partea punctată (fig.2). Dacă subiecţii sunt plasaţi în situaţie de conflict socio-cognitiv, ei reuşesc să înveţe conservarea lungimii. Pentru a atinge acest obiectiv, situaţia experimentală este marcată social: cele două linii devin două brăţări, iar copiii sunt solicitaţi să le atribuie unui adult (are mâna mai groasă deci are nevoie de brăţara/linia mai lungă) şi unui copil. În grupul de control cele două brăţări sunt destinate încercuirii a doi cilindri cu diametre diferite (marcajul social 83 lipseşte). Când copilul se înşeală, sunt introduse două contra sugestii ale experimentatorului care privesc explicarea discordanţei sau argumentarea alegerii. După experiment, în faza de post-test, subiecţii care au lucrat în situaţie cu marcaj social progresează în ce priveşte conservarea, pe când, în grupul de control, progresul (lipsit de marcaj social) lipseşte. Corectitudinea modelului explicativ A este susţinută şi prin invocarea altor B experimente care arată superioritatea raţionamentelor indivizilor care activează Fig. 2 Conservarea lungimii scheme pragmatice de origine socială (permisiuni, obligaţii, drepturi, îndatoriri). Ea nu rezidă în familiarizarea subiecţilor cu conţinutul regulilor ci se datorează corespondenţei între semnificaţiile sociale ale sarcinii şi structura cognitivă a acesteia. Autorii conchid că activitatea cognitivă, de învăţare nu este o activitate individuală ci una socială. Să ne reamintim... Foştii elevii ai lui Piaget (Doise, Mugny, Perret-Clermont) dezvoltă cercetările lui Piaget, îmbogăţindu-le cu idei prezente la Vâgoski. Ei prezintă interacţiunile dintre copii ca o sursă a dezvoltării cognitive. Interacţiunile dintre egali favorizează învăţăarea când copii sunt activi, când există o confruntare între ideile divergente ale acestora, când situaţia este marcată social. Existenţa unor idei diferite, a uor soluţii variate privind aceeaşi problemă provoacă un dezchilibru: copilul ia cunoştinţă că soluţia sa poate fi greşită sau că există şi alte soluţii. 2.5. Implicaţii asupra învăţării în şcoală Primele încercări de utilizare pedagogică a rezultatelor neo-constructivismului au vizat stimularea dezvoltării structurilor cognitive ale copiilor defavorizaţi, cărora trebuie să li se ofere, susţin autorii, ocazia coordonării acţiunilor în cadrul unor interacţiuni marcate social. Dar, s-a arătat mai târziu, orice grupuri cu niveluri cognitive diferite pot învăţa în situaţii marcate social - din primii ani de şcoală până la formarea adulţilor. Studiile neoconstructiviste au vizat evidenţierea condiţiilor în care interacţiunea socială produce efecte pozitive asupra învăţării. Astfel s-a concluzionat că gradul de asimetrie 84 a relaţiei, climatul afectiv, caracterul cooperativ al sarcinii de rezolvat, semnificaţia sarcinii prin raportare la contextul socio-cultural, competenţele partenerilor influenţează învăţarea. Plecând de la concluzia că dimensiunea socială a conflictului sociocognitiv induce o participare mai activă a copiilor în situaţia experimentală, s-a evidenţiat rolul grupului mic în învăţare şi s-au identificat şi alte avantaje ale învăţării prin cooperare. Aporturile neo-constructivismului în domeniul evaluării sunt vizibile în evaluarea formativă prin construcţia criteriilor de reuşită/ evaluare în grup folosind conflictul socio- cognitiv, în co-evaluare, în supervizarea învăţării de către grup. Numeroase exemple ale valorificării cercetărilor de psihologie socială asupra dezvoltării şi învăţării la copii şi adulţi sunt furnizate chiar de Doise şi Mugny care îi citează, printre alţii, pe M. Gilly, J.M. Monteil, cunoscuţi de publicul românesc. Conform abordării socioconstructiviste, rolul rezervat educatorului este de mediator al învăţării, ca şi la Vîgotsky. El trebuie să provoace schimburi între elevi, acte de limbaj prin care să se verbalizeze acţiunile, să se exprime atitudini şi argumente, să fie conştientizate funcţiile, cunoştinţele sau procedurile, făcându-le mai clare, mai explicite, verbalizându-le pentru altul şi pentru sine. În acest mod se ating atât obiective cognitive cât şi obiective metacognitive. Lucrările socioconstructiviste au generat entuziasm în rândul multor practicieni, dar promotorii lor au avertizat faţă de încercările de aplica spontan concluziile experimentelor lor în şcoală. Deşi s-a apreciat importanţa în învăţare a interacţiunilor dintre copii, prezenţa momentelor de conflict socio-cognitiv din şcoală nu constituie întotdeauna o certitudine a progresului în învăţare, acesta putând fi tratat constructiv sau distructiv (uneori poate fi transformat în conflict interpersonal). 2.6. Evaluarea teoriei socio-constructiviste Dezvoltată în special în Europa, pe baza lucrărilor de psihologie ale lui Piaget şi Vîgotski, cărora le adaugă o dimensiune sociologică, teoria socio-constructivistă armo- nizează postulate esenţiale ale constructivismului şi ale teoriei istorico-culturale, introducând idei noi. Interesul suscitat este evident în avalanşa lucrărilor pe această temă, în aplicaţiile numeroase în practica formării, atât la adulţi cât şi la copii şi adolescenţi. Conflictul cognitiv este dublat de un conflict social, iar confruntările dintre indivizi “se articulează după modelul unei spirale, într-o succesiune de faze”: confruntare 85 interindividuală, construcţia schemelor cognitive şi manifestarea a noi competenţe şi activitate autonomă a subiectului care îi permite alte construcţii, superioare (Bourgeois & Nizet, 1997). În contrast cu teoria istorico-culturală care amplifica rolul adultului în învăţare, în socio-constructivism se subliniază rolul relaţiilor dintre egali, fără să fie absolutizat. Justeţea explicaţiilor socio-constructiviste este confirmată de alte cercetări care au subliniat efectul de învăţare, care se produce atunci când un elev oferă învăţare unui coleg al său (Allen & Feldman, 1973) sau în eşafodajul propus de Bruner. Deoarece copiii pot să înveţe din interacţiuni, nu trebuie extrasă concluzia că rolul adultului în învăţare diminuează. Unul din reproşurile aduse teoriei istorico-culturale era acela de a fi neglijat rolul copilului în învăţare, exagerându-l pe al adultului. În opoziţie, autorii socio-constructivismului avertizează asupra pericolului de a exclude adultul din contextul învăţării - „credem că aplicaţiile ideilor noastre nu vor micşora cu nimic intervenţia adultului” spun autorii. Ca argumente sunt invocate: adultul este iniţiatorul interacţiunii, construieşte situaţia, precizează scopurile şi regulile, contrapune diversele centrări, construieşte chiar şi interacţiunile care par spontane (Doise şi Mugny, idem, 208). Fără să dispară, adultul rămâne mediator al învăţării, subliniază comentatorii teoriei (Naymark, Blepp, Hommage, 1999). Deşi Doise şi Mugny nu fac referiri la alte procese sau activităţi psihice, în rezolvarea socială a conflictelor de centrare se pune problema utilizării limbajului care a fost subliniată cu insistenţă de către Vîgotski. Confruntarea cu ceilalţi, rezolvarea în context social a unei probleme impun verbalizarea raţionamentului individual pentru a fi înţeles de alţii. Contribuţiile socio-constructiviste cunoscute prin mai mult de 300 de studii experimentale vizează, în domeniul psihologiei învăţării rolul conflictului socio-cognitiv, stimularea dezvoltării cognitive a copiilor defavorizaţi, marcajul social, fundamentarea învăţării prin cooperare, continuarea unor probleme puse de Piaget sau Vîgotski. Deşi au fost provocaţi să-şi definească grupul ca o „şcoală” promotorii acestei teorii, Doise şi Mugny, au refuzat să o facă. Totuşi, conchide A. Neculau, la Geneva s-a format o nouă şcoală, comparabilă cu cea ce a fost cândva şcoala pigetiană (1999, p.12). Experimentele neopiagetienilor au arătat că grupurile elaborează strategii de rezolvare a problemelor superioare celor individuale dacă există un conflict rezultat din opoziţia strategiilor indivizilor. Progresul în învăţare nu este rezultatul imitării unui partener superior ci demonstrează o restructurare operatorie, iar subiecţii pot să înveţe de la cei care produc răspunsuri incorecte. Învăţarea este socială, nu individuală. 86 Teoriile cognitive sunt constructiviste, ele postulează că înţelegerea nu este automată, cunoştinţele nu se transmit, fiecare îşi formează cunoştinţele sale. Ele sunt şi interacţioniste, explicând dezvoltarea pe baza relaţiilor dintre factorii interni, personali, comportament şi mediu. Reprezentative sunt: modelul reciprocităţii triadice în care factori de personalitate, mediu şi comportamentul interacţionează şi se influenţează unele pe altele, învăţarea viariantă, modelarea, practica ghidată. Au fost criticate pentru că tind să măresc rolul celui care învaţă şi îl micşorează pe al profesorului, dar şi pentru imprecizia explicaţiilor privind procesul prin care se construiesc cunoştinţele (Schunk, 2000). 3. Metode de studiu ale învăţării sociale Atât Bandura cât şi Doise şi colegii săi, ca şi alţi promotori al învăţării sociale au utilizat ca metodă preferată de studiu al învăţării experimentul. Datele care fundamentează teoriile asociaţioniste erau obţinute, cel puţin iniţial, folsind în experimete animalele şi extinse apoi la om sau reproduse ulterior pe oameni. Ele vizau, cu puţine excepţii, principii ale învăţării fără legături declarate cu nevoile practicii. Experimentele derulate în perimetrul teoriilor sociale ale învăţării au ca participanţi copii sau adulţi, se desfăşoară în laborator, dar sarcinile sunt asemănătoare cu cele din viaţa reală. Deşi nu urmăresc direct practica educaţională sau terapia, ele îşi găsesc cu uşurinţă aplicabilitatea în cele două domenii. Experimentele organizate de Bandura pornesc, iniţial de la puncte comune cu behaviorismul, neoconstrutivişti reiau unele probleme din experimentele lui Piaget, asigurând, pe fondul continuităţii, introducerea unor date noi ce schimbă, uneori fundamental, punctul de pronire. Astfel, rezultatele lui Skinner susţin efectul recompensei directe, cele ale lui Bandura evidenţiază efectele învăţării vicariante. Exeperimentele lui Piaget construiesc un conflic intrapsihic, cele ale elevilor săi oferă posibilitatea unei interacţiuni sociale (alţi copii, adulţi) punând în centrul învăţării conflictul sociocognitiv. Aplicarea rezultatelor obţinute în laborator, aparţinând deci cercetării fundamentale, este realizată de alţi specilişti, direct în clasele de elevi sau în grupurile de formare a adulţilor, ceea ce s-a găsit fezabil şi relevant, fiind verificat într-un montaj ecologic. Din păcate, menţionează Hilgard şi Bower (1974) trecerile de la cercetarea fundamentală efectuată în laborator la aplicare în sala de clasă sunt adesea prea rapide, realizate doar pe bază de inferenţe. Grija pentru relevanţa datelor cercetării este prezentă însă în alte studii pe baza cărora sunt construite teorii sau modele ale învăţării direct aplicabile în practică (Ausubel, Bruner, Gagne etc.). „Pentru a crea o punte solidă între experiment şi învăţarea în clasă sunt 87 necesare o serie de etape, deoarece ştiinţa aplicată constă în ceva mai mult decît în aplicarea principiilor în practică” susţin Hilgard şi Bower (1974, p. 551). Rezumat În explicarea învăţării, alături de medierea cognitivă, se va impune şi medierea socială, recunoscută atât de comportamentalişti cât şi de cognitivişti. În America, Albert Bandura, iniţial psiholog de orientare behavioristă, va dezvolta teoria învăţării sociale începând din 1950, teorie care va combina elemente comportamentaliste şi cognitiviste. La Geneva, foştii elevi ai lui Piaget, A.N. Perret-Clermon, W. Doise, G. Mugny, vor dezvolta teoria conflictului socio-cognitiv, delimitându-se de maestrul lor. În Rusia, Lev Semionovici Vîgotski va evidenţia rolul socialului în învăţare, distanţându-se de lucrările compatrotului său lui Pavlov. Metoda de studiu se îndepărtează tot mai mai mult de speculaţia filosofică căpătând în obiectivitate. Experimentele montate sunt exeperimente de laborator, organizate şi derulate în condiţii controlate cu copii sau adulţi, având designuri ingenioase. Ele sunt replicate adesea de către alţi cercetători, în medii culturale diferite, rezultatele obţinute dovedindu-şi de multe ori valabilitatea transculturală. Test de evaluare a cunoştinţelor Aplicaţi teoria învăţării prin imitaţie pentru a explica învăţarea care se produce într-o situaţie de interacţiune bazată centrări cognitive diferite? Ce probleme apar? Ce deosebiri găsiţi între cele două abordări? Tema de control 2 Stabiliţi şi argumentaţi avantajele şi limitele utilizării teoriilor sociale ale învăţării în practica educativă. Tema se va transmite tutorilor pe suport hârtie. Soluţia fiecărei teme va fi însoţită de 2 evaluări realizate de colegi. Nu se admit evaluări încrucişate. Aprecierile vor fi postate pe platforma electronică. Nota obţinută la tema nr. 2 are o pondere de 10 % în nota finală. 88 Unitatea de învăţare 5. TEORIA SOCIO-CULTURALĂ A ÎNVĂŢĂRII Cuprins 1.1. Introducere............................................................................................................ 89 1.2. Obiective............................................................................................................... 90 1.3. Conţinuturi 1. Dezvoltarea cognitivă la Vîgotski………………………………………….90 2. Învăţarea este istorică şi culturală………………………………………...92 3. Vîgotski şi Piaget …………………………………………………………….97 4. Implicaţii ale teoriei socio-culturale în învăţarea şcolară………………99 5. Evaluarea teoriei socio-culturale…………………………………….......100 6. Dezvoltări ale teoriei socio-culturale………………………………….….102 1.4. Rezumat............................................................................................................... 105 1.5. Teste de evaluare................................................................................................ 106 1.1. Introducere În explicarea învăţării, alături de medierea cognitivă, se va impune şi un alt tip de mediere, cea socială. Psihologul rus Lev Semionovici Vîgotski (1896-1934) a studiat dezvoltarea cognitivă a copilului şi învăţarea aproape simultan cu J. Piaget ale cărui idei le-a cunoscut şi faţă de care şi-a exprimat frecvent opiniile critice. Cea mai importantă lucrare a sa este considerată Gândire şi limbaj, scrisă în 1934, publicată în limba română în a doua jumătate a secolului anterior, dar cunoscută mult mai târziu în Occident, doar în deceniile şapte-opt. Lucrările lui Vîgotski au constituit o notă discordantă faţă de reflexologia lui Pavlov, care domina psihologia rusă în prima jumătate a secolului anterior. Noutatea adusă de Vîgotski, situată pe linia gestaltistă, este dată de importanţa acordată studiului conştiinţei, dar cu respingerea metodei introspecţioniste, utilizate de Wundt. De fapt, tânărul psiholog respingea opoziţia conştiinţă – 89 comportament, dar respingea, în acelaşi timp, şi structura fără istorie propusă de gestaltism şi sublinia geneza structurilor cognitive în interacţiunea subiectului cu mediul similar lui Piaget (Bourgeios, et al., 2003). Şcoala de la Geneva, prin Piaget, propunea ca model al învăţării modelul interacţiunii copilului cu mediul, dar reducea acest mediu la dimensiunea fizică. Vîgotski, în opoziţie cu abordarea cognitivă, vorbea de o interacţiune în trei termeni: Subiect-Obiect-Altul, o interacţiune socio-cognitivă. Importanţa studierii acestei teorii a învăţării rezultă din importanţa pe care o acordă mediului social şi din contraponderea importantă pe care o reprezintă faţă de concepţia lui Piaget dominantă în epocă. 1.2. Obiectivele unităţii de învăţare La sfârşitul acestei unităţi de învăţare, studentul va fi capabil să: • descrie teoria socio-culturală a învăţării; • compare teoria socio-culturală şi constructivismul; • identifice elemente vâgoskiene în socioconstructivism; • să identifice puncte slabe şi puncte forte ale acestei teorii în învăţarea şcolară. Durata medie de parcurgere a primei unităţi de învăţare este de 2,5 ore. 1. Dezvoltarea cognitivă în concepţia lui Vîgotski Ca şi Piaget, Vîgotski cercetează relaţia învăţare - dezvoltar e, dar răspunsurile lor sunt, în mare parte, diferite. Analizând raportul învăţare-dezvoltare în istoria psihologiei învăţării, psihologul rus identifică trei categorii de răspunsuri: a) învăţarea şi dezvoltarea sunt văzute ca independente; b) învăţarea şi dezvoltarea sunt identice; c) învăţarea şi dezvoltarea sunt interdependente. În prima grupă a inclus poziţia teoretică a lui Piaget, în a doua asociaţionismul, reflexologia şi behaviorismul lui Thorndike, iar în ultima, gestaltismul (parţial) ca şi propria teorie. Învăţarea şi dezvoltarea 90 sunt relaţionate din prima zi de viaţă a copilului, susţine Vîgotski, contrar ideii promovate de Piaget la care „învăţarea merge în urma dezvoltării” (Vîgotski, 1972, p.189). 1.1. Excentrarea cunoştinţelor Teza centrală a lui Vîgotski referitoare la dezvoltare, formulată în Gândire şi limbaj, este următoarea: adevărata direcţie a dezvoltării gândirii nu vine de la individual spre social ci de la social spre individ. „Spre deosebire de maturizarea instinctelor şi a înclinaţiilor înnăscute, forţa stimulatoare ce determină începutul procesului (de formare a noţiunilor ştiinţifice, de învăţare, în general – n.n.) nu se află în interiorul ci în afara preadolescentului. Sarcinile pe care mediul social le impune copilului aflat în curs de maturizare, în legătură cu pătrunderea lui în viaţa culturală, profesională şi socială a adulţilor reprezintă momentul funcţional esenţial…” (Vîgotski, 1972, p.111). Dacă la Piaget dezvoltarea rezulta din echilibrări succesive cu mediul fizic, la Vîgotski, apare încă un element, mediul social (Fig.1). S Ob S Ob Altul Fig. 1. Două viziuni asupra învăţării ca interacţiune Mediul social nu se rezumă la sarcini care sunt date copilului spre rezolvare. Acesta îi oferă şi mijloace, materializate în produse de diverse tipuri, sub forma cunoştinţelor ştiinţifice, a artei, a limbajului, a instrumentelor şi maşinilor. Teza excentrării cunoştinţelor postulează că la originea dezvoltării se află aceste cunoştinţe sau instrumente pe care copilul le găseşte în mediul cultural şi pe care trebuie să le interiorizeze prin învăţare (Foulin & Mouchon, 2005). 1.2. Instrumente psihice de origine culturală Procesele psihice superioare ale copilului se dezvoltă prin medierea realizată de sistemele de semne (semnele din diverse domenii, limbajul, numeraţia etc.) între care cel privilegiat este limbajul natural. Copilul, elevul găsesc aceste sisteme de semne gata elaborate în mediul cultural, de către generaţiile anterioare şi trebuie să-şi le însuşească pentru: 91 • a transforma activităţile psihice în activităţi superioare, a regla comportamentul propriu şi pe al altor persoane; • a reprezenta obiectele şi transformările pe care le-a operat. În concepţia lui Vîgotski, sistemele de semne joacă rolul de instrumente psihice cu care individul îşi stăpâneşte treptat lumea internă, analog modului în care, cu ajutorul uneltelor, a instrumentelor tehnice, stăpâneşte lumea exterioară. Învăţarea sistemului de semne este esenţială în dezvoltarea ontogenetică, marcând marea deosebire dintre învăţarea la animale, aşa cum a fost studiată de behaviorism şi învăţarea la om. Achiziţiile animalelor sunt deprinderi automate, lipsite de sens, formate prin încercare şi eroare, orbeşte, achiziţiile omului sunt superioare, progresul constând în conştientizarea şi reglarea introdusă, treptat, prin limbaj, sub influenţa învăţării realizate cu cei din jur. 2. Învăţarea este istorică şi culturală Vîgotski recunoaşte rolul activităţii individuale a copilului în învăţare, dar adaugă că învăţarea se produce cu ajutorul adultului. Prezenţa adultului îi permite copilului să achiziţioneze, prin interacţiune socială, cultura, sistemele de semne existente în mediul social. Aceste achiziţii sunt diferite de simplele asocieri descrise de behaviorism, dar diferenţa nu este dată de cantitate cum susţinea Thorndyke, ci de faptul că achiziţiile, învăţarea sunt mijlocite de semne (Vîgotski, 1972, p. 112). 2.1. Adultul este mediator al învăţării În dezvoltarea ei, gândirea copilului este dirijată de adultul care impune semnificaţii stabile, permanente, preexistente în mediul cultural. Copilul ajunge treptat la aceste semnificaţii prin învăţare şi nu prin memorare mecanică. Prin urmare, dezvoltarea individului (ontogeneza) este o socio-geneză, procesele mentale superioare - atenţie, memorie, gândire, voinţă - sunt de origine socială, rezultând din transformarea relaţiilor interpersonale în procese intrapersonale. Exemple Exemplul tipic al lui Vîgotski este transformarea dialogului (vorbire cu Altul) în monolog interior (vorbire cu sine), prin interiorizare. În opoziţie cu Piaget, psihologul rus scrie „eu nu văd dezvoltarea ca o socializare ci ca o convertire a socialului în funcţii psihice” 92 La om, prin învăţare se dezvoltă capacităţile intelectuale „L-am învăţat pe copil pentru un pfening, afirmă Vîgotski, dar s-a dezvoltat de o marcă”. 2.2. Rolul limbajului în dezvoltare Interacţiunile sociale, şi în mod special învăţarea, se derulează prin mijlocirea limbajului, iar între dezvoltarea gândirii şi dezvoltarea limbajului există o permanentă interdeterminare, consideră Vîgotski. Conştientizarea activităţii gândirii, necesară în evoluţia copilului, se realizează în două situaţii: în situaţia de nereuşită, de înfrângere şi în situaţia de reconstituire în planul limbajului. În situaţia de înfrângere, copilul constată insuficienţa mijloacelor posedate („Cucuiele sunt cei mai buni profesori”), în cealaltă - are loc transpunerea din planul acţiunii în planul limbajului, adică „reconstituirea ei (a activităţii psihice – n.n.) în imaginaţie pentru a o exprima în cuvinte” (Vîgotski, 1972, p.174). „Aici (în pragul vârstei preşcolare - n.n.) copilul … îşi dezvoltă percepţia semantică internă a propriilor procese psihice care… nu înseamnă altceva decât generalizarea percepţiei. Trecerea la noul tip de percepţie internă însemnă şi trecerea la un tip superior de activitate psihică internă. (…). … Generalizând propriul proces, activitate, dobândesc posibilitatea unei alte raportări faţă de acest proces….îmi dau seama că memorez, adică propria mea memorare o transform în obiect al conştiinţei… Iată de ce conştientizarea, interpretată ca generalizare, duce la stăpânire” (Vîgotski, 1972, p.183-184). Altfel spus, conştientizarea se realizează prin introspecţie verbală, iar procesele psihice cognitive se conştientizează treptat; percepţia şi memoria încep conştientizarea încă de la vârsta preşcolară, iar după 11-12 ani se poate conştientiza activitatea gândirii. Conştientizarea este echivalentă cu un tip superior de activitate psihică internă prin care procesul psihic este controlat, utilizat voluntar (stăpânit). Apariţia vorbirii pentru sine cu voce tare, înainte de 4,5-5 ani este un element de progres pentru dezvoltarea copilului şi constituie un instrument al gândirii activat de copil în planificarea rezolvării unei probleme sau în rezolvarea problemei. Acest limbaj nu dispare după 5 ani, ci se perfecţionează prin interiorizare, devenind limbaj intern. Diferit de Vîgotski, Piaget susţinea că folosirea acestei forme de limbaj (pentru sine cu voce tare) în prezenţa altor persoane este semn al egocentrismului copilului, al dificultăţii acestuia de a recepta şi a reacţiona la poziţia celuilalt. Pentru Piaget, acest limbaj dispare pe măsura dezvoltării copilului. La Vîgotski, limbajul intern îndeplineşte funcţii multiple care îl impun ca formă superioară, ca un ,,centru al întregului limbaj”: realizează înţelegerea şi interpretarea 93 mesajelor receptate, efectuează operaţiile intelectuale prin care se constituie ideile sau raţionamentele, elaborează pe plan subiectiv anticipări sau intenţii, reglează activitatea psihică internă, pregăteşte şi coordonează limbajul vorbit şi scris. Limbajul intern se dezvoltă din cel extern, nu dispare, dar suportă transformări dintre care cea mai evidentă este asonoritatea. APLICAŢII Explicaţi cu cuvinte proprii, rolul limbajului în dezvoltare, aşa cum este văzut de Vîgotski. 2.3. Zona proximei dezvoltări Prin raportare la o anumită competenţă, un individ se poate situa la unul din nivelurile: 1)zona dezvoltării actuale care circumscrie ceea ce poate face acesta singur (pragul inferior al învăţării); 2)zona dezvoltării proxime (ZDP) care arată ceea ce poate face ajutat de cineva (pragul superior al învăţării) sau; 3)zona dezvoltării viitoare - ceea ce nu poate face nici singur, nici ajutat (fig.1). Pentru dinamica învăţării şi a dezvoltării, importanţa ZDP este mai mare decât ZDA. ZDP devine un pasaj obligatoriu pentru dezvoltare, presupunând o interacţiune socială asimetrică - cu o persoană avansată în stăpânirea respectivei competenţe. Pentru a asigura învăţarea, profesorul are obligaţia să identifice: • ceea ce copilul ştie „în ziua de azi” (ZDA); • ceea ce poate rezolva dacă este ajutat (ZDP). Ultimul tip de sarcini este crucial pentru dezvoltare, deoarece „sub supraveghere, ajutat, copilul poate face întotdeauna mai mult decât dacă ar acţiona independent, poate rezolva sarcini mai grele” (Vîgotski, 1972, p. 207). Dezvoltarea în colaborare, superioară faţă de cea individuală, este limitată de posibilităţile copilului care, la un moment dat, nu mai poate rezolva sarcinile propuse nici dacă este ajutat. Posibilităţile de învăţare variază de la un copil la altul, chiar dacă vârstă cronologică este identică. Acest tip de învăţare este singurul eficient, fiindcă „ceea ce copilul execută astăzi prin colaborare, mâine va realiza în mod independent” (Vîgotski, idem, p. 210). La vârsta copilăriei, este folositoare numai învăţarea care anticipează dezvoltarea, care atrage după sine dezvoltarea. Această zonă este similară, se autocomentează psihologul rus, cu zona senzitivă descrisă de Maria Montessori, dar cele două concepte sunt diferite: la Montessori zona senzitivă este determinată biologic, ZDP este marcat social: „în aceste 94 perioade avem de a face cu natura socială pură a proceselor de dezvoltare a funcţiilor psihice superioare” (Vîgotski, idem, pp. 211-212). Învăţarea nu mai este construită ci socio-construită. 3. Zona dezvoltării viitoare 2. Zona dezvoltării proxime 1. Zona dezvoltării actuale Fig. 1 Zonele dezvoltării la Vîgotski Plasând obiectivele învăţării în ZDP, educatorul (profesor sau părinte) devin mediatori ai învăţării care se produce prin interiorizarea individuală progresivă a cunoştinţelor deja existente în societate. Spre deosebire de Piaget, Vîgotski nu credea că pentru a învăţa ceva nou copilul trebuie să fie apt, adică să deţină structuri cognitive gata elaborate. În anumite limite, adultul sau altă persoană care ştie trebuie să dirijeze învăţarea, să-l conducă la ceea ce nu poate învăţa decât ajutat, dar în limitele posibilităţilor lui personale (Birch, 2000, p.112). Pentru a ilustra modul în care se produce învăţarea organizată de adult, Vîgotsky propune metafora grădinăritului. Metafora grădinii a fost folosită în pedagogia occidentală ca sursă a conceptului de eşafodare a învăţării, elaborat mai târziu de Bruner şi colaboratorii săi. Exemple Vrând să favorizeze creşterea, grădinarul nu acţionează direct asupra plantelor. El nu le trage de rădăcini pentru a se dezvolta ci acţionează asupra mediului în care ele se află: modifică temperatura, fertilizează solul, întreţine umiditatea adecvată, variază poziţia plantelor vecine. A acţiona direct asupra copilului este în contradicţie cu natura educaţiei, rolul benefic al adultului fiind de a interveni asupra mediului în care se află copilul. APLICAŢII Explicaţi care ar fi efectele focalizării predominate pe zona actuală a dezvoltării copilului. Ce diferenţe apar între atitudinile a doi educatori: unul care situează obiectivele învăţării în zona actuală a dezvoltării şi altul care le situează în zona proximei dezvoltării. 95 3.4. Studiul experimental al formării noţiunilor Pentru a-şi fundamenta tezele privind învăţarea şi dezvoltarea, Vîgotski foloseşte metoda experimentală, iar pentru construcţia teoriei - metoda sintezei dialectice. Nucleul experimentelor sale este constituit de cercetarea modalităţilor de formare a noţiunilor ştiinţifice, un caz particular al cercetării privind învăţarea şi dezvoltarea. Formarea noţiunilor parcurge mai multe trepte: grămezile, colecţiile (sau noţiunile empirice), noţiunile ştiinţifice. L.S. Vîgotski caracterizează aceste trepte astfel: • grămada corespunde mulţimii neelaborate şi neordonate în care obiectele sunt grupate la întâmplare, după apropierea în timp sau în spaţiu şi nu după însuşirile caracteristice unei clase; • colecţiile / pseudo-noţiunile corespund stadiului în care obiectele sunt grupate pe baza însuşirilor concrete - culoare, formă sau utilizare în aceeaşi activitate: obiecte roşii, îmbrăcăminte, oameni cu barbă; ele sunt pseudo-noţiuni pentru că generalizarea apărută în gândirea copilului aminteşte de noţiune ca formă, dar este, în esenţă, altceva; pseudo-noţiunile sunt foarte frecvente la preşcolari şi constituie puntea de legătură spre adevăratele noţiuni; • noţiunile ştiinţifice reflectă trăsături abstracte, generale, esenţiale şi se ierarhizează de la cele cu sferă mică, la cele cu sferă mai mare formând sistemul de noţiuni al unei ştiinţe; în acelaşi fel se ierarhizează noţiunile din toate domeniile cunoaşterii, sistemul lor fiind numit ,,piramida noţiunilor”: la baza piramidei se află noţiunile cu sferă mică şi conţinut bogat; treptat, sfera noţiunilor se lărgeşte iar conţinutul devine mai sărac. Includerea noţiunilor în sistem bazată pe „determinarea relaţiilor faţă de alte noţiuni” face posibilă folosirea lor voluntară” (Vîgotsky, idem, p. 186). Prin urmare, problema generala a instruirii şi dezvoltării este fundamentală în analiza emergenţei şi a formării conceptelor ştiinţifice. „Dezvoltarea noţiunilor ştiinţifice se produce în condiţiile procesului instructiv, care reprezintă o formă specifică de colaborare sistematică între pedagog şi copil. În procesul acestei colaborări şi nu în mod spontan, are loc maturizarea funcţiilor psihice superioare ale copilului, cu ajutorul şi cu participarea adultului” (Vîgotsky, idem, p. 156). În învăţare, sunt antrenate cunoştinţe anterioare, achiziţionate prin depăşirea reprezentărilor false, a conceptelor empirice şi prin asimilarea celor mai importante instrumente psihice, conceptele ştiinţifice a căror notă esenţială este apartenenţa la sistemul de noţiuni. Legea generală a dezvoltării arată că stăpânirea şi conştientizarea sunt posibile numai pe treapta superioară a unei funcţii psihice, treaptă ce apare mai târziu, fiind precedată de o funcţionare involuntară: „Îmi dau seama că memorez, adică propria mea memorare o 96 transform în obiect al conştiinţei”. În preşcolaritate, se dezvoltă percepţia, apoi memoria şi atenţia. Prin urmare, în şcolaritate aceste trei funcţii se vor lua în stăpânire. „A spune că la vârsta şcolară, memoria devine voluntară înseamnă a spune că aceasta…depinde tot mai mult de gândire, adică de intelect” (Vîgotski, idem, p. 179). APLICAŢII Folosind observaţia, identificaţi prezenţa celor trei etape în formarea noţiunilor la copii de vârste diferite. Să ne reamintim... Sarcinile pe care mediul social le impune copilului aflat în curs de maturizare, în legătură cu pătrunderea lui în viaţa culturală, profesională şi socială a adulţilor reprezintă momentul funcţional esenţial… la Piaget dezvoltarea rezulta din echilibrări succesive cu mediul fizic, la Vîgotski, apare încă un element, mediul social. În mediul social/ cultural, copilul găseşte cunoştinţe sau instrumente pe care trebuie să le interiorizeze prin învăţare (teza excentrării cunoştinţelor). Prezenţa adultului îi permite copilului să achiziţioneze, prin interacţiune socială, cultura, sistemele de semne existente în mediul social. Pentru învăţare, zona proximei dezvoltări devine un pasaj obligatoriu, presupunând o interacţiune socială asimetrică - cu o persoană avansată în stăpânirea respectivei competenţe. Pentru a asigura învăţarea, educatorul are obligaţia să identifice ceea ce copilul ştie „în ziua de azi” (ZDA) şi ceea ce poate rezolva dacă este ajutat. Prin urmare, învăţarea şi dezvoltarea nu mai sunt construite ci socio-construite. 3. Vîgotski şi Piaget Concepţiile celor doi cunoscuţi psihologi, Vîgotski şi Piaget, au puncte comune, dar şi elemente divergente. Punctele comune vizează: • existenţa unui cadru teoretic pentru studiul proceselor psihologice; • necesitatea identificării structurilor psihologice pe durata dezvoltării; 97 • rolul esenţial al medierii cognitive în interacţiunea subiect – mediu (fizic şi social), • analiza proceselor psihologice achiziţionate pentru a atinge cele mai înalte niveluri de dezvoltare; • respingerea explicaţiei dezvoltării psihologice prin schimbări izolate. Punctele de vedere divergente sunt numeroase şi frecvent evidenţiate de cei doi. Sursa dezvoltării este considerată de Piaget acţiunea individuală, pe când la Vîgotski sursa dezvoltării este contextul social. Psihologul rus susţine că între gândire şi limbaj există o permanentă interdeterminare, limbajul constituind mediatorul necesar pentru dezvoltarea gândirii. Piaget afirmă că dezvoltarea gândirii nu este dependentă de a limbajului, că existenţa limbajului, pentru sine, cu voce tare, în prezenţa altora este semn al egocentrismului copilului, al dificultăţii de a recepta şi a reacţiona la poziţia celuilalt şi că acest limbaj dispare pe măsura dezvoltării. Limbajul pentru sine cu voce tare nu dispare, susţine psihologul rus, el se perfecţionează, devenind ax al sistemului psihic. La Piaget, limbajul are caracter individual, la Vîgotski limbajul are un caracter social. Vîgotsky insistă asupra rolului culturii şi al mediului social în dezvoltarea copilului. Funcţiile psihice superioare se dezvoltă din interacţiunile cu ceilalţi: părinţi, educatori, egali trecând de la ceea ce există ca relaţie externă între indivizi, la o existenţă internă, pe planul mental al individului. Conform constructivismului piagetian, elevul interacţionează cu sarcina, în abordarea istorico-culturală interacţiunea este în triunghiul elev-sarcină-altul. În învăţământ trebuie să se favorizeze cooperarea şi nu predarea expozitivă; în concepţia lui Vîgotski, funcţiile psihice superioare se dezvoltă din colaborare, la Piaget, structurile logico-matematice se dezvoltă din acţiunea cu obiectele. Prin urmare, rolul educatorului este pasiv la Piaget şi activ la Vîgotski; la ultimul, educatorul nu aşteaptă apariţia unei funcţii cognitive ca urmare a interacţiunilor copilului cu mediul fizic. Dimpotrivă, adultul organizează învăţarea şi mediază învăţarea, construind un ghidaj adecvat. APLICAŢII Reveniţi asupra teoriei socioconstructiviste şi identificaţi 2-3 elemente similare cu cele întâlnite în teoria socio-culturală a învăţării. Ce elemente specifice concepţiei piagetiene se întâlnesc în socioconstructivism? 98 4. Implicaţii ale teoriei socio-culturale în învăţarea şcolară Deoarece semnificaţiile se construiesc social, educaţia nu va fi centrată pe copil, aşa cum susţinea Piaget ci pe interacţiunea copil-ceilalţi. Acţiunea este importantă în concepţia lui Vîgotski, dar copilul trebuie să interacţioneze cu cei mai experimentaţi decât el. Deci învăţarea trebuie studiată prin raportare la predare, predarea-învăţarea fiind o activitatea integrată, numită în limba rusă printr-un singur termen <obuchenie>. Predarea este definită ca proces de transmitere culturală a unor cunoştinţe deja constituite la nivel social în scopul dezvoltării funcţiilor psihice superioare pe care elevul nu le stăpâneşte încă sau al asimilării de noi cunoştinţe. Învăţarea devine o modalitate de co- construcţie a cunoştinţelor realizată de către copil împreună cu adultul. În această abordare, dezvoltarea cognitivă este dependentă de mediu - deci de predare. Profesorul nu este doar un facilitator, cum afirma Piaget, rolul său este decisiv în învăţare. El trebuie să determine nivelul inferior al învăţării şi nivelul ei superior, pentru că învăţarea eficientă este cea care precede dezvoltarea, plasându-se în zona cea mai apropiată de aceasta. Această poziţie teoretică a favorizat apariţia mentoratului / tutoratului: pentru că într- o clasă sunt foarte mulţi elevi, profesorul nu poate să se ocupe de toţi, deci îi va folosi pe cei mai buni pentru a lucra împreună cu colegii care au dificultăţi într-un anumit moment (Birch, 2000, p.117). Rolul educatorului/ formatorului este de mediator al învăţării; în acest scop el trebuie să provoace schimburi între participanţi, acte de limbaj, prin care să se formeze funcţiile psihice, cunoştinţele şi să se conştientizeze aceste funcţii, cunoştinţe sau proceduri, făcându-le mai clare, mai explicite, verbalizându-le pentru altul şi pentru sine, realizând cogniţia odată cu şi metacogniţia. Un rol esenţial este jucat de disciplina formală a fiecărui obiect de studiu, cea care contribuie la dezvoltarea intelectuală generală a copilului (Vîgotski, 1972, p.196). Predarea-învăţarea se realizează în situaţii sociale, de comunicare care sunt sursa funcţiilor aflate în zona proximei dezvoltări; sarcina profesorului este să organizeze astfel de situaţii şi să favorizeze discuţii, dezbateri cu alte persoane, să încurajeze copilul să-şi exprime ideile prin limbaj, să treacă de la percepţie la o mai bună înţelegere, de la desfăşurarea automată a unei activităţi la desfăşurarea voluntară, echivalentă cu stăpânirea acelei activităţi. Asimilarea funcţiilor psihice superioare se face prin mediere semiotică, realizată în timpul schimburilor dintre indivizii participanţi la situaţia de predare. Elementele dezvoltării abilităţilor cognitive sunt: 99 • acţiunea prin care copilul reacţionează faţă de lume şi care nu necesită utilizarea limbajului; • reflectarea propriilor procese ale gândirii prin limbaj, folosind diverse strategii, cum ar fi discuţia cu sine însuşi, • dobândirea înţelegerii prin cooperare cu ceilalţi (părinţi, profesori, colegi), în variate situaţii sociale. Activitatea împreună cu ceilalţi implică folosirea elementelor culturii comune, ale artei (cântece, jocuri), limbajului şi contribuie la construirea înţelegerii despre lume a copilului. 5. Evaluarea teoriei socio-culturale Cu toate că lucrările lui Vîgotski sunt contemporane cu cele ale lui Piaget, teoria se află în expansiune la începutul secolului al XXI-lea. Atât în America cât şi în Europa, teoria lui Vîgotski este cunoscută şi dezvoltată, conducând la o adevărată mişcare neovîgotskyană ce subliniază rolul interacţiunilor sociale şi al contextului cultural în învăţare, dar integrează şi concepte ale psihologiei cognitive şi sociale. Deşi pare empirică, deşi este mai puţin elaborată, teoria socio-culturală, numită uneori „istorico-culturală” câştigă teren, permite integrarea celor trei acte pedagogice esenţiale predarea, învăţarea şi evaluarea. Din perspectiva evaluării, Allal (1978 ) apreciază că rolul profesorului constă în a diagnostica erorile şi nevoile de învăţare, în a practica o evaluare formativă. Dacă evaluarea detectează erori în rezolvarea sarcinilor, se introduc alte sarcini, se analizează înţelegerea consemnului pentru a depista eventuale reprezentări incorecte care constituie obstacole pentru învăţare. Analize realizate din perspectiva sociologică identifică şi puncte slabe ale concepţiei vîgotskiene: ea trece pe planul secund activitatea colectivă a copiilor, ceea ce duce la concluzia că participarea actorului în societate are loc numai după internalizarea sistemului de instrumente, de semne specific unui context cultural. Cercetări ulterioare lui Vîgotski accentuează starea de agent a copilului şi importanţa interacţiunilor cu egalii (Tesson & Youniss, 1995). Deşi îşi propune să integreze cele 3 niveluri (cultura, interacţiunea şi individualitatea), Vîgotski acordă o slabă atenţie ultimeia. Conferă mai multă atenţie adultului decât copilului şi influenţelor socio-culturale decât celor inerente naturii copilului. Vîgotski a neglijat caracteristicile psihologice ale vârstelor. Teoria sa, spre deosebire de cea a lui Piaget, nu e cu adevărat o teorie a dezvoltării; el a conceput un prototip al copilului egal ca funcţionare la 2 si 100 la 12 ani, fără să ţină cont de modificările maturaţionale sau de experienţele acumulate între timp. ZDP se mută pe măsură ce copilul creşte, dar natura ei şi rolurile pe care le joacă adultul şi copilul rămân, la Vîgotski, aceleaşi. El nu face nicio precizare referitoare la felul în care procesele care stau la baza învăţării, capacităţile senzoriale, de memorie, intelectuale sau atenţia variază de la o vârstă la alta şi afectează interacţiunea tutorială. Deşi dă cogniţiei o înfăţişare socială, abordarea lui Vîgotski e la fel de rece ca si cea a lui Piaget. Nu se spune nimic despre ceea ce îl motivează pe copil să atingă anumite scopuri, despre satisfacţiile şi nemulţumirile trăite pe parcursul încercărilor de a atinge aceste scopuri. E o omisiune importantă chiar dacă e împărtăşită şi de alţi mari teoreticieni (Schaffer, 2005). Alţii comentatori consideră că termenul “perezhivanija”, folosit de psihologul rus, face referire tocmai la percepţia şi interperetarea personală pe care copilul o dă contextului, situaţiei în care învaţă. Vîgotski a cunoscut şi a analizat critic lucrările lui Piaget, dar reciporca nu a devenit adevărată decât, târziu, după moartea psihologului rus. Piaget a declarat cu tristeţe că dacă s- ar fi cunoscut şi ar fi discutat, ei s-ar fi înţeles asupra a numerose aspecte (Piaget, 1985, p. 387). Deşi pare empirică, este mai puţin elaborată şi slab difuzată încă, teoria socio-culturală a câştigat teren şi prin integrarea celor trei acte pedagogice esenţiale predarea, învăţarea şi evaluarea. Să ne reamintim... Educaţia va fi centrată pe interacţiunea copil-ceilalţi. Învăţarea trebuie studiată prin raportare la predarea-învăţare, ca activitatea integrată (obuchenie). Predarea este un proces de transmitere culturală a unor cunoştinţe deja constituite la nivel social în scopul dezvoltării funcţiilor psihice superioare pe care elevul nu le stăpâneşte încă sau al asimilării de noi cunoştinţe. Învăţarea este o modalitate de co-construcţie a cunoştinţelor realizată de către copil împreună cu adultul. Profesorul are un rol decisiv în învăţare: în acest scop el trebuie să provoace schimburi între participanţi, acte de limbaj, prin care să se formeze funcţiile psihice, cunoştinţele şi să se conştientizeze aceste funcţii, cunoştinţe sau proceduri, făcându-le mai clare, mai explicite, verbalizându-le pentru altul şi pentru sine, realizând cogniţia odată cu şi metacogniţia. 101 APLICAŢII Construiţi, în funcţie de înţekegerea dv., o reprezenetare grafică a teoriei constructiviste, socio-consrructiviste şi socio.cluturale care să ilustreze cât mai bine, asemănările şi deosebirile dintre acestea. 6. Dezvoltări ale teoriei socio-culturale Numeroase idei ale lui Vîgotski au fost dezvoltate de contemporanii săi din Rusia, de abordările socio-constructiviste, şi promovate chiar de discipolii lui Piaget. 6.1. Formarea acţiunilor intelectuale O modalitate de utilizare în practica şcolară a teoriei lui Vîgotski a fost furnizată de „teoria formării acţiunilor intelectuale” formulată de psihologul rus I.P.Galperin (?- 1988). Ea este, de fapt o strategie de predare, în mai mulţi paşi, ce particularizează procesul de internalizare prin care conceptele sunt însuşite de către elev prin trecerea de la acţiunea exterioară la operaţii (acţiuni interne). Această teorie este asemănătoare atât cu teoria lui Piaget cât şi cu cea a lui Vîgotski. Ca şi Vîgotski, Galperin presupune că fiecare acţiune poate avea o dublă existenţă: a) acţiunea propriu-zisă şi b) un model interior al acţiunii, o reprezentare al cărei rol este de a conduce şi controla acţiunea. Formarea modelului intern al unei acţiuni este un proces laborios care antrenează activismul copilului şi pe al adultului. Etapele, paşii formării operaţiilor mentale sunt în concepţia lui Galperin următorii: 1. crearea bazei de orientare a acţiunii în care: se realizează imaginea provizorie a sarcinii, a acţiunii şi se asimilează sistemul de simboluri specific; 2. desfăşurarea acţiunii propriu-zise, cu mai multe faze: - acţiunea obiectuală ce constă în mânuirea efectivă a obiectelor când se formează cunoştinţe şi deprinderi noi; - acţiunea obiectivată – reţinerea acelor însuşiri ale obiectelor ce sunt esenţiale pentru desfăşurarea acţiunii; - transpunerea acţiunii în reprezentări, însoţite de vorbirea cu voce tare, pentru alţi; - transformarea comunicării pentru ceilalţi în vorbire pentru sine, dar realizată tot extern, vorbirea cu voce scăzută; - prescurtarea acţiunii şi interiorizarea completă a limbajului; 102 3. controlul acţiunii se desfăşoară concomitent cu acţiunea pe baza reprezentării iniţiale, care se desăvârşeşte pe măsura învăţării. Atenţia este o acţiune de control, transferată la nivel intern (Galperin, et al.,1975). Galperin „transformă teoria socio-culturală a lui Vîgotski într-o tehnologie a instruirii” (Arievich, R. van der Veer, 1995). Teoria formării operaţiilor mentale a fost utilizată în conceperea a numeroase programe de instruire, la diverse vârste şi discipline, inclusiv în România. Observaţiile asupra elevilor, studenţilor care au folosit aceste programe au arătat ca performanţele lor erau mai bune decât în situaţiile care foloseau metode tradiţionale de predare-învăţare (Karpov & Bransford, 1995). 6.2. Co-construcţia cunoştinţelor Extinderi ulterioare ale teoriei socio-culturale au confirmat că învăţarea se produce şi prin schimburi între egali - indivizi aflaţi în aceeaşi etapă de dezvoltare cognitivă, în acelaşi stadiu de învăţare, nu doar prin schimburi adult-copil (interacţiuni asimetrice, respectiv simetrice). Grupul este esenţial pentru învăţare, învăţarea producându-se în grupuri diverse, la şcoală sau în familie, în orice mediu de apartenenţă. Schimburile se produc în conflictul socio-cognitiv, rezultat din centrări diferite asupra unei idei care conduc, datorită necesităţii de a rezolva împreună o sarcină, la evoluţia ambilor parteneri sau a celui aflat pe o treaptă inferioară de dezvoltare. Neo-vâgotskyenii resping constructivismul piagetian, ce neglija contextul cultural. Şi accentuează necesitatea înscrierii funcţionării cognitive într-o istorie individuală şi într-un context cultural şi social. Această nouă orientare este prezentă şi în ultimele lucrări ale lui Bruner (1991, 1996) care abordează psihologia din perspectivă culturală şi introduce conceptul de co-construcţie a cunoştinţelor. 6.3. Învăţarea prin cooperare Pe baza teoriilor sociale ale învăţării s-au propus tehnici de formare /predare care folosesc grupul. Pentru evocarea situaţiilor de tip cooperativ, se folosesc termeni diferiţi: învăţare în grup, tutorat, cooperare, colaborare, uneori ca sinonimi, alteori ca diferiţi, în funcţie de statutul celor care învaţă, de structurarea sarcinii, de obiectivele urmărite. Învăţarea prin cooperare duce la formarea unei anumite reţele de comunicare care impune roluri noii profesorului, determină atitudini noi şi achiziţia de noi cunoştinţe. Ea 103 relevă probleme inedite pentru predare, legate de gestiunea clasei şi evaluarea progresului individual. Gagnebin, Guignard şi Jaquet (1997), atenţionează asupra dificultăţilor de gestiune a grupului şi asupra problemelor afective care apar. Avantajele învăţării prin cooperare pot fi ameninţate de lipsa de familiarizare a elevilor cu această metodă, de slaba dezvoltare a abilităţilor cognitive şi sociale necesare care creează condiţii defavorabile pentru învăţare. Abrami et al. (1996), în intenţia de a propune piste de soluţionare, prezintă câteva probleme cărora trebuie să le facă faţă profesorul: mărirea nivelului de zgomot, împrăştierea elevilor în spaţiu, dificultăţi de concentrare, gestionarea ritmurilor de muncă individuală, varietatea dispoziţiilor socio-afective ale elevilor. Autorii sunt interesaţi şi de fenomenul de “lene socială” (Latane, Williams & Harkins, în Abrami et al., 1996) care conduce la o performanţă colectivă inferioară faţă de cea individuală, aşteptată la început de la membrii grupului. Exemple Comportamentele care reduc eficienţa în situaţii de învăţare prin cooperare: • comportamentele de “dezinvestiţie” - statutul de egali poate conduce la retragerea voluntară din activitatea de grup a elevilor cu performanţe mai slabe sub pretextul lipsei de influenţă asupra strategiilor grupului (Dembo & McAuliffe, 1987, in Cohen, 1994). • cavalerul liber – situaţie în care membrii grupului îşi reduc participarea transferând activitatea unui egal recunoscut ca fiind mai competent sau mai motivat decât ei; • parazitatul, elevul care, iniţial puternic implicat în sarcină, se dezangajează ulterior ca urmare a impresiei că a fost exploatat de egalii mai puţin implicaţi în activitatea comună (Salomon & Globerson, 1989). Alţi specialişti arată că învăţarea în grup nu este potrivită pentru orice fel de cunoştinţe sau orice fel de sarcini: • dacă diviziunea muncii nu serveşte realizării sarcinii, este de preferat activitatea individuală sau frontală; • dacă grupul este prea mare, problemele de control devin prea complexe şi succesul activităţii va fi diminuat; 104 • dacă grupul produce o normă de calitate mai slabă decât a indivizilor izolaţi, grupul nu va fi preferat (Gagnebin, Guignard & Jaquet, 1997). Ph. Meirieu confirmă, de asemenea, că grupul de învăţare nu este eficace pentru orice fel de sarcină, deci nu poate deveni un sistem pedagogic global Grupul este eficace în sarcini complexe, care cer strategii cognitive de înalt nivel şi nu pentru sarcini simple de decodare sau de identificare (1984, p.91). Rezumat Ideile centrale ale operei lui Vîgotski sunt: • învăţarea este socială, ea determină dezvoltarea funcţiilor superioare (formarea conceptelor, memoria, gândirea matematică) prin cooperare cu adulţii; • în interacţiunea subiect – mediu (fizic şi social), esenţială este medierea cognitivă, funcţiile superioare fiind interpersonale înainte de a deveni intrapersonale; • învăţarea, geneza gândirii este dublu socială deoarece: a) solicită o mediere istorico-culturală, prin instrumentele pe care le cere şi le oferă; aceste instrumente pot fi materiale (diverse dispozitive, cartea, calculatorul etc.) sau simbolice (limbajul, semnele, reprezentările grafice) sau comporta-mentale (modele de comportamente); b) se realizează prin medierea realizată de Altul (un socius). Instrumentele materiale sau simbolice vehiculează idei, valori, credinţe şi influenţează modul de a gândi şi de a acţiona al indivizilor. “Învăţarea nu coincide cu dezvoltarea, dar ea activează dezvoltarea mentală a copilului, stimulând procesele evolutive care nu pot fi actualizate fără ajutorul învăţării.” „Singura învăţare bună este cea care precede dezvoltarea”, spunea Vîgotski; în acest scop el a introdus conceptul de zonă a proximei dezvoltări, relaţionat cu cel de mediere şi ghidaj al adultului. Acest concept va fi preluat şi dezvoltat de Jerome S. Bruner care l-a numit „eşafodaj. Teoria învăţării şi a dezvoltării propuse de psihologul rus, deşi a fost elaborată doar în zece ani, domină psihologia din ultimele decenii ale secolului al XX- 105 lea, având implicaţii puternice asupra formării la toate nivelurile. Dezvoltări mai cunoscute ale teoriei lui Vîgotski sunt „teoria formării acţiunilor intelectuale” formulată de psihologul rus I.P.Galperin, teoria coconstrucţiei cunoştinţelor formulată de americanul J. Bruner, dar elemente vîgotskiene sunt preluate şi de neoconstructivişi şi combinate, într-un demers original, cu elemente din teoria lui Piaget. Test de evaluare a cunoştinţelor Identificaţi în grupurile în care lucraţi, comportamente care reduc eficienţa activităţii dv. sau a colegilor. Alegeţi 1-2 discipline şi identificaţi cunoştinţe pentru care învăţarea în grup este potrivită şi alte 1-2 pentru care nu este recomandată. Reveniţi asupra teoriei socioconstructiviste şi identificaţi 2-3 elemente similare cu cele întâlnite în teoria socio-culturală a învăţării. Ce elemente diferite de concepţia piagetienă se întâlnesc în teoria socioculturală? 106 Cuprins Modulul II. Copilul cu dificultăţi de învăţare.......................................................... 107 Introducere.............................................................................................................. 109 Competenţe.................................................................................................................. 109 Unitatea de învăţare nr.1 Domeniul dificultăţilor de învăţare – delimitări conceptuale şi direcţii de analiză...................................................................... 110 II.1.1. Introducere....................................................................................................... 110 II.1.2. Obiectivele unităţii de învăţare........................................................................ 110 II.1. 3. Delimitări conceptuale................................................................................... 110 II. 1.4. Direcţii de analiză.......................................................................................... 114 II.1.5. Rezumat.......................................................................................................... 116 II. 1.6. Test de evaluare.............................................................................................. 117 Unitatea de învăţare nr.2. Descrierea şi identificarea dificultăţilor de învăţare.... 118 II.2.1. Introducere....................................................................................................... 118 II.2.2. Obiectivele unităţii de învăţare..................................................................... 118 II. 2. 3. Teorii şi modele explicative ale dificultăţilor de învăţare............................. 118 II. 2.3.1. Teoria proceselor......................................................................................... 120 2.3.2. Teoria gestaltului............................................................................................. 123 2.3.4. Teoria neuropsihologică................................................................................... 124 2.3.5.Teoria ecologică................................................................................................ 125 126 II. 2.4. Clasificarea dificultăţilor de învăţare (D.I.)................................................. 131 II. 2.5. Rezumat..................................................................................................... II. 2.6. Test de evaluare......................................................................................... 131 Unitatea de învăţare nr.3 Cauzele dificultăţilor de învăţare la copii.................... 132 II. 3.1. Introducere................................................................................................... 132 II. 3.2. Obiectivele unităţii de învăţare....................................................................... 132 II. 3.3. Cauzele ( etiologia) DI.................................................................................. 133 II.3.4. Teorii şi ipoteze etiologice moderne................................................................. 136 II.3.4.1. Discroniile biopedagogice în funcţionarea organismului uman şi efectul 107 lor în activitatea de învăţare................................................................................... 136 II.3.4.2. Disimetriile funcţionale rezultate din specializarea celor două emisfere 138 cerebrale..................................................................................................................... II.3.4.3. Excesul funcţional al sistemului limbic în activitatea sistemului nervos 140 central........................................................................................................................ II. 3.5. Rezumat.......................................................................................................... 143 II.3.6. Test de evaluare................................................................................................ 144 Unitatea de învăţare nr.4. Depistarea şi prevenirea dificultăţilor de învăţare......... 145 II. 4.1. Introducere..................................................................................................... 145 II.4.2 . Obiectivele unităţii de învăţare..................................................................... 145 II. 4.3. Depistarea dificultăţilor de învăţare................................................................ 145 II.4.4. Prevenirea dificultăţilor de învăţare.................................................................. 151 II.4.5 Rezumat............................................................................................................. 152 II.4.6. Test de evaluare................................................................................................ 152 Uniatea de învăţare nr.5. Evaluarea dificultăţilor de învăţare............................... 154 II.5.1. Introducere..................................................................................................... 154 II.5. 2. Obiectivele unităţii de învăţare....................................................................... 154 II.5.3. Evaluarea dificultăţilor de învăţare................................................................... 155 II.5.3.1. Evaluarea prin raportare la standarde............................................................ 156 II. 5.3.2. Evaluarea prin raportare la criterii............................................................... 157 II. 5.3.3. Evaluarea raportată la individ....................................................................... 157 II. 5.4. Rezumat........................................................................................................... 158 II.5.5 Test de evaluare................................................................................................ 159 Unitatea de învăţare nr.6. Intervenţia specializată în dificultăţile de învăţare...... 160 II. 6.1. Introducere....................................................................................................... 160 II. 6.2. Obiectivele unităţii de învăţare........................................................................ 160 160 II. 6.3. Intervenţia specializată în dificultăţile de învăţare......................................... II. 6.4. Planul de intervenţie specializată în dificultăţile de învăţare (PIS)................. 162 II. 6.5. Rezumat........................................................................................................... 166 II.6.6. Temă de control............................................................................................... 167 Bibliografie ............................................................................................................. 168 108 Modulul 2 : Copilul cu dificultăţi de învăţare Introducere Cursul de faţă se adresează în special celor care se pregătesc pentru cariera didactică şi urmăreşte crearea unei baze solide de competenţe ce pot fi dezvoltate ulterior. Se doreşte familiarizarea cursanţilor cu domeniul vast şi complex al dificultăţilor de învăţare. Materialul a fost elaborat astfel încât să răspundă atât nevoii de cunoaştere (prin prezentarea unor opinii, teorii sau puncte de vedere ştiinţifice diferite), cât şi celei de formare (prin solicitarea unor opinii sau interpretări personale, realizarea de comparaţii). Competenţe conferite - utilizarea adecvată a conceptelor din domeniul dificultăţilor de învăţare în difeirte contexte - analiza critică a teoriilor privind cauzele dificultăţilor de învăţare la copii - elaborare aunui pal de intervenţie personalizat pentru copii cu dificultăţi de învăţare 109 Unitatea de învăţare II. 1. Domeniul dificultăţilor de învăţare – delimitări conceptuale şi direcţii de analiză Cuprins II.1.1. Introducere 110 II.1.2. Obiectivele unităţii de învăţare 110 II.1. 3. Delimitări conceptuale 110 II. 1.4. Direcţii de analiză 114 II.1.5. Rezumat 116 II. 1.6. Test de evaluare 117 II.1.1. Introducere Această unitate de învăţare prezintă principalele domeni de analiză a dificultăţilor de învăţare şi precizează termenii frecvent utilizaţi în domeniu. II. 1.2. Obiectivele unităţii de învăţare - să utilizeze adecvat, în contexte diferite termenii specifici domeniului dificultăţilor de învăţare - să descrie una din direcţiile de analiză în domeniul dificultăţilor de învăţare , prin prisma avantajelor şi dezavantajelor pe care le presupune Durata medie de parcurgere a primei unităţi de învăţare este de 2 ore. II. 1. 3. Delimitări conceptuale 110 Problematica dificultăţilor de învăţare este la fel de veche ca şi şcoala. Cu alte cuvinte, de când există şcoala există şi elevi care au manifestat în diverse grade dificultăţi de învăţare. Ceea ce este nou în abordarea acestor probleme, este orientarea către copilul care manifestă aceste dificultăţi, pe modul în care el poate fi sprijinit, ajutat să depăşească dificultăţile pe care le întâmpină. Aşadar, se promovează ideea că toţi copii pot manifesta dificultăţi de învăţare, iar şcoala presupune sprijin, după cum afirmă Ecaterina Vrăsmaş. Acest sprijin este necesar nu numai pentru elev, dar şi pentru profesor, deoarece cadrele didactice sunt primele care ar trebui să înţeleagă şi să manifeste atitudini pozitive (de implicare, deschidere la schimbare) faţă de domeniul dificultăţilor de învăţare. Cadrele didactice sunt cele care îi sprijină pe elevi în efortul pe care îl presupune activitatea de învăţare, dar şi cele care îi sprijină pe părinţi să înţeleagă şi să se implice în viaţa şcolară a copilului. Iată de ce în primul rând cadrele didactice trebuie să înţeleagă că dificultăţile de învăţare sunt fireşti şi se pot manifesta oricând pe parcursul şcolarităţii. În literatura de specialitate se menţionează că de multe ori dificultăţile de învăţare sunt considerate ca fiind de natură intelectuală, dar nu întotdeauna este aşa. Unii dintre aceşti copii au rezultate excepţionale, ulterior, în viaţă. Sunt copii care manifestă hiperactivitate şi deficit de atenţie şi care manifestă dificultăţi de învăţare (statistic unu din patru copii care au dificultăţi de învăţare prezintă şi hiperactivitate şi deficit de atenţie). Exemple Hiperactivitatea, impulsivitatea şi neatenţia-principalele caracteristici ale copiilor ce suferă de ADHD - afectează învăţarea şi relaţiile sociale ale acestora în mod diferit, în funcţie de sarcina specifică fiecărui satdiu de dezvoltare. Toate aceste consideraţii subliniază ideea că dificultăţile de învăţare sunt probleme care pot apărea oricând şi pe care trebuie să le abordăm specific. În cele ce urmează ne vom opri asupra unor delimitări conceptuale necesare pentru incursiunea în acest domeniu. 111 Aşa cum precizează Linda Wilmshurst „există foarte multe controverse în ceea ce priveşte cel mai adecvat mod de a defini dificultăţile de învăţare specifice şi implicaţiile pe care le-ar putea avea folosirea termenilor existenţi în diferite părţi ale lumii.” (Wilmshurst, 2007, p.256) În multe state de pe glob, arată autoarea citată, sintagma dificultate de învăţare continuă să fie sinonimă cu retardare mentală sau dizabilitate intelectuală. Iniţial, la începutul preocupărilor pentru dificultăţile de învăţare (D.I.) anii 1962- 1963, termenul utilizat a fost cel de „disabilităţi de învăţare” (learning disabilities). Termenii de „dificultate” şi cel de „disabilitate” sunt folosiţi ca sinonimi, deşi ei desemnează realităţi diferite. În aces sens, D. Ungureanu arată: „o disabilitate este,în esenţa ei, structural funcţională şi, de regulă, prealabilă unei dificultăţi. O dificultate este, de cele mai multe ori, o consecinţă în plan performanţial a unei disabilităţi, dar ea poate apărea şi din multe alte cauze şi motive conjuncturale,incidentale, aleatorii. Disabilitatea, deşi este mai evidentă, emergentă este polifactorială şi prin aceasta mai greu de studiat, de evaluat, dificultatea poate fi uneori, reproşabilă şi subiectului (copil, elev), mai ales când este vorba de activităţi de învăţare, în timp ce disabilităţile nu-l pot încrimina pe cel „condamnat” să le poarte. (Ungureanu, 1998, p.19) Termenul „dificultăţi de învăţare” are aria de curpindere cea mai mare şi se referă atât la dificultăţile grave/specifice/ severe cât şi la tulburările sau dezordinile şi chiar simplele oscilaţii ale procesului de învăţare. (Vrăsmaş, 2008, p.14) Tulburările de învăţare se referă la dificultăţi care au oarecare constanţă, au la bază deficite de organizare sau lipsa unor instrumente care asigură învăţarea. De obicei, tulburarea corespunde unei incapacităţi sau unei capacităţi deficitar realizate. Capacitatea este un calificator care descrie nivelul de funcţionare cel mai ridicat pe care o persoană îl poate atinge la un moment dat. Deficienţa (afectarea) este o pierdere (organică sau funcţională) sau o lipsă a unei structuri sau funcţii . Termenul de dizabilitate este un termen generic pentru afectări, limitări de activitate şi restricţii, care denotă aspecte negative de interacţiune dintre individ şi factorii 112 contextuali în care se regăseşte. Este un termen mai circumscris şi are în vedere abilităţile antrenate în actul învăţării şi evidenţierea lipsei acestora. Sintagma CES (cerinţe educative speciale) desemnează „necesităţile educaţionale complementare obiectivelor generale ale educaţiei şcolare, necesităţi care solicită o şcolarizare adaptată particularităţilor individuale şi/ sau caracteristice unei dizabilităţi ori tulburări de învăţare, precum şi o intervenţie specifică, prin reabilitare-recuperare corespunzătoare” (apud. Vrăsmaş, 2007,p.14) Cel mai potrivit termen pentru problemele şcolare ale copiilor, legat şi de orientarea curriculară a psiho-pedagogiei, este termenul de dificultăţi de învăţare. Acesta acoperă toate problemele apărute în dezvoltare şi învăţare. Arătaţi în ce raport (de includere, subordonare etc.) se află următorii termeni: tulburări de învăţare, dificultăţi de învăţare, cerinţe educative speciale. Prezentăm diferitele definiţii date conceptului de D.I, subliinind faptul că majoritatea acestora sunt descriptive, axându-se pe evaluarea performanţei de învăţare a persoanei cu D.I.,în comparaţie cu aşteptările fireşti. Una dintre primele definiţii aparţine părintelui acestui domeniu Samuel Kirk: „O dificultate de învăţare se referă la o întârziere, o tulburare, o dezvoltare încetinită în plan emoţional sau comportamental. Ea nu este însă rezultatul întârzierii mentale, deficienţelor senzoriale sau factorilor culturali şi instrucţionali”.(apud Ungureanu, 1998,p.22) Bateman, în 1965, dă o definiţie mult mai nuanţată, oferind criteriulde identificare al D.I.: „Copiii ce prezintă D.I. sunt aceia care manifestă o discrepanţă educativă semnificativă între potenţialul lor intelectual estimat şi nivelul actual de performanţă, discrepanţă asociabilă cu tulburări bazice în procesele de învăţare care pot fi sau nu conectate cu disfuncţii demonstrabile ale sistemului nervos central, dar care nu sunt consecinţa întârzierii mintale generalizate, carenţelor culturale sau educative, tulburărilor emoţionale severe sau unor deficienţe senzoriale. ”(ibidem) Analizând cele două definiţii, sesizăm faptul că ambele subliniază ideea conform căreia dificultăţile de învăţare nu trebuie asimilate cu alte deficienţe (intelectuale sau senzoriale) sau cu factori ce ţin de cultura sau educaţia copilului. Ceea ce este de 113 remarcat în cea de a adoua definiţie este discrepanţa ( ca un creteriu definitoriu) între ceea ce poate efectiv copilul şi ceea ce ar trebui să poată la vârsta lui. Bineînţeles că, însăţi această discrepanţă a născut multe controverse , în încercarea de a stabili ce înseamnă discrepanţă ( un nivel al reuşitei de 70% sau de 50%? ) În 1987, Comitetul Interagenţiilor pentru D.I. preciza: „dificultăţile de învăţare sunt un termen generic ce se referă la un grup eterogen de tulburări ce se exprimă prin dificultăţi semnificative în achiziţionarea şi utilizarea receptării şi înţelegerii limbajului, a vorbirii, scrierii, citirii (literizării, silabisirii), a raţionamentului şi abilităţilor matematice, ca şi a unor abilităţi sociale. Aceste tulburări sunt intrinseci individului şi se presupune că sunt datorate unor disfuncţii minimale ale sistemului nervos central”. Aşa cum se poate observa din cele prezentate anterior, domeniul D.I a fost multă vreme asimilat de psihopedagogia specială, la care şi azi face apel, în unele domenii şi dificultăţile de învăţare erau asimilate cu dificultăţile de limbaj (vorbit, scris, citit) şi dificultăţile de calcul matematic. Începînd însă cu anii 1980, optica privind D.I se schimbă, în sensul că, elevii cu D.I nu mai sunt împinşi spre şcolile speciale, ci sunt primiţi în şcolile obişnuite unde se încearcă integrarea lor. II. 1.4. Direcţii de analiză În analiza şi interpretarea dificultăţilor de învăţare (DI) se conturează trei direcţii: a. Prima direcţie are în vedere recunoaşterea dificultăţilor fireşti întâmpinate de copii în actul de predare-învăţare caracterstic activităţii şcolare. În practică se observă faptul că nu toţi copii au acelaşi ritm de învăţare şi există unii pe care trebuie să îi ajutăm. Domeniul de studiu identificat în această direcţie este determinat de categoriile de probleme, de numărul lor şi mai puţin de recunoaşterea nevoii de a interveni cu un sprijin suplimentar în şcoala obişnuită. Deşi există un grup important de copii care prezintă probleme privind adaptarea la viaţa şcolară, deci întâmpină dificultăţi de învăţare, de obicei nu sunt sprijiniţi adecvat pentru a le face faţă. Se consideră că sunt vinovaţi, leneşi sau prezintă o lipsă de interes faţă de studiu, de aceea sunt sancţionaţi ca atare. Exemple Există multe exemple de oameni celebri care au avut dificultăţi de învăţare, care de cele mai multe ori au fost catalogaţi, drept „elevi problemă” 114 şi care în cele din urmă s-au dovedit a fi nişte oameni cu aptitudini deosebite într-un anumit domeniu. Demostene, marele oartor al antichităţii, suferea de bâlbîială, pe care printr- un efort de voinţă şi cu exerciţii speciale a reuşit să o corecteze. Albert Eistein nu a vorbit până la vârsta de 3 ani. El a învăţat greu scris- cititul şi recunoaşte în memoriile sale că îi veneau în minte întâi ideile şi abia apoi le punea în cuvinte. Lucian Blaga nu a vorbit până la vârsta de 5 ani. b. A doua direcţie se referă la recunoaşterea unei noi categorii de probleme/dizabilităţi, neîncadrată în cele cunoscute. În afară de deficienţele recunoscute (mentale, senzoriale, de limbaj, psihomotorii) sunt identificate anumite dizabilităţi care se referă la procesul general al învăţării. Acestea sunt dificultăţi pe care le întâmpină copii în procesul complex al dezvoltării lor şi se manifestă evident în integrarea şcolară şi socială. Accentul este pus pe problemă (depistare, evaluare) şi pe posibilitatea de rezolvare prin intervenţii adecvate şi specializate. c. A treia direcţie, perspectiva curriculară, constituie în fapt o reconstrucţie a câmpului de concepte şi practici (metode de intervenţie) specific educaţiei speciale. Această perspectivă porneşte de la ipoteza că orice individ poate întâmpina dificultăţi de învăţare la un moment dat, într-un domeniu sau altul al dezvoltării. Acest lucru nu trebuie să ne conducă însă, la a-l eticheta, exclude sau marginaliza, şi nici nu trebuie să introducă copii în categorii. Accentul cade mai ales pe valoarea socială a învăţării. Argumentaţi care dintre cele trei direcţii de analiză descrise mai sus, vi se pare mai potrivită. Să ne reamintim... Dificultăţile de învăţare pot fi analizate astfel: 1. ca dificultăţi fireşti întâmpinate de copii în actul de predare-învăţare caracterstic activităţii şcolare 115 2. recunoaşterea unei noi categorii de probleme/dizabilităţi, neîncadrată în cele cunoscute 3. orice individ poate întâmpina dificultăţi de învăţare la un moment dat, într-un domeniu sau altul al dezvoltării, accentul căzînd pe latura socială a învăţării Abordând domeniul dificultăţilor de învăţare ca domeniu noncategorial, se realizează recunoaşterea, evaluarea şi intervenţia specifică asupra problemelor de învăţare ca probleme comune tuturor deficienţelor, dizabilităţilor şi/sau incapacităţilor organice sau funcţionale. Fiecare dintre aceste probleme este privită ca o caracteristică a procesului de învăţare, un mod de manifestare, în loc să fie considerată o stare permenentă de deficit. Perspectiva curriculară pune accentul pe individ, pe unicitatea fiecăruia, pe experienţa de viaţă şi sprijinul în învăţare prin metode adecvate şi interrelaţii stimulative. Aceste direcţii de analiză evidenţiază, de fapt, evoluţia concepţiilor despre dificultăţile de învăţare: de la concepţia simplistă că dificultăţi de învăţare pot avea numai anumiţi copii şi asta din cauze care îi privesc la responsabilizarea mediului social, a şcolii şi a colaborării factorilor de educaţie pentru reuşita învăţării. De aceea, perspectiva noncategorială tinde să înlocuiască alte abordări şi să definească dificultăţile de învăţare în raport cu adaptarea curriculumului şcolar, flexibilizarea lui pentru particularităţile şi stilurile de învăţare diferite ale copiilor. Rezumat Una dintre primele definiţii aparţine părintelui acestui domeniu Samuel Kirk: „O dificultate de învăţare se referă la o întârziere, o tulburare, o dezvoltare încetinită în plan emoţional sau comportamental. Ea nu este însă rezultatul întârzierii mentale, deficienţelor senzoriale sau factorilor culturali şi instrucţionali”.(apud Ungureanu, 1998,p.22 Termenul „dificultăţi de învăţare” are aria de cuprindere cea mai mare şi se referă atât la dificultăţile grave/specifice/ severe cât şi la tulburările sau dezordinile şi chiar simplele oscilaţii ale procesului de învăţare. 116 Există trei direcţii de abordare a domeniului dificultăţilor de învăţare: a. Prima direcţie are în vedere recunoaşterea dificultăţilor fireşti întâmpinate de copii în actul de predare-învăţare caractersitic activităţii şcolare. b. A doua direcţie se referă la recunoaşterea unei noi categorii de probleme/dizabilităţi, neîncadrată în cele cunoscute. În afară de deficienţele recunoscute (mentale, senzoriale, de limbaj, psihomotorii) sunt identificate anumite dizabilităţi care se referă la procesul general al învăţării. c. A treia direcţie, perspectiva curriculară, constituie în fapt o reconstrucţie a câmpului de concepte şi practici (metode de intervenţie) specific educaţiei speciale. Această perspectivă porneşte de la ipoteza că orice individ poate întâmpina dificultăţi de învăţare la un moment dat, într-un domeniu sau altul al dezvoltării. Acest lucru nu trebuie să ne conducă însă, la a-l eticheta, exclude sau marginaliza, şi nici nu trebuie să introducă copii în categorii. Accentul cade mai ales pe valoarea socială a învăţării. Test de evaluare a cunoştinţelor Arătaţi avantajele şi dezavantajele fiecărei direcţii de analiză a dificultăţilor de învăţare. 117 Unitatea de învăţare II. 2. Descrierea şi identificarea dificultăţilor de învăţare Cuprins II.2.1. Introducere 118 II.2.2. Obiectivele unităţii de învăţare 118 II. 2. 3. Teorii şi modele explicative ale dificultăţilor de învăţare 118 2.3.1. Teoria proceselor 120 2.3.2. Teoria gestaltului 123 2.3.3. Teoria neuropsihologică 124 2.3.4.Teoria ecologică 125 126 II. 2.4. Clasificarea dificultăţilor de învăţare (D.I.) 131 II. 2.5. Rezumat II. 2.6. Test de evaluare 131 II. 2.1.Introducere Cursul de faţă aduce în discuţie problema clasificării şi descrierii dificultăţilor de învăţare (D.I.). Sunt prezentate şi teoriile/ modele explicative ale dificultăţilor de învăţare. II. 2.2. Obiectivele unităţii de învăţare - să definească D.I. în acord cu noile tendinţe în doemniul D.I - să justifice opţiunea pentru o anumită teorie explicativă a D.I. - să identifice corect d.I conform mai multor criterii - să analizeze impactul clasificărilor multicriteriale a D.I. 118 II. 2. 3. Teorii şi modele explicative ale dificultăţilor de învăţare Începutul oficial al mişcării pentru identificarea şi analiza dificultăţilor de învăţare, ca tip aparte de probleme de dezvoltare, denumite şi dizabilităţi de învăţare, este considerat anul 1963, prin doctorul Samuel Kirk, care a răspuns prin cercetările sale unui grup de părinţi. Copii acestora întâmpinau probleme serioase în învăţarea cititului, erau hiperactivi şi/sau aveau probleme la matematică. Părinţii respectivi nu considerau că problemele de învăţare erau rezultatul unei întârzieri mintale sau dezordini afective şi/sau nu agreau etichete de acest fel aplicate copiiilor lor. El chiar mărturiseşte: „am utilizat recent termenul dizabilităţi de învăţare pentru a descrie un grup de copii care au tulburări îndezvoltare, în limbaj şi vorbire, în citire şi abilităţile asociate de comunicare” (apud Vrasmaş, 2007, p.21) „Părintele” domeniului, Samuel Kirk oferă o primă definiţie dificultăţilor de învăţare: „O dificultate de învăţare se referă la o întârziere, o tulburare, o dezvoltare încetinită în plan emoţional sau comportamental. Ea nu este însă rezultatul întârzierii mentale, deficienţelor senzoriale sau factorilor culturali şi instrucţionali” (apud. Ungureanu, 1999,p.22) Să ne reamintim... O dificultate de învăţare se referă la o întârziere, o tulburare, o dezvoltare încetinită în plan emoţional sau comportamental. Ea nu este însă rezultatul întârzierii mentale, deficienţelor senzoriale sau factorilor culturali şi instrucţionali” (apud. Ungureanu, 1999,p.22) Poate că o periodizare a preocupărilor pentru D.I este mai potrivită pentru a sublinia evoluţia domeniului: 1. Faza fundamentării (1800-1930) – marcată de investigaţiile ştiinţifice asupra funcţionării creierului 119 2. Faza de tranziţie (1930-1960) –când concluziile cercetătorilor despre disfuncţiile creierului au fost aplicate în studiul clinic al copilului care are probleme de învăţare, profesioniştii să dezvolte evaluarea şi metodele pentru tratarea acestor copii. 3. Faza integrării (1960-1980) – caracterizată prin creşterea rapidă a programelor şcolare pentru copiii cu duizabilităţi de învăţare. Sunt folosite intervenţii diferite, bazate pe teorii variate, tehnici de evaluare, strategii de predare şi există în legislaţie elemente de sprijin pentru această categorie de copii. 4. Faza contemporană (J. Lerner) - din 1980 când conceptul referitor la D.I. se lărgeşte şi serviciile pentru acest fel de probleme se integrează nu numai educaţiei speciale, ci şi educaţiei obişnuite. (Vrăsmaş, 2007, p.40) Teoriile şi modelele explicative ale dificultăţilor de învăţare nuanţează înţelegerea acestora şi ajută la adoptarea unei modalităţi eficiente de intervenţie. II.2.3.1. Teoria proceselor Autorul acestei teorii este doctorul S. Kirk şi colaboratorii, care au elaborat un model teoretic aplicabil în special D.I. relative la limbaj (oral, grafic), dar şi la D.I. în general. Conform acestui model există trei tipuri de procese esenţiale în care se puteau localiza cu precădere D.I. în cazul unui copil: - procesele receptive - procesele de organizare - procesele de expresie. Fiecare dintre aceste categorii de procese se structurau pe două niveluri : nivelul automatizării şi nivelul de reprezentare (consistenţă). În fiecare proces, la fiecare nivel al său există câte două canale de comunicare: canalul senzorial şi canalul motor, canalul senzorial având la rândul lui două subcanale: vizual şi auditiv. Tabelul de mai jos, oferă o imagine de ansamblu asupra acestor procese ( apud. Ungureanu,1998,p.33) 120 PROCESE RECEPTIV DE ORGANIZARE DE EXPRESIE NIVELUL AUTOMA TIZĂRII NIVELUL - REPREZEN- TĂRII NIVELUL AUTOMA - TIZĂRII NIVELUL REPREZE N- TĂRII NIVELUL AUTOMA - TIZĂRII NIVELUL REPREZEN- TĂRII senzorial mot ric senzorial mot senzorial ric mo senzoria m senzorial tri l otr c ic m senzorial mot otr ric ic A V Recu Recu noaşt noaşt ere, ere, Discr Discr imin imin are are M A V M Recu înţe înţe Conş noaşt leg leg tienti ere, ere ere zare Discr Tacti imin l are kines Tacti tezic lă ă Şi moto rie A V Inte Inte grar grar ea ea me me mor mor ie ie secv secv enţi enţi ală ală M A Inte As grar oci ea aţii şi me mor are mot rică V M A V As As Con Con oci oci trol trol aţii aţii şi şi mot auto auto orii regl regl ster are are eoti pe M A V M Mi Con Con Expr şcă trol trol esie, ri ul ul Arti ruti auto auto cular nie regl regl e, re ării ării flexi spo bilit nta atea ne lexic ală Schema tabelară sinoptică a teoriei proceselor Conform tabelului la un individ normal ,în procesele receptive, la nivel de reprezentare, se regăsesc aptitudinile psiholongvistice de înţelegere auditivă (A) şi vizuală (V) , iar la nivelul automatizării funcţionează aptitudini psiholongvistice de recunoaştere a stimulilor auditivi (A) şi vizuali (V), ca şi de discriminare fină a lor. În procesele de organizare, la nivelul de reprezentare, există aptitudini psiholingvistice de asociaţii auditiv-vizuale,iar la nivel automatizat se pot constata 121 aptitudini psiholingvistice integrare auditivă şi vizuală, dar şi de memorie secvenţială audio-vizuală. În procesele expresive, la nivelul de reprezentare, apar aptitudinile psiho-lingvistice de expresie articulatorie şi fluiditate lexicală, iar la nivel automatizat aptitudinile prealabile, devenite între timp abilităţi spontane de execuţie bio-mecanică rutinier- motorie a vorbirii. Orice disfuncţie, chiar minoră, în anumite procese, la un anumit nivel al lor şi pe anumite canale, generează sau pot genera disfuncţii de învăţare, iar dacă sunt structurale, dizabilităţi de învăţare. Există copii „deficitari” la recepţie, ceea ce va compromite organizarea şi va precariza expresia acestora în solicitările curente de învăţare şcolară. De asemenea, chiar în ciuda unei recepţii plenare, o organizare deficitară a meterialului existent cu suficienţă, va transpărea cu uşurinţă într-o expresie crispată, sincopată, taxabilă ca atare. Atunci când atât recepţia cât şi organizarea sunt adecvate, dar apar probleme la expresie, situaţia este gravă deoarece, expresia este veriga care „obiectrivează ” performanţa şi la care unii copii întâmpină dificultăţi, neputând valorifica de fapt ceea ce au aflat, au înţeles, au prelucrat, În ceea ce priveşte nivelurile fiecăruia dintre cele trei categorii de procese, de regulă nivelul automatizat, funcţionează întotdeauna cu o relativă suficienţă, deşi uneori sunt automatizate şi abilităţi neavenite. În schimb nivelurile reprezentării şi conştientizării pun suficiente probleme, dat fiind faptul că activitatea de învăţare presupune situaţii noi, în care actele automatizate nu mai sunt suficiente. Dacă reprezentarea se face prin extrapolare forţată a situaţiilor anterioare, ajungându-se la interferenţe, problemele de învăţare devin importante.balansul automat/conştient rămâne mereu într-o zonă critică şi nevralgică a conduitei de învăţare, automatiozarea eliberând conştiinţa uneori tocami când nu este cazul, sau supralicitând-o superfluu, în acte rutiniere. O bună cunoaştere a copilului de către cadrul didactic evită învăţarea dezechilibrată cauzată de un exces de automatizare sau abuz de conştientizări. În cee ce priveşte canalele la care se recurge în toate procesele şi nivelurile nu sunt excluse disfuncţii şi probleme. De obicei canalele senzoriale şi cele motrice lucrează 122 împreună, unul având o dominantă în funcţie de specificul activităţii de învăţare. Dacă unul dintre canale este absent, acest lucru se va răsfrânge asupra întregii învăţări. De asemenea se remarcă diferenţe structural-constitutive între indivizi,în general şi între copii puşi în situaţie de învăţare, în mod special. Astfel, se consideră că, în principiu, tipul vizual favorizează cu precădere procesele de recepţie, iar cel auditiv, de regulă procesele de organizare; tipul vizual reprezentările conştiente, iar tipul auditiv automatiozarea acţională. Această teorie explicativă, deşi uşor „mecanicistă” este deosebit de folositoare cadrelor didactice, deoarece cunoscând elevul poate interveni în sprijinirea învăţării. Exemple Elevul de clasa I este într-o mică măsură un tip predominant vizual/auditiv tocmai datorită „imaturizării” sale fireşti, ceea ce obligă învăţătoarea la o bună cunoaştere a copilului sub acest aspectşi la o strategie favorabilă în predare-învăţare. Analizaţi teoria proceselor din punct de vedere al avantajelor şi limitelor pe care le presupune. 2.3.2. Teoria gestaltului(Hovck şi Sherman,1979; Winograd şi Smith, 1989) Această teorie evidenţiază limitele perceptive în conturarea şi integrarea „”gestaltului. Adică a globalităţii modelelor mentale şi studiază înţelegerea de ansamblu (gestaltul) de către copil a discursului oral sau a unui text scris , ceea ce presupune: - cunoaşterea semnificaţiei întregului mesaj,discurs, paragraf - asocierea cu experienţe informaţionale similare, compatibile - surprinderea ideii centrale - interpretări pe marginea unui discurs, text, etc - elaborarea de deducţii şi concluzii - emiterea de predicţii şi ipoteze 123 Modelul gestaltului, ca model explicativ al D.I. implică, înplus faţă de teoria proceselor imaginile verbale, memoria, gândirea şi imaginaţia Teoria evidenţiază importanţa imaginilor globale, de ansamblu în orice tip de învăţare. Exemple Un copil ce nu realizează „gestaltul” lexical, verbal, fie el oral sau grafic are dificultăţi în a urma succesiunea de instrucţiuni, dificultăţi de înţelegere a limbajului metaforic, poetic, aluziv, însinuant, nu are simţul umorului, nu sesizează atmosfera indusă de un text literar, ramânînd la stadiul de relatare evenimenţială. Comparaţi teoria proceselor cu teoria gestaltului. 2.3.3. Teoria neuropsihologică asupra D.I. (Batchelor şi Dean, 1991) apreciază că manifestările din spectrul D.I. se situeazp convenţional în câm pul normalităţii sub forma unor „insule” de funcţionalitate inadecvată a structurilor neuropsihice; acestea pot să dispară un timp, să reapară episodic sau să aibă grade diferite de manifestare în funcţie de calitatea proceselor cerebrale din ariile învecinate, Această teorie de o pronunţată factură clinicistă cunoaşte două subdividziuni: a. diviziunea nomotetică, semnificativ categorizantă,unde specialiştii vorbesc de D.I. simptomatice, chiar dacă parţial atipice de al un copil la altul. Pentru aceste D.I. se elaboreazp strategii de principiu parţial algoritmizate, normative. b. Diviziunea idiografică,în care se respinge orice tentativă de categorizare, de tipologizare, D.I. fiind unice, specifice fiecărui individ. 124 Să ne reamintim... Fazele evoluţeie domeniului D.I. - Faza fundamentării (1800-1930) – marcată de investigaţiile ştiinţifice asupra funcţionării creierului - Faza de tranziţie (1930-1960) –când concluziile cercetătorilor despre disfuncţiile creierului au fost aplicate în studiul clinic al copilului care are probleme de învăţare, profesioniştii să dezvolte evaluarea şi metodele pentru tratarea acestor copii. - Faza integrării (1960-1980) – caracterizată prin creşterea rapidă a programelor şcolare pentru copiii cu duizabilităţi de învăţare. Sunt folosite intervenţii diferite, bazate pe teorii variate, tehnici de evaluare, strategii de predare şi există în legislaţie elemente de sprijin pentru această categorie de copii. - Faza contemporană (J. Lerner) - din 1980 când conceptul referitor la D.I. se lărgeşte şi serviciile pentru acest fel de probleme se integrează nu numai educaţiei speciale, ci şi educaţiei obişnuite. (Vrăsmaş, 2007, p.40) 2.3.4. Teoria ecologică(Bartolli, 1990) Acestă teorie semnificativă pentru perioada contenporană (anii 1980-1990) porneşte de la următoarele premise: - până la 3/3 din populaţia şcolară totală suferă , într-o formă sau alta de D.I şi eşec şcolar, azi în lume - D.I fac parte integrantă din învăţarea infantilă care este însoţită inerent de dificultăţi - D.I.nu pot fi niciodată, pe deplin ca fiind doar ale copilului,intrinseci prin excelenţă - Responsabile de învăţarea copilului şi de D.I. ale acestuia sunt şi maniera de comunicare cu el, asigurarea sentimentului de stabilitate, factori culturali şi interculturali 125 Susţinătorii teoriei ecologicste a D.I susţin că învăţarea în şcoală, de cele mai multe ori este o „învăţare de laborator”, adică artificială ruptă de contextul real al copilului. Ei susţin că realitatea curentă „ocazionează şi produce din plin o învăţare de formă activă şi funcţională,într.un veritabil ecosistem în înteracţiune cu el îmsuşi, un ecosistem cognitiv, cultural,informaţional şi comunicaţional ce tinde să se autoechilibreze, cu condiţia să nu intervină brutal şi imperativ din afară factori de decizie arbitrari, ceea ce tocmai se întâmplă frecvent în şcoală” (apud. Ungureanu, 1998,p.41) Un alt lucru importantpe care îl recomandă adepţii acestei teorii este nesepararea cognitivului de afectiv. De asemenea, o perspectivă ecologică asupra educaţiei ar trebui să ţină cont de următoarele aspecte: (ibidem) 1. interacţiunea socială între elv şi educator,nu atât prin lecţii de clasă, ci lecţii de viaţă chiar şi-n clasă ( aspecte susţinute de Vâgotski şi Bruner) 2. reflecţii şi răspunsuri personale ale elevului, încurajarea am spune noi, acestor răspunsuri personale 3. abordarea integrată a competenţelor elevului 4. transformarea şi creşterea elevului în urma învăţării,în sensul de cucerire de noi niveluri de cunoaştere, de conştientizare, gândire, creativitate şi chiar sentimente şi aptitudini,inclusiv faţă de şcoală şi învăţarea şcolară în sine. 5. globalitate ecologică, echilibru şi autoreglare între diversele sisteme şi subsisteme ce interacţionează în învăţarea şcolară: cultura şi natura, şcoala şi familia, copilul şi învăţătorul, copilul şi învăţarea, copilul şi comunitatea etc. Ignorând unul sau altul dintre determinanţii învăţării de mai sus se vor produce D.I. Arătaţi ce aduce nou perspectiva ecologistă asupra dificultăţilor de învăţare. 126 II. 2.4. Clasificarea dificultăţilor de învăţare (D.I.) 1. Clasificări unicriteriale. După acest criteriu deosebim D.I. specifice şi D.I. generale. Indiferent de amploarea lor, D.I. s-au studiat în special în şcoală unde se şi identificau şi se regăseau cu precădere, ceea ce nu însemna că şcoala însăşi le provoca, genera, cum s-a crezut uneori, ci doar le ocaziona şi evidenţia Pornind dela ideea că anumite probleme apar nu numai legate de şcoală ci şi de activitatea cotidiană, cum ar fi învăţarea comportamentului social, adaptarea profesională se face o distincţie între D.I. academice (şcolare) şi D.I. social-profesionale. În cadrul D.I. academice vom diferenţia- dislexia (dificultăţi în lectură) şi disgrafia. Deoarece cercetătorii din acest domeniu au evidenţiat dificultăţi nu numai în limbajul oral (vorbit), dar şi în cel scris, dificultăţi de calcul matematic şi chiar dificultăţi de orinetare în spaţiu, au rezultat următoarele tipuri de dificultăţi de învăţare: Dislalii Disfemii (bâlbâieli) De tip verbal De tip neverbal Oral Grafic D.i. a matematicii D.I. psihomotrice Disfonii (afecţiuni de voce) Disgrafii Dislexii D.I. specifice D.I. Perceptive Auditive , vizuale - spaţială De orientare - temporală - ritmică Deficit de atenţie de tip Hiperactivitate Nediferenţiere 127 D.I. nespecifice Deficit Afectiv motivaţional 2. Clasificări multicriteriale şi descriptive ale d.i. Clasificările unicriteriale nu sunt întotdeauna foarte relevante, de aceea s-au impus mai ales clasificările pe criterii multiple, simultane. Cele mai complete taxonomii în materie trebuie să nu ignore cel puţin trei zone criteriale. - nivelul concret de reuşită, de performanţă în învăţare - profilul cognitiv şi neuropsihologic al copilului - sisteme multinivelare ale valorizării şi evaluării d.i. în viaţa şi activitatea cotidiană a copilului Rourke şi Del Dotto clasifică D.I. specifice în ansamblul lor în trei mari categorii: • D.I caracterizate predominant prin deficite funcţional-lingvistice • D.I. caracterizate predominant, prin deficite de tip neverbal sau – sindromul NLD (Nonverbal Learning Disabilities) • D.I. caracterizate, predominant, prin deficit de output (exprimare, în sensul de expresie, valorificare) în toate modalităţile Susan Winerbrenner delimitează conceptele cele mai utile şi folosite pentru a identifica problemele de învăţare ale elevilor, din perspectiva acţiunii pedagogice. Deşi acceptă faptul că cel mai frecvent utilizat este conceptul de dizabilităţi de învăţare, autoarea precizează că, în şcolile engleze, acesta tinde să fie înlocuit cu termenul de diferenţe de învăţare, pentru că este mai pozitiv şi acceptat de toată lumea. Argumentul ar fi faptul că termenul dizabilitate are o conotaţie negativă pentru majoritatea oamenilor şi îi etichetează foarte uşor pe copii. În 1997, G. Goupil consideră că principalele probleme cu care se confruntă elevii în şcoală sunt de tipul dificultăţilor de adaptare şi dificultăţilor de învăţare. Susan Winerbrenner descrie tipurile de dizabilităţi de învăţare întâlnite cel mai adesea în şcoală : 128 • Dizabilităţi perceptiv vizuale, care se referă la faptul că elevii văd literele şi cifrele în poziţii diferite faţă de cele în care sunt scrise.Pot confunda dreapta cu stânga şi au dificultăţi în a distinge obiectele din mediul înconjurător. Scapă cuvinte la citi şi fac confunzii. Pot avea dificultăţi în coordonarea ochi-mână, ceea ce la creează probleme la activităţile fizice. Pot citi invers sai incorect şi pot face confuzii de tipul b cu d sau f cuv (dislexia). Tot aici se încadrează şi hiperlexia, când copiii pot citi chiar foarte devreme, dar nu înţeleg sensul celor citite. De obicei, aceşti copii au şi probleme de conversaţie şi în dezvolatrea socială. Hiperlexia se asociază deseori cu autismul. • Dizabilităţi perceptiv auditive • Dizabilităţi în învăţarea limbajului • Dizabilităţi perceptiv motorii • Hiperactivitatea • Impulsivitatea • Distractilitatea • Abstarcţia • Copiii supradotaţi O altă clasificare interesantă, mai ales prin consecinţele de ordin pedagogic şi practic este este următoarea: 1.DI induse: a.intrinsece: - acţional-procedurale (receptare pasivă, lipsa tehnicilor de învăţare) - organizatorice (neeşalonarea învăţării, interferenţe în învăţare, autoevaluare subiectivă) - atitudinale (indiferenţă, dezinteres, negativism) - valorificare (precaritatea experienţei anterioare, lacune în învăţarea anterioară) - ocazionale (incidente, indispoziţii, prezenţa unor boli) b. extrinsece: a. calitatea precară a instruirii/predării 129 b. suprasolicitarea şcolară c. lipsa unui regim de activitate intelectuală d. nivelul cultural şi material scăzut din familii e. lipsa de interes din partea familiei pentru învăţarea şcolară f. lipsa colaborării familiei cu şcoala Pornind de la clasificarea de mai sus, daţi două exemple de dificultăţi de învăţare induse, una de natură intrinsecă altă extrinsecă. 1. DI propriu-zise a. după gradul de cuprindere/ generalitate - generale - specifice b. după domeniul social afectat: - academice/ şcolare - socioprofesionale c. după natură - discronologii - disimetrii cerebro-funcţionale - disadaptative (mai ales pentru mediul şcolar) - carenţe ale limbajului şi comunicării (vorbire,scris, citit) - carenţe în domeniul calculului aritmetic d. după obiectivări - verbale - nonverbale e. după simţul practic - de dezvoltare - de acumulare - de utilizare - de combinare - de valorificare 130 f. după procesarea informaţiei - de input (perceptive – vizuale, auditive, temporal-ritmice, de atenţie, prin nediferenţiere) - de integrare (de secvenţialitate, de abstractizare, de organizare) - de retenţie (memorare de scurtă şi de lungă durată) - de output/ de expresie (de limbaj oral, scris, citit) - de simţ matematic (calcul, raţionament, rezolvări de probleme) - de expresie motrice (fină, generală) Rezumat O dificultate de învăţare se referă la o întârziere, o tulburare, o dezvoltare încetinită în plan emoţional sau comportamental. Ea nu este însă rezultatul întârzierii mentale, deficienţelor senzoriale sau factorilor culturali şi instrucţionali” (apud. Ungureanu, 1999,p.22) Principalele teorii explicative ale d.i. sunt: Teoria proceselor Teoria gestaltului Teoria neuropsihologic Teoria ecologică Există mai multe tipuri de clasificări ale D.I.; unele dintre acestea sunt simple având la bază un anumit criteriu, altele sunt mai complexe apelînd la mai multe criteri. Clasificările unicriteriale nu sunt întotdeauna foarte relevante, de aceea s-au impus mai ales clasificările pe criterii multiple, simultane. Cele mai complete taxonomii în materie trebuie să nu ignore cel puţin trei zone criteriale. - nivelul concret de reuşită, de performanţă în învăţare - profilul cognitiv şi neuropsihologic al copilului - sisteme multinivelare ale valorizării şi evaluării d.i. în viaţa şi 131 activitatea cotidiană a copilului Test de evaluare a cunoştinţelor Alegeţi una dintre clasificările D.I. care vi se pare mai releventă din punctul dvs. De vedere şi justificaţi alegerea făcută. Unitatea de învăţare II. 3. Cauzele dificultăţilor de învăţare la copii Cuprins II. 3.1. Introducere 132 II. 3.2. Obiectivele unităţii de învăţare 132 II. 3.3. Cauzele ( etiologia) DI. 133 II.3.4. Teorii şi ipoteze etiologice moderne 136 II.3.4.1. Discroniile biopedagogice în funcţionarea organismului uman şi efectul lor în activitatea de învăţare. 136 II.3.4.2. Disimetriile funcţionale rezultate din specializarea celor două 138 emisfere cerebrale II.3.4.3. Excesul funcţional al sistemului limbic în activitatea sistemului 140 nervos central II. 3.5. Rezumat 143 II.3.6. Test de evaluare 144 3.1.Introducere Cursul de faţă prezintă cauzele apariţiei dificultăţilor de învăţare, prezentând 132 principale cauze de natură biologică, psihologică , pedagogică sau socială. 3.2. Obiectivele unităţii de învăţare - să prezinte principale cauze de natură psihologică ale apariţiei dificultăţilor de învăţare - să exemplifice cauzele de natură pedagogică care pot induce dificultăţi de învăţare - să propună cel puţin două soluţii pentru prevenirea dificultăţilor de învăţare de natură pedagogică Durata medie de parcurgere a primei unităţi de învăţare este de 3 ore. II. 3.3. Cauzele ( etiologia) DI la copii În privinţa cauzelor care determină apriţia D.I situaţia ar apărea la o primă vedere paradoxală. Aceasta deoarece, multe dintre d.I. nu au o cauză evidentă. De obicei acest lucru se explică prin prezenţa unui complex de factori, fiecare cu ponderea şi specificul său. Astfel specialiştii vorbesc despre cauze posibile şi cauze presupuse. Cauzele posibile sunt (Mondero, 1990): - cauze biologice şi fiziologice - cauze psihologice - cauze ambientale - cauze necunoscute Cauzele care determină în mod semnificativ apariţia DI la copii sunt: 1. cauze biologice şi fizologice: - naşteri premature (aproximativ 70% dintre cazurile de copii născuţi prematur) - naşteri cu travaliu prelungit - boli cronice sau contagioase care presupun o absenţă îndelungată de la şcoală 133 - probleme hormonale şi perturbarea proceselor biochimice la nivel neuronal - probleme metabolice şi deficit de vitamine, calciu, magneziu etc. - Leziuni şi disfuncţii cerebrale minime - Disimetrii funcţionale în raport cu emisferele cerebrale specializate - Tulburări funcţionale ale sistemului limbic 2. cauze psihologice - nivelul intelectual situat în zona intelectului de limită - tulburări afective care induc copilului reacţii de opoziţie, de demisie, de refuz, de izolare, uşoare dezechilibre emoţionale - tulburări de limbaj şi tulburări de schemă corporală, lateralitate, orientare, organizare şi structurare spaţio-temporală - probleme de percepţie discrete şi greu de sesizat (insuficienţe discriminative între obiectul şi fondul percepţiei,constanţa formei, conservarea cantităţii,contrariere perceptivă) - ritm lent şi inegal al dezvoltării psihice - imaturitate psihică generală cu tendinţe de infantilism prelungit - carenţe motivaţionale şi prezenţa complexelor de inferioritate - timiditate excesivă, fobie şcolară, diminuarea aptitudinilor pentru şcolaritate 3. Cauze ambientale/ de mediu a. cauze care provin din mediul şcolar: - organizarea deficitară a activităţilor de învăţare şi supradimensionarea conţinuturilor - supraîncărcarea claselor şi afectarea comunicării optime între elevi şi profesori - schimbarea frecventă a unităţii şcolare sau a profesorilor - pregătirea psihopedagpogică defectuoasă a cadrelor didactice - stresul şcolar prelungit 134 Propuneţi o soluţie de prevenire a dificultăţilor de învăţare pornind de la cauzele descrise mai sus. b. cauze care provin din mediul familial - condiţii socioculturale şi materiale precare - hiperprotecţie şi dirijism excesiv al copilului - carenţe ale ambianţei familiale şi absenţa confortului afectiv al copilului - familii dezorganizate sau climat familial tensionat - exemple/modele negative din partea părinţilor sau a fraţilor mai mari, alcoolism, violenţă intrafamilială - pedepsire excesivă, şocuri psihice, dispute intrafamiliale privind ierahia şi controlul în fratrie - dezinteres din partea părinţilor pentru pregătirea şcolară a copilului - absenţa unor modele şi a sprijinului în situaţii de învăţare mai dificile - comunicare precară sau inexistentă între părinţi,între părinţi şi copii - familii dezorganizate sau reconstituite - suprasolicitarea copilului la activităţi gospodăreşti şi organizarea neraţională a regimului de viaţă şi muncă al copilului Exemple Una din cauzele recente a D.I. care provine din mediul familial este plecarea părinţilor în străinătate. c.cauze sociale sau care ţin de comunitate - neasigurarea pentru copii a condiţiilor de frecventare regulată a programului şcolar din pricina distanţelor prea mari dintre şcoală şi domiciliul copilului sau a altor condiţii specifice diferitelor localităţi - sprijinul superficial sau absenţa sprijinului comunitar, prin servicii de asistenţă şi asigurări sociale,pentru familiile aflate în dificultăţi socioeconomice şi care nu-şi pot permite şcolarizarea copiilor 135 - fenomenul migraţiei, sărăcia,zone/cartiere cu risc ridicat pentru comportament antisocial, delicvenţă juvenilă, consum de stupefiante d.cauze relaţionale - dificultăţi de comunicare (limbaj nedezvoltat, sărac, dezorganizat din cauza lipsei de stimulare; tulburări de articulaţie, ritm,fluenţă,voce,tulburări de relatare/evocare, lipsă de sociabilitate, introversiune accentuată,simptome din spectrul autistic etc.) - dificultăţi de integrare în grup (respingerea de către membrii grupului,marginalizarea,izolarea) 4. cauze necunoscute acestea sunt descrise în literatura de specialitate sub denumirea de „etiologie neprecizată”, incluzând unele cazuri de deficienţă mintală uşoară sau situată la limita normalităţii, când este foarte dificil de stabilit un sindrom bine definit. 3.4. Teorii şi ipoteze etiologice moderne În ultimul timp s-au emis ipoteze şi teorii care au încercat să elucideze aceste cauze necunoscute. Printre acestea amintim: 1. Discroniile biopedagogice în funcţionarea organismului uman şi efectul lor în activitatea de învăţare. 2. Disimetrille funcţionale rezultate din specializarea celor două emisfere cerebrale 3. Excesul funcţional al sistemului limbic în activitatea sistemului nervos central 3.4.1. Discronile bio-pedagogice în funcţionarea organismului uman şi a S.N.C în activitatea de învăţare - se referă la ritmurile biofiziologice umane, care dacă sunt respectate, se vor obţine perfomanţe vizibile. După frecvenţa lor, ritmurile se clasifică în: - Ritmuri circadiene – cu o ciclitate de aproximativ de 24 de ore, considerate ritmuri de frecvenţă medie. - Ritmuri ultradiene- cu o ciclicitate de 90-100/120 de minute, apreciate ca ritmuri de frecvenţă înaltăpentru om şi care se reiau de mai multe ori în cadrul unui ciclu circadian. 136 - Ritmurile infradiene – ritmuri de frecvenţă joasă, cu o ciclicitate săptămânală, lunară, anuală. Sincronizarea ritmurilor umane interne cu cele externe ale mediului are consecinţe pozitive asupra activităţii individului. Desincronizarea ritmurilor endogene şi exogene se traduce în semne de oboseală, indispoziţie, plictiseală, scăderi de formă şi un randament general diminuat, în activitatea depusă. Ritmurile circadiene umane pot fi semnificativ influenţate, variate (accelerate/decelerate) voluntar sau involuntar de mulţi alţi factori: motivare intrinsecă, diferite stări emoţionale sau evenimente de viaţă dar şi substanţe chimice ritmo-influente ca medicamentele (stimulative, tranchilizante,antidepresive) alcool, droguri, contând mult şi cantitatea îngurgitată, ca şi momentul din zi al consumului acestor substanţe. Exemple Sincronizarea ritmurilor circadiene cu programul şcolar nu face decât să crească performanţa învăţării. De exemplu, învăţarea este condiţionată şi de o ciclicitate a proceselor şi activităţilor psihice. Dimineaţa cunosc un „vârf” procesele cognitive implicate în activităţi matematice, în timp ce procesele creative au maxim în timpul după-miezii. Lectura (lexia) ca viteză şi aspecte formale este superioară calitativ-dimineaţa, iar înţelegerea lecturii este semnificativ mai profundă dup amiază. Apetitul verbal oral al şcolarilor este mai mare dimineaţa,dar consumul de limbaj oral este calitativ superior după amiază. Orarul şcolar care trebuie să menţină multor constrângeri, raroeri ţine cont şi de aceste ritmuri circadiene, ceea ce afectează randamentul activităţii de învăţare al elevilor. Aceată teorie are implicaţii pedagogice practice importante. Conform acestei teorii ar trebui ca activităţile intens intelectuale să fie plasate dimineaţa,în orarul şcolar, pe când cele predominant motrice după amiaza. 137 Un mare interes pentru activitatea de învăţare îl reprezintă şi ciclicitatea tensiunii emoţionale, care poate determina prin fluctuaţiile ei majore, fie motivaţia pentru activitatea şcolară, fie strări de anxietate, stres. Se pare că „vârfurile” conduitei anxioase şi stresante apardeodată cu vărfurile de activism intelectual cărora le pot bloca energia. De acea se recomandă decalarea acestor a,prin convertirea energiei anxiogene în curiozitate, interes. Propuneţi o soluţie de sincronizare a orarului şcolar cu ritmurile biofiziologice ale elevilor. 3.4.2. Disimetriile funcţionale în raport cu cele două emisfere cerebrale Această teorie atrage atenţia asupra faptului că, deşi emisfere cerebrale sunt specializate în pentru diferite activităţi, ele funcţionând complementar, şcoala încă mai favorizează emisfera stângă, considerată emisfera „nobilă” ea având un riol important în elaborarea limbajului strâns legat de mecanismele gândirii. Emisfera dreaptă supranumită şi emisfera „mută” datorită centrării ei pe imagini,metafore,mimică a rămas oarecum eclipsată, nefiind suficient valorizată în/ prin activităţile şcolare. Neurologul american E.Ross sublinia însă, faptul că cele două emisfere acţioneazp complementar şi nuputem desfăşura nicio activitate în mod corect fără cocnursul ambelor emisfere: „Emisfera stângă este responsabilă de ce anume spunem,iar cea dreaptă de cum spunem acel ceva; cu alte cuvinte, la stângaţfondul la dreapta forma” (E.Ross, apud.Ungureanu,1998,p.80) Exemple Emisfera stângă Inteligenţă Convergenţă Numerică Intelectivă Emisfera dreaptă Intuiţie Divergenţă Analogică Senzitivă 138 Deductivă Raţională Analitică Verticală Activă Discontinuă Abstractă Premeditată Orientată Transformativă Lineară Pozitivă Diferenţiativă Secvenţială Istorică Explicativă Explicită Reducţionistă Discursivă Obiectivă Succesivă Ierarhizată Verbală Imaginativă Metaforică Holistică Orizontală Receptivă Continuă Concretă Impulsivă Liberă Asociativă Arborescentă Mitică Integrativă Multipolară Atemporală Ampliativă Implicită Inglobantă Eidetică Subiectivă Simultană Amalgamată Non proproziţională Implicaţiile pedagogice a acestei teorii se evidenţiază în următoarele recomandări: - acordarea posibilităţi de exprimare şi valorizare a emisferei drepte - acordarea unei atenţii sporite prelucrării materialului de învăţat cu ajutorul figurilor, imaginilor, organizatorilor grafici 139 - utilizarea unor metode didactice care antrenează emisfera dreaptă şi procesele specifice acesteia (creativitatea, empatia): jocul de rol, lucrul în echipe, dezbaterile, învăţarea prin cooperare . - alternarea utilizării celor două emisfere, deoarece s-a dovedit că există o ciclicitate şi în ceea ce priveşte funcţionarea emisferelor (când există um maximum funcţional al emisferei drepte, există un minimum al emisferei stângi şi invers). Cadrele didactice ar trebui să cunoască nu nmai caracteristicle şi procesele specifice ficecărei emisfere, dar şi comportamentele specifice suprasolicitării unei anumite emisfere cerecbrale, deoarece acest lucru condiţionează performanţele elevilor. R. Klein susţine că predominanţa temporară a uneia sau alteia dintre cele două emisfere poate fi sesizată nu doar de către specialişti ci şi chiar de un observator aviazt (cadrele didactice,în cazul nostru.) S-a constatat că în perioada de dominanţă a emisferei drepte, vorbirea individului devine mai lentă, clipitul din ochi mai rar, căscatul mai des. În schimb, perioadele de dominare a emisferei stângi îngreunează performanţele menzice (chiar şi memoria de scurtă durată), diminuează atenţia cognitivă a copilului, sporind însă considerabil tendinţa de mişcări şi neastâmpăr a persoanei în timpul activităţii. Numiţi două metode didactice care solicită predominant emisfera stnfă şi două metode didactice care solicită emisfera dreaptă. 3.4.3. Suprafuncţionarea sistemului limbic în activitatea sistemului nervos central În neurologia actuală, sistemul limbic este considerat ca fiind format din zona profundă,ultimă a emisferelor cerebrale, aşa numita circumvoluţiune limbică din jurul hipotalamusului şi din apropierea structurii reticulate, ambele aceste ultime formaţiuni fiind asimilate sistemuluilimbic în sensul larg al termenului. Sistemul limbic mai este denumit şi „ creierul emoţional”deoarece el integrează senzaţiile primare careparticipă la formarea compartementului instinctiv. 140 Prin conexiuni funcţionale interne, creierul limbic considerat şi „creierul cald”, creierul secundar, spontan şi impulsiv al emoţiilor, senzaţiilor de plăcut/neplăcut, are raporturi specifice cu „creierul rece”, creierul terţiar,lucid şi raţional. Activarea zonelor de plăcere, frică, mânie ale sistemului limbic de către stimuli externi se repercutează pe cortex, prin iradiere,în special în lobul frontal care „filtrează ” raţional, finalist şi autoreglator activitatea umană ulterioară a individului, care să fie semnificativ similară su contrstivă cu cea în cauză. Cercetările minuţioase din domeniul neurobiologiei (Mclean, 1978, Delgado,1972) au evidenţiat că există în sistemul limbic, o predilecţie pentru senzaţiile de noutate, schimbare şi mai ales pentru sentimentul complex de reuşită, de succes, chiar neprodus încă dar aşteptat cu încredere cât mai curând. Dimpotrivî senzaţii monotone, rutiniere,plictisitoare şi presentimentul (chiar şi vag) al eşecului iminent sunt puternici factori negativi, agresivi pentru sistemul limbic şi returul său funcţional către cortex (apud. Ungureanu, 1998,p.87) Implicaţiile pedagogice ale acestei teorii sunt acelea care subliniază strânsa legătură între cognitiv şi afectiv. Învăţarea şcolară nu poate să ignore dimensiunea afectivă, care iată dacă este amplificată în mod negativ poate conduce spre apariţia dificultăţilor de învăţare. Exemple Remediul unui eşec în învăţare nu poate fi decât un succes, nu un alt eşec şi nici aminirea vie şi perpetuă a aceluia, cum se va întâmpla, de exemplu în cazul repetenţiei şcolare când, din punct de vedere intelectual, sarcinile şcolare sunt cunoscute, familiare, accesibile dar din punct de vedere motivaţional sunt „anchilozate” în indiferenţa sistemului limbic ce bruiază implicarea activă a elevului. A învăţa devine o plăcere numai după ce elevul a trăit, a experiementat exprienţa succesului, a valorizării. 141 Aduceţi argumente care să susţină ideea că învăţarea nu este o plăcere, ci devine o plăcere. Să ne reamintim... Principalele cauze ale D.I. sunt: - cauze biologice - cauze psihologice - cauze ambientale (care provin din mediul şcolar, familial, care ţin de comunitate şi relaţionale ) - cauze necunoscute (printre teoriile care încearcă să elucideze aceste cauze amintim: discroniile biopedagogice în funcţionarea organismului uman şi efectul lor în activitatea de învăţare; disimetriile funcţionale rezultate din specializarea celor două emisfere cerebrale; excesul funcţional al sistemului limbic în activitatea sistemului nervos central) Dificultăţile de învăţare sunt întâlnite frecvent în copilăria mică şi mijlocie, dar şi la adolescent şi adult. Ele apar în activitatea de rezolvare a sarcinilor de învăţare şi desemnează un comportament inadecvat, ineficient, inoperant, cu randament scăzut. Elevii cu DI prezintă întârzieri semnificative faţă de nivelul obişnuit al achiziţiilor şcolare, în raport cu programa şi cu cadrul de referinţă constituit de majoritatea colegilor. Aceste DI nu presupune în mod necesar existenţa unui retard mintal de natură endogenă sau exogenă, ele reprezentând, cel mai adesea, consecinţele unei insuficienţe mintale dobândite printr-o stimulare deficitară, fiind net diferenţiate de deficienţa mintală de structură, de organizare specifică,unde recuperarea are un caracter relativ. Copiii cu DI sunt acceptaţi de colegii de şcoală, având potenţialul intelectual necesar pentru achiziţiile şcolare proiectate în raport cu nivelul de dezvoltare biopsihic. În pofida acestui potenţial, elevii înregistrează întârzieri cu mai mult de un an (D.I. uşoare) sau cu mai mult de doi ani (dificultăţi grave). Stabilirea 142 DI se face prin evaluare pedagogică sumativă, bazată pe programele în care sunt incluse obiectivele învăţării şi standardele de performanţă. Printre caracteristicile generale ce pot indica o DI se enumeră (Gherguţ, 2002, p.222) - hiperactivitatea - dificultăţi în concentrarea atenţiei - orientare confuză în spaţiu şi timp - incapacitate de a urmări indicaţiile orale - poftă necontrolată de dulce - hipoglicemie - ambidextru (după vârsta de 8 ani) - inversează literele sau cuvintele - face constant greşeli de ortografie - prinde greu o minge şi o loveşte greu cu piciorul - nu poate sări coarda - dificultăţi la închiderea nasturilor - dificultăţi la legarea şireturilor - mod defectuos de a ţine creionul în mână - caligrafie mediocră - mers dificil - incapacitatea de a sări - stângăcie - eşecuri frecvente - dificultăţi de a sta într-un picior - dificultăţi în amerge cu bicicleta sau de.a lungul unei linii 143 Rezumat Principalele cauze ale D.I. sunt: - cauze biologice - cauze psihologice - cauze ambientale (care provin din mediul şcolar, familial, care ţin de comunitate şi relaţionale ) - cauze necunoscute(printre teoriile care înceracî să elucideze aceste cauze amintim: discroniile biopedagogice în funcţionarea organismului uman şi efectul lor în activitatea de învăţare; disimetriile funcţionale rezultate din specializarea celor două emisfere cerebrale; excesul funcţional al sistemului limbic în activitatea sistemului nervos central) Dificultăţile de învăţare sunt întâlnite frecvent în copilăria mică şi mijlocie, dar şi la adolescent şi adult. Ele apar în activitatea de rezolvare a sarcinilor de învăţare şi desemnează un comportament inadecvat, ineficient, inoperant, cu randament scăzut. Test de evaluare a cunoştinţelor Exemplificaţi care sunt principalele cauze ale apariţiei dificultăţilor de învăţare care provin din mediul familial şi Propuneţi cel puţin două soluţii de prevenire a dificultăţilor de învăţare. 144 Unitatea de învăţare II. 4. Depistarea şi prevenirea dificultăţilor de învăţare Cuprins II. 4.1. Introducere 145 II.4.2 . Obiectivele unităţii de învăţare 145 II. 4.3. Depistarea dificultăţilor de învăţare 145 II.4.4. Prevenirea dificultăţilor de învăţare 151 II.4.5 Rezumat 152 II.4.6. Test de evaluare 152 II. 4.1.Introducere În cursul de faţă se evidenţiază principalele caracteristici ale unei persoane care poate fi descrisă ca având dificultăţi de învăţare. II. 4.2. Obiectivele unităţii de învăţare - să prezinte cel puţin patru caractristici esenţiale ale unei persoane cu dificultăţi de învăţare - să recunoască într-o situaţie dată caracteristicile specifice dificultăţilor d e învăţare - să analizeze principala modalitate de prevenire a D.I Durata medie de parcurgere a primei unităţi de învăţare este de 2 ore. 145 II. 4.3. Depistarea dificultăţilor de învăţare În mod practic, evidenţierea D.I. se numeşte depistare. Operaţia de depistare se realizează de către profesor, consilier sau părinte şi constă în identificarea primară a semnelor, particularităţilor şi caracteristicilor care semnalează existenţa unor dificultăţi de învăţare. Datorită multitudinii de definiţii date conceptului de D.I ca şi cauzelor care pot fi uneori, aşa cum am văzut anterior necunoscute sau mascate, procesul de depistare, examinare şi evaluare a D:I. Trebuie să se realizeze riguros, prin rapotare la anumite criterii. Garcia – Sancez J.(1995) propune următoarele criterii (apud. Ungureanu, 1998,p.112) 1. Considerarea realităţii D.I. numai prin prisma rezultatelor reale, concrete ale copilului în învăţare şi discrepanţa dintre acestea şi rezultatele aşteptate conform vârstei lui 2. Raporatrea posibilelor D.I la datele evaluative succesive ale unor vigilente şi permenente atenţii timpurii care să fi consemnat,încă de la naşterea copilului, anumite informaţii care pot fi reinterpretate mai târziu – la vârsta de 6-7-8 ani, dacă există în stare primară, dar care nu ar putea fi nici măcar bănuite, dacă nu au fost consemnate, luate în seamă,la vreamea respectivă, cu mult în urmă; aceasta echivelează cu un screening total al populaţiei infantile. 3. Reexaminarea precautivă a nivelului dezvoltării intelectuale, dat fiind faptul că disfuncţii, retarduri intelectuale sunt primele de bănuit, când în rest totul pare absolut normal,în inteţia explicării D.I. 4. ocalizarea evaluativă pe domenii performanţiale-instrumentale ale personalităţii, considerate ca zone predilecte şi prioritare ale D.I.(limbajul oral, scris-cititul, calculul aritmetic) 5. În cazul copiilor hipo/hiperactivi axarea evaluăriipe aceste aspecte de manifestare a kineziei generale, care chiar dacă sunt doar asociate D.I devin atât de deranjante şi perturbatoare pentru performanţa curentă a elevului,încât trebuie luate în seamă. 146 6. Tentativa de unificare a eforturilor evaluativ-diagnostice într-un corolar care să exprime sintetic şi pe cât posibil statistic nu doar prezenţa ci şi o anumită cuantificare a d.i. la o anumită persoană. Când este vorba despre dificultăţile specifice de învăţare, Carol Crealock şi Doreeen Kronick (1993) (apud. Vrăsmaş, 2007, p.66) subliniază nevoia de aprivi persoana în ansamblul ei şi modul cum este integrată social prin capacităţile sale de învăţare, ei propun trei criterii de identificare a deiyabikităţilor de învăţare: o Discrepanţa – văzută ca disparitatea semnificativă ţntre aspectele funcţionării specifice şi abilitatea generală o Excluderea - este elementul care defineşte faptul că disparităţile nu se datorează în mod primar nici intelectului, nici domeniului emoţional, nici celui fizic sau unor probleme dependente de ambientul educaţional. Cu alte cuvinte se exclud alte cauze sau alte dizabilităţi. o Etiologia – implică factori cauzali care sunt recunoscuţi de ordin genetic, biochimic şi neurologic. Observăm că în ambele clasificări unul dintre criterii este discrepaţa dintre ceea ce face elevul şi ceea ce ar trebui să facăşi nu întâmplător aceată discrepanţă este un criteriu fundamental al dificultăţilor de învăţare. Exemple Astfel prin anii 1980 se intorduce termenul de „discrepanţă severă” prin care se înţelege că reuşita efectivă scade sub 50% din cea scontată Deşi important, acest criteriu trebuie nuanţat. Astfel , Frankenberger, Fronzaglio fac următoarele precizări privind criteriul discrepanţei(apud. Ungureanu, 1998,p.114): • Termenul „discrepanţă” tinde să se focalizeze pe câte un aspect al D.I. (lectură, matematică), excluzând multe alte tipuri de D.I. unde compararea celor două reuşite nu-i uşoară.pentru că însăşi evaluarea, dimensionarea reuşitelor de comparat nu-i posibilă. • În general la vârste preamici (preşcolaritate) şi la vârste prea mari (adulţi) nu există instrumente pentru evaluarea discrepanţei,indivizii devenind mai 147 pregnant omogeni,similari între ei în afara şcolii, pe care au terminat+o de mai mult timp. • Mulţi indivizi cu reuşită efectivă slabă intră sub incidenţa discrepanţelor severe din alte motive decât D.I. • Testele de inteligenţă pot induce performanţe aşteptate sau prea mari sau prea mici, alterând valoarea discrepanţei • Este de preferat acceptarea criteriului „discrepanţei severe” doar pentru determinarea,în principiu, aproximativă şi eventuală a unor dificultăţi de învăţare. • Sesizarea „discrepanţei severe” trebuie să constituie numai începutul pentru o investigare şi o evaluare multidisciplinară eficientă. • Criteriul „discrepanţei” trebuie confruntat şi contraponderat cu alte criterii,în special cel etiologic. • Când, din motive de forţă majoră, „criteriul discrepanţei” este singurul la îndemână, este obligatorie recurgerea,în punctarea şi evaluarea performanţelor reale ale copilului, riguros conform scalelor şi normelor de evaluare şi notare oficiale,pentru a diminua erorile de evaluare ce pot modifica, de asemenea discrepanţa. În concluzie, tendinţele de evaluare a discrepanţei severe în şcoală,în intenţia depistării dificultăţilor de învăţare, trebuie acceptate cu rezervă, considerate un prom pas, dublat obligatoriu de observareşiulterior, de o evaluare sistematică a personalităţii copilului în cauză de către specialişti. Exemple De exmplu, o evaluare psihologică exhaustivă cuprinde testarea unor zone şi comprtamente ale personalităţii copilului referitoare la: - percepţie (tactilă, vizuală, auditivă) - teste de limbaj oral (articulaţie, ritm, fluenţă; vocabular; simţ sintactic; auz fonematic; înţelegere, codificare/decodifcare; evocare) - teste de evaluare a lexiei şi grafiei - teste de motricitate şi praxie 148 - teste de orientare spaţio-temporo-ritmică şi de percepere a schemei corporale - teste de evaluare a abilităţilor simbolico-metematice (calcul, raţionament, asociere, disociere, rezolvare de probleme) - teste de memorie - teste de atenţie - teste de personaliate Să ne reamintim... În identificarea dizabilităţilor de învăţare este important să privim unicitatea fiecărui elev şi să facem apel la trei criterii corelate: - discrepanţa - excluderea - etiologia S. Kirk şi Chalfant identifică două tipuri mari de dificultăţi specifice de învăţare: 1. Dificultăţi de învăţare şi dezvoltare (pre-achiziţii ale învăţării), care se referă la deprinderile de bază : memorie, atenţie, deprinderi perceptuale, deprinderi de gândire, deprinderi de limbaj oral şi scris 2. Dificultăţi de învăţare academice / teoretice (achiziţii ale învăţării) , se referă concret la învăţarea şcolară ca achiziţie şi se referă la citire, aritmetică, scris de mână, rostire, exprimare în scris. J. Lerner precizează următorul tablou general al caracteristicilor care definesc persoana cu dizabilităţi de învăţare: a. dificultăţi de mobilizare a strategiilor cognitive ale învăţării b. abilităţi motorii slabe c. probleme perceptuale şi de procesare a informaţiilor 149 d. dificultăţi ale limbajului oral e. dificultăţi în citire f. dificultăţi ale limbajului scris g. dificultăţi matematice h. comportamente sociale inadecvate Utilizând şi cunoştinţele dela disciplina psihopedagogie specială analizaţi impactul dificultăţilor limbajului oral asupra performanţelor şcolare. Hallanan şi Kauffman, în urma unor cercetări legate de caracteristicile copiilor cu d.i. evidenţiază 99 de caracteristici, cacele mai frecvente în procesul învăţării. Primele patru sunt: - - - - hiperactivitatea deficienţa perceptiv motorie scăderi şi creşteri ale stărilor emoţionale deficite generale de coordonare Cel mai des, determinarea d.i. este realizată în funcţie de diferenţele existente între ariile funcţionale. C. Crealock şi D. Kronick, consideră că un elev este descrisca având dizabilităţi deînvăţare dacă manifestă disparităţi evidente între ariile în care reuşeşte performanţe şi cele în care are dificultăţi. D.I. sunt legate de nestăpânirea sau chiar lipsa următoarelor caracteristici funcţionale ale inteligenţei cognitive: 1. complexitatea - capacitatea de a putea folosi informaţii complexe sau sarcini, sau de a efectua mai multe sarcini odată. 2. adaptabilitatea şi flexibilitatea se referă la a recunoaşte că pot exista alternative şi să le poată folosi 3. realizarea şi rememorarea unor diferenţe, care are în vedere capacitatea de selectare a opţiunilor, explicarea alegerilor, comportamente de utilizare 4. judecata, se referă la capacitatea de selectare a opţiunilor, explicarea alegerilor,comportamente de utilizare etc. 150 5. Gândirea simbolică, ce are în vedere abilitatea de a gândi şi de a alege limbajul, punctuaţia, simbolurile matematice, gesturile etc., dar şi reprezentarea acestora pe plan mental şi posibilitatea de a vedea generalizările între sferele cunoaşterii, ca şi perceperea schemelor de legătură între cunoştinţe. 6. Perceperea schemelor şi ritmurilor care caracterizează formele de cunoaştere, care are în vedere competenţele legate de producerea şi distribuirea adecvată a conţinuturilor, de realizarea schemelor chiar şi atunci când lipsesc anumite părţi. 7. Reflecţia, care este abilitatea de a gândi dinainte o acţiune,în proces şi secvenţe de derulare; abilitatea de a face inferenţe legate de succese şi nereuşite (apud. Vrasmaş, 2007,p.51) Deşi între stabilirea unor caracteristici definitorii privind dificultăţile de învăţare, autorii nu prezintă un acord absolut, toţi recunosc caracterul unic pe care îl prezintă dificultatea fiecăruia. Să ne reamintim... J. Lerner precizează următorul tablou general al caracteristicilor care definesc persoana cu dizabilităţi de învăţare: i. dificultăţi de mobilizare a strategiilor cognitive ale învăţării j. abilităţi motorii slabe k. probleme perceptuale şi de procesare a informaţiilor l. dificultăţi ale limbajului oral m. dificultăţi în citire n. dificultăţi ale limbajului scris o. dificultăţi matematice p. comportamente sociale inadecvate 4.4. Prevenirea dificultăţilor de învăţare Deşi foarte mulţi specialişti recunosc faptul că acţiunea de prevenirea este cea mai la îndemână şi cu eficienţa cea mai mare,în domeniul Di această activitate este destul de controversată datorită caracterului lor ascuns, insinuant, care apar „de regulă, precipitat,în anumite conjuncturi de învăţare a copilului,fără un motiv aparent,putând chiar „dispărea” 151 (de fapt... intră în subsidiar) când conjunctura „generatoare” a încetat,înlocuită fiind cu alte sarcini accesibile” (Ungureanu,p131) În cazul DI prevenirea poate îmbrăca forma concretă a diminuării, controlării a situaţieicare cauzează Disau evitarea cronicizării şi agravării. Aşa cum s-a evidenţiat din prezentarea cauzelor DI acestea provin nu doar din natura biologică a individului şi şi din mediu sau din interacţiunea individului cu mediul. Dacă grupul cauzelor biofiziologice alimentează parţial justificat pesimismul faţă de remedierea DI, cauzele psihologice şi cele ambientale încurajează semnificativ sperenţa în prevenirea parţială a DI, fiind cauze controlabile,într-o anumită măsură, de adultul,părintele, educatorul sau specialistul din preajma copilului cu DI. Deşi este extrem de greu de a dezvolta sau chiar recomanda tehnici sau strategii de prevenire, putem formula mai curând nişte principii orientative în activitaea de prevenire. Unul dintre acestea se referă la faptul că atenţia timpurie şi stimularea precoce a copilului în toate domeniile vieţii, răresc considerabil frecvenţa cazurilor de copii cu DI, diminuând gradul DI remanente. Un rol important în acest sens îl are familia, fiind primul mediu care contribuie la dezvoltarea copilului. Exemple Studiile de psihologia dezvoltării au evidenţiat faptul că acei copii care sunt stimulaţi de timpuriu se dezvoltă armonios, cu încredere în forţele proprii. Analizaţi rolul mediului familial în prevenirea dificultăţilor de învăţare. 152 Rezumat În identificarea dizabilităţilor de învăţare este important să privim unicitatea fiecărui elev şi să facem apel la trei criterii corelate: - discrepanţa dintre domenii diferite de exprimare şi manifestare - excluderea altor forme de dizabilităţi - etiologia- cauzele complexe care determină permanenţa acestui tip de învăţare J. Lerner precizează următorul tablou general al caracteristicilor care definesc persoana cu dizabilităţi de învăţare: - dificultăţi de mobilizare a strategiilor cognitive ale învăţării - abilităţi motorii slabe - probleme perceptuale şi de procesare a informaţiilor - dificultăţi ale limbajului oral - dificultăţi în citire - dificultăţi ale limbajului scris - dificultăţi matematice - comportamente sociale inadecvate Deşi este extrem de greu de a dezvolta sau chiar recomanda tehnici sau strategii de prevenire, putem formula mai curând nişte principii orientative în activitaea de prevenire. Unul dintre acestea se referă la faptul că atenţia timpurie şi stimularea precoce a copilului în toate domeniile vieţii, răresc considerabil frecvenţa cazurilor de copii cu DI, diminuând gradul DI remanente. Test de evaluare a cunoştinţelor Realizaţi un eseu de o pagină cu titlul „Rolul mediului familial în prevenirea dificultăţilor de învăţare” 153 Unitatea de învăţare II. 5. Evaluarea Cuprins II.5.1. Introducere II.5. 2. Obiectivele unităţii de învăţare II.5.3. Evaluarea dificultăţilor de învăţare II.5.3.1. Evaluarea prin raportare la standarde II. 5.3.2. Evaluarea prin raportare la criterii II. 5.3.3. Evaluarea raportată la individ II. 5.4. Rezumat II.5.5 Test de evaluare dificultăţilor de învăţare 154 154 155 156 157 157 158 159 II. 5.1.Introducere Cursul de faţă abordează problema evalurării dificultăţilor de învăţare,a modalităţilor de evaluare şi a avantajelor şi dezavantajelor pe care le prezintă fiecare modalitate de evaluare. II. 5.2. Obiectivele unităţii de învăţare - să descrie cele trei abordări de evaluare a copiilor cu D.I - să analizeze prin prisma avantajelor şi a dezavantajelor cele trei abordări de evaluare ale D.I. 154 Durata medie de parcurgere a primei unităţi de învăţare este de 2 ore. II. 5. 3. Evaluarea DI Evaluarea Di este un proces complex de identificare de particularităţi, capacităţi, abilităţi şi deprinderi, măsurarea acestora şi compararea – proces care necesită timp şi instrumente variate şi se face în vederea intervenţiei care să dezvolte abilităţi şi să remedieze limitări funcţionale. În cazul dificultăţilor de învăţare, cea mai eficientă evaluare este cea care se realizează în mod global, ţinând cont de toţi parametrii de dezvoltare psihică ai copilului şi de caracterul unic al dificultăţilor. Evaluarea este necesară cât mai de timpuriu, pentru că şi intervenţia eficientă este cea timpurie. Aşa cum precizează E. Vrăsmaş (2007,p.63) evaluarea dificultăţilor de învăţare este realizată de specialiştii psihopedagogic, dar trebuie spijinită de părinţi şi de cadrele didactice care lucrează cu copilul la şcoală. Evaluarea dificultăţilor de învăţare, subliniază autoarea citatp, este un proces ce implică o cantitate mare de informaţii diverse şi interpretarea acestora, pe baza cărora se iua deciziile de intervenţie şi, dacă este cazul, de clasificare şi integrare. Exemple Evaluarea în cazul copiilor cu D.I are ca scop iniţial identificarea nevoilor de intervenţie şi ce tip de programe are nevoie copilul. Orice intervenţie în D.I. presupune şi evaluarea programului utilizatse evaluează chiar planul individualizat de intervenţie, periodic, dacă este adecvat şi se evaluează şi comportamentele însuşite de copil. Cu alte cuvinte, în cazul D.I evaluarea se referă la competenţele copiluluio, exprimate în anumite comportamente, dar şi la programul de intervenţie. 155 În privinţa instrumentelor evaluării ele aparţin atât psihologiei, cât şi pedagogiei – teste, probe, grile de observaţie formală şi informală. Din punct de vedere al instrumentelor utlizate distingem două tipuri de evaluare: a. evaluarea formală care implică utilizarea unor instrumente cum ar fi testele (de inteligenţă, de aptitudini de limbaj etc.) b. evaluarea informală care presupune proceduri şi tehnici ca : observaţia sistematică, analiza produselor activităţii, analiza sarcinilor, analiza erorilor, interviuri, chestionare etc. Analizaţi raportul dintre evaluarea formală şi cea informală în dificultăţile de învăţare. Există trei tipuri de abordări în evaluarea d.I pe care le vom prezenta mai jos. 5.3.1. Evaluarea prin raportare la standardeAbordări în evaluarea DI Evaluarea prin raportare la standarde. Se referă la măsurarea performanţelor unui copil într-o anume arie de dezvoltare, pornind de la un standard stabilit prin testarea unui eşantion reprezentativ pentru copil. Fiecare copil evaluat este comparat cu standardul aplicat şi astfel se determină performanţa particulară a respectivului copil. O problema pe care o ridică acestă evaluare este cea legată de etichetarea unor copii care nu corespund standardelor, şi de aceea azi, această evaluare tinde să fie realizată ţinând seama de evaluarea globală a copilului. Avantajele testelor standard: - - - - Dezavantajele: sunt valabile pentru verificarea încadrării legale pentru servicii de educaţie specială pot determina dacă un elev achiziţionează conform aşteptărilor asigură compararea realizărilor diferiţelor elevi asigură bazele generale pentru compararea programelor de remediere • rezultatele sunt deseori prea generale pentru a asigura o orientare a instruirii specifice unui elev 156 • nu sunt legate direct de secvenţele programelor de instruire • nu pot fi modificate în funcţie de condiţii specifice • sunt de valoare minimală pentru a indica cât de mult sau cât de puţin a învăţat elevul 5.3.2. Evaluarea prin raportare la criterii. Acest tip de evaluare gravitează în jurul unor obiective specifice de învăţare. Este utilizată pentru a determina punctele forte şi punctele slabe ale unui copil, nu prin comparare cu alţii, ci prin raportare la setul de deprinderi prestabilite presupuse a fi esenţiale. Avantajele : q. r. s. Dezavantaje: t. u. v. instrument de evaluare a progresului stabileşte eficienţa procesului de instruire şi intervenţie pregăteşte terenul pentru însuşirea unor deprinderi ulterioare criteriile luate în analiză pot fi dificil de stabilit nu prezintă valoare pentru copiii atipici ineficiente pentru măsurarea nivelului de performanţă în raport cu alţi copii 5.3.5 Evaluarea prin raportare la individ Evaluează progresul realizat de copil, comparîndu-l cu propriile sale performanţe obţinute anterior.aceste evaluări recunosc faptul că orice copil se modelează prin interacţiunea dintre aspectele biologice şi cele de mediu şi prin ceea ceaşteptă ceilalţi de la viaţa şi viitorul copilului. Evaluările se fac în contextul particular de viaţă şi în funcţie de particularităţile-calităţile unice ale copilului. Se urmăreşte nu numai evaluarea copilului, dar şi a calităţii relaţiei lui cu ceilalţi. Avantaje: - monitorizează progresul copilului şi oferă o imagine mai reală asupra deprinderilor lui - asigură conturarea mai concretă aunor planuri de intervenţie Dezavantaje : 157 - chiar dacă este o evaluare mai autentică pentru copil, este nevoie totuşi uneori de o evaluare criterială sau raportată la standarde pentru a avea o imagine mult mai realistă asupra progresului copilului Aşa cum se poate observa, fiecare tip de evaluare prezintă atât avantaje cât şi dezavantaje, fiecare fiind utilă pentru un anumit scop şi trebuie utilizat în raportare la celelate. Să ne reamintim... Măsurătorile prin raportare la standarde sunt adecvate pentru a compara un copil cu un grup standard prestabilit, pentru a determina o întârziere sau o neconcordanţă cu respectivul standard. Acest tip de măsurători este util pentru a determina alegerea sprijinului şi a serviciilor. Măsurătorile prin raportare la criterii sunt adecvate pentru evaluarea punctelor forte dar şi a slăbiciunilor unui copil şi ajută la elaborarea Planului de intervenţie individualizat. Măsurătorile prin raportare la individ sunt adecvate pentru monitorizarea progrsului, evaluarea dezvoltăriişi măsurarea realizărilor pentru fiecare copil în parte. Rezumat Referitor la evaluarea copilului cu DI există trei abordări în evaluare: • Evaluarea prin raportare la standarde • Evaluarea prin raportare la criterii. • Evaluarea prin raportare la individ Măsurătorile prin raportare la standarde sunt adecvate pentru a compara un copil cu un grup standard prestabilit, pentru a determina o întârziere sau o neconcordanţă cu respectivul standard. Acest tip de măsurători este util pentru a determina alegerea sprijinului şi a serviciilor. 158 Măsurătorile prin raportare la criterii sunt adecvate pentru evaluarea punctelor forte dar şi a slăbiciunilor unui copil şi ajută la elaborarea Planului de intervenţie individualizat. Măsurătorile prin raportare la individ sunt adecvate pentru monitorizarea progrsului, evaluarea dezvoltăriişi măsurarea realizărilor pentru fiecare copil în parte. Test de evaluare a cunoştinţelor Realizaţi un eseu de o pagină cu titlul „Rolul mediului familial în prevenirea dificultăţilor de învăţare” 159 Unitatea de învăţare II. 6. Intervenţia specializată în dificultăţile de învăţare Cuprins II. 6.1. Introducere 160 II. 6.2. Obiectivele unităţii de învăţare 160 160 II. 6.3. Intervenţia specializată în dificultăţile de învăţare II. 6.4. Planul de intervenţie specializată în dificultăţile de învăţare (PIS) 162 II. 6.5. Rezumat 166 II.6.6. Temă de control 167 II. 6.1.Introducere Cursul de faţă prezintă un din principalele căi de intervenţia specializată în dificultăţile de învăţare – palnul de intervenţie specializată (PIS) II. 6.2. Obiectivele unităţii de învăţare - să descrie modalităţile de intervenţie în dificultăţile de învăţare - să realizeze un plan de intervenţie specializată plecând dela modelele prezentate 160 II. 6.3. Intervenţia specializată în dificultăţile de învăţare 1.Terapia Apărută sub influenţa modelului medical, se menţine şi azi atât din punct de vedere explicativ cât şi îm planul acţiunii concrete. Există mai multe tipuri de terapie: - de remediere: presupune refacrea proceselor de învăţare deficitare - de corectare: refacerea unor abilităţi/ deprinderi de învăţare - de compensare: se referă la deficienţele grave de învăţare şi care trebuie să ofere schimbarea cu alte instrumente sau mecanisme de adaptare şi învăţare 2. Intervenţia Este un concept interdisciplinar cu accente socio-educaţionale şi face legătura dintre câmpul de acţiune al dificultăţilor de învăţare cu alte forme de sprijinire a dezvoltării (educaţie, asistenţă socilă, psihologie) Cei care realizează intervenţia sunt consilierii şcolari, profesorii-logopezi, cadre didactice de sprijin, profesorii de psiho-pedagogie specială din şcolile speciale. Proiectarea intervenţiei, constă în esenţă în elaborarea planului intervenţiei, care presupune, identificarea problemelor, cauzelor, orientează intervenţia, propune instrumente de evaluare. Principiile intervenţiei specializate (remedierii) - Remedierea sprijină înţelegerea modelelor şi evidenţierea ritmului în limbajul vorbit şi scris,în folosirea spaţiului – întinderea comunităţii şi proporţiile – în artă şi muzică, natură şi ştiinţă,în istorie,în interacţiuni şi interrelaţii,în modurile în care se organizează viaţa practică. - Remedierea trebuie să încurajeze observarea diferenţelor (tehnicile de colorare, schimbarea suporturilor de învăţare) 161 - Remedierea include analizele celor abordări care aduc în fiecare arie de funcţionare rezultate acceptabile - Remedierea promovează gândirea simbolică şi generalizările - Remedierea asigură vloarea şi cantitatea de structurare de care are nevoie un elev, dar nu trebuie exgerat - Remedierea cere să li se vorbească elevilor despre nivelul la care se găsesc. - Remedierea sprijină simţul înţelegerii şi exprimării elevilor. - Remediere promovează autocunoaşterea şi alternativele - Remedierea se axează pe ariile în care elevul este mai bun, pentru a impulsiona dezvoltarea ariilor în care întâmpină probleme II. 6.4. Planul de intervenţie specializată în dificultăţile de învăţare (PIS) Există două tipuri de sprijin: • specilaizat, în afara clasei, în plus de activitatea didactică, ca formă suplimentară de activitate • didactic, care vizează adaptarea şi flexibilizarea curriculum-ului Fiecare elev care este evaluat iniţial ca prezentând dificultăţi de învăţare specifice are nevoie de un plan individualizat, personaliazt de intervenţie. (PIS) PIS este un text/ grilă bine completat de care se servesc toţi cei care decid să-şi orienteze intervenţiile asupra copilului. În primul rând el se constituie într-un demers pentru a cunoaşte copilul/elevul şi a aviza măsurile educative care ise potrivesc. Acest demers necesită participarea atât a specialistului cât şi a părinţilor. Există două tipuri de planuri pentru intervenţia specializată: a. Planurile de servicii , care sunt instrumente de planificare şi coordonare a serviciilor diferite şi individuale necesare la realizarea şi menţinerea integrării educaţionale şi/sau socile a persoanelor cu CES. 162 b. Planurile de intervenţi în serviciul educţional care trebuie să indice pentru copil/elev, în funcţie de obiectivele fixate: - nivelul de integrare dorit/urmărit - adaptările necesare la ritmul învăţării şi respectarea principiilor pedagogice - serviciile complementare şi personalul solicitat - echipamentele specializate necesare - resursele financiare necesare, transport etc. Să ne reamintim... Intervenţia este un concept interdisciplinar cu accente socio-educaţionale şi face legătura dintre câmpul de acţiune al dificultăţilor de învăţare cu alte forme de sprijinire a dezvoltării (educaţie, asistenţă socilă, psihologie) Cei care realizează intervenţia sunt consilierii şcolari, profesorii-logopezi, cadre didactice de sprijin, profesorii de psiho-pedagogie specială din şcolile speciale. Proiectarea intervenţiei, constă în esenţă în elaborarea planului intervenţiei, care presupune, identificarea problemelor, cauzelor, orientează intervenţia, propune instrumente de evaluare. Componentele PIS • informaţiile iniţiale despre copil şi problemele care constituie cerinţe educative speciale la acel moment rezultate din teste psihologice, probe şcolare, observaţii, anchete sociale • evaluarea problemelor sub forma enumerării lor sau a formulării unui diagnostic prescriptiv • anticiparea unor rezultate prin prognosticul iniţial şi prin descrierea momentelor cheie ale intervenţiei • consemnarea unei/unor examinări iniţiale, periodice, finale • descrierea metodelor şi a mijloacelor de intervenţie folosite • paşii intervenţiei adaptaţi tipului de problemă 163 • înregistrarea progreselor/ consemnarea rezultatelor intervenţiei şi observările periodice • formele de sprijin suplimentar, alese prin parteneriatul cu specialiştii, familia, şcoala Elaborarea PIS se înscrie într-un demers global, care cuprinde: - evaluarea forţelor la început - identificarea dificultăţilor - cunoaşterea resurselor - diagnosticul prescriptiv Etapele preconizate pentru intervenţie sunt diferite la diferiţi autori, deşi în toate se regăsesc paşii aminitiţi mai sus. Exemple G. Goupil (1991) descrie 6 etape în elaborarea planului: • constatarea dificultăţii • observarea organizată – analiza profundă a situaţiei • identificarea nevoii de sprijin specializat, de referinţă, când profesorul face cunoscut faptul că are nevoie de sprijin în rezolvarea dificultăţilor de învăţare • evaluarea nevoilor, forţelor şi slăbiciunilor elevului • elaborarea planului de intervenţie • aplicarea şi evaluarea progreselor: punerea în acţiune a aplanului, înregistrarea şi evaluarea. Evaluaţi importanţa realizării unui PIS pentru sprijinirea elevilor cu dificultăţi de învăţare. 164 Abordând domeniul dificultăţilor de învăţare ca domeniu noncategorial, se realizează recunoaşterea, evaluarea şi intervenţia specifică asupra problemelor de învăţare ca probleme comune tuturor deficienţelor, dizabilităţilor şi/sau incapacităţilor organice sau funcţionale. Fiecare dintre aceste probleme este privită ca o caracteristică a procesului de învăţare, un mod de manifestare, în loc să fie considerată o stare permenentă de deficit. Perspectiva curriculară pune accentul pe individ, pe unicitatea fiecăruia, pe experienţa de viaţă şi sprijinul în învăţare prin metode adecvate şi interrelaţii stimulative. Aceste direcţii de analiză evidenţiază, de fapt, evoluţia concepţiilor despre dificultăţile de învăţare: de la concepţia simplistă că dificultăţi de învăţare pot avea numai anumiţi copii şi asta din cauze care îi privesc la responsabilizarea mediului social, a şcolii şi a colaborării factorilor de educaţie pentru reuşita învăţării. De aceea, perspectiva noncategorială tinde să înlocuiască alte abordări şi să definească dificultăţile de învăţare în raport cu adaptarea curriculumului şcolar, flexibilizarea lui pentru particularităţile şi stilurile de învăţare diferite ale copiilor. Prezentăm în continuare un model de (PIP)- Gherguţ (2008) Program de intervenţie personalizat/individualizat Numele şi prenumele beneficiarului..................................................... Data şi locul naşterii......................................................................... Domiciliul....................................................................................... Şcoala/instituţia......................................................... Echipa de lucru....................................................................................................... ................................................................................................................................................ ................................................................................................................................................ Problemele cu care se confruntă copilul (rezultatele evaluării complexe)............................ ................................................................................................................................................ ................................................................................................................................................ Priorităţi pentru perioada (se specifică intervalul de timp):.................................................. 165 ............................................................................................................................................ Structura programului de intervenţie personalizat: Obiective Conţinuturi Metode şi Perioada de Criterii Metode şi mijloace de intervenţie minimale de instrumente realizare apreciere a de evaluare progreselor Evaluarea periodică: Obiective realizate:......................................................................... Dificultăţi întâmpinate........................................................... Metode cu impact ridicat: - pozitiv........................................ - negativ............................................... revizuirea programului de intervenţie educaţional-terapeutică (în funcţie de rezultatele evaluărilor periodice)....................................................................................................... ................................................................................................................... Recomandări particulare:....................................................................................................... ................................................................................................................................................ ...................................................................................................................................... Rolul şi modul de implicare a părinţilor în program ........................................................... ................................................................................................................................................ Rezumat Intervenţia este un concept interdisciplinar cu accente socio-educaţionale şi face legătura dintre câmpul de acţiune al dificultăţilor de învăţare cu alte forme de sprijinire a dezvoltării (educaţie, asistenţă socilă, psihologie) Cei care realizează intervenţia sunt consilierii şcolari, profesorii-logopezi, cadre didactice de sprijin, profesorii de psiho-pedagogie specială din şcolile speciale. Proiectarea intervenţiei, constă în esenţă în elaborarea planului intervenţiei, care presupune, identificarea problemelor, cauzelor, orientează intervenţia, propune instrumente de evaluare. 166 Componentele PIS • informaţiile iniţiale despre copil şi problemele care constituie cerinţe educative speciale la acel moment rezultate din teste psihologice, probe şcolare, observaţii, anchete sociale • evaluarea problemelor sub forma enumerării lor sau a formulării unui diagnostic prescriptiv • anticiparea unor rezultate prin prognosticul iniţial şi prin descrierea momentelor cheie ale intervenţiei • consemnarea unei/unor examinări iniţiale, periodice, finale • descrierea metodelor şi a mijloacelor de intervenţie folosite • paşii intervenţiei adaptaţi tipului de problemă • înregistrarea progreselor/ consemnarea rezultatelor intervenţiei şi observările periodice • formele de sprijin suplimentar, alese prin parteneriatul cu specialiştii, familia, şcoala Test de evaluare a cunoştinţelor Descrieţi principalele componente ale unui PIS. Temă de control Realizaţi un PIS (plan de intervenţie personalizat) 167 Bibliografie Aebli, H. (1973). Didactica psihologică. Bucureşti: EDP. Allal, L. (1978). Strategie d‘évaluation formative: conceptions psychopedagogiques et modalités d ‘aplication. Université de Geneve. Allal, L., Saada-Robert, M. (1992). La métacognition: cadre conceptuel pour l’étude des régulations en situation scolaire, Archives de psychologie, 60. Altet, M. (2006). Les pedagogies de l’apprentissage. Paris: PUF. Amigues, R. Enseignement-apprentissage, http://www.aix-mrs.iufm.fr/services/ communication/ publications/ vocabulaire/n1/amigues1/.html]. Descărcat 20.02.2008. Anderson, J.R. (2000). Cognitive Psychology and its implications. New York: Worth Publishers. Arievitch, I., Van der Veer, I.R. (1995). Furthering the internalization debate: Galperin’s contribution. Human Development, 38, 2. Atkinson, R.L., Atkinson, R.C., Smith, E.E., Bem, D.J. (2002). Introducere în psihologie. Bucureşti: ed. Tehnică. Ausubel, D.P., Robinson, F. (1981). Învăţarea în şcoală. O introducere în psihologia pedagogică. Bucureşti: EDP. Bandura A. (1997). Self-efficacy: The exercise of control. New York: WH Freeman and Comp. Bandura, A., Ross, D., Ross, S.A. (1961). Transmission of aggression through imitation of aggressive models. Journal of Abnormal and Social Psychology, 63, 575-582. Barth, B.M. (1987). L’apprentissage de l’abstraction. Methodes pour une meilleure reussite de l’école. Paris: Editions Retz. Barth, B.M. (1993). Le savoir en construction. Former a une pédagogie de la comprehension. Paris: Eds. Retz. Bartlett, F.C. (1932). Remembering: A study in experimental and social psychology. Cambridge, England: Cambridge University Press. Beech, H.R. (1973). Teoriile despre personalitate şi terapia comportamentală. In B.M.Foss. Orizonturi noi în psihologie, Bucureşti: Editura Enciclopedică română. Bem, S., Boyd, D. (2007). The Developing Child. Boston: Pearson Education, Inc. Birch, A. (2000). Psihologia dezvoltării. Bucureşti: Ed. Tehnică. Bourgeois, E., Chapelle, G. (2006). Apprendre et faire apprendre. Paris: PUF. Bourgeois, E., Frenay, M., Bentein, K., Galand, B. (2003). Aperçu historique des théories de l'apprentissage, UCL, Faculté de psychologie et des sciences de l'éducation, Louvain-la-Neuve. Bourgeois, E., Nizet, J. (1997). Apprentissage et formation des adultes. Paris: PUF. Cocoradă, E. (2004b). Perspectiva psihologiei cognitive asupra formării şi evaluării deprinderilor. International Conference Edu-World 2004, Education facing the contemporary World Problems, vol II, 452-459. Cocorada, E. (2009). Psihologia educaţiei. Brasov: Ed. Universitatii Transilvania. Cocorada, E. (2009). Psihologia învăţării. Introducere în teoriile învăţării. Brasov: Ed. Universitatii Transilvania 168 Cohen, G.É. (1994). Le travail du groupe: stratégie d'enseignement pour la classe hétérogène. Montréal: Les Édition de la Chenelière. Corey, G. (1991). Theory and practice of counseling and psychoterapy. California: Cole Publishing Comp. Corsaro, W.A. (2005). The sociology of childhood. 2nd edition. Thousand Oaks: Pine Forge Press. David, D. (2006). Tratat de psihoterapii. Iaşi: Polirom. Dawitz, J., Ball, S. (1978). Psihologia procesului educaţional. Bucrureşti: EDP. Doise, J. C., Deschamps, Mugny, G. (1999). Psiholgie socială experimentală. Iaşi: Polirom. Doise, W. (1998). Relaţii sociale şi organizări cognitive. In S. Moscovici (coord.) Psihologia socială a relaţiilor cu celălalt. Iaşi: Polirom. Doise, W., G. Mugny (1998). Psihologia socială şi dezvoltare cognitivă. Iaşi: Polirom. Dubé, L. (1990). Psychologie d’apprentissage. Quebec: Presses de l’Université du Quebec. Elliott, S., Kratochwill, T.R., Cook, J.L., Travers, J.F. (2000). Educational Psychologiy. Effective Teaching, Effective Learning. The McGraw-Hill Comp. Fausto-Sterling, A. (1985). Myths of Gender. Biological Theories about Women and Men. New York: Basic Books. Foss, B. (1973). Orizonturi noi în psihologie. Bucureşti: Ed. Enciclopedică Română. Foulin J.N., Mouchon, S. (2005). Psychologie de l’education. Paris: Nathan. Gagné, R. M.(1978). Condiţiile învăţării. Bucureşti: EDP. Gagnebin, A., Guignard, N., Jaquet, F. (1997). Apprentissage et enseignement des mathématiques. Neuchâtel: Corome. Galperin, P., Talâzina, N., Salmina, N. (1975). Studii de psihologie a învăţării. Bucureşti: EDP. Gherguţ A. (2006). Psihopedagogia persoanelor cu cerinţe speciale. Strategii diferenţiale şi incluzive în educaţie, ed.a-II-a. Iaşi: Polirom Hayes ,N., Orrell, S. (1997). Introducere în psihologie. Bucureşti: All. Hilgard, E.R., Bower, G.H. (1974). Teoriile învăţării. Bucureşti: EDP. Karpov, Y., Bransford, J. (1995). Vygotsky and the Doctrine of Empirical and Theoretical Learning. Educational Psychologist, 30, 2, 1995. Kazdin, A. E. (1989). Reactivity to being observed can affect the behavior and the inferences drawn from it', in D. P. Hartmann (ed.), New Directions for Methodology of Social and Behavioral Science. San Francisco: Jossey-Bass. Kulcsar, T. (1979). Repere psihogenetice în cunoaşterea inteligenţei. In B. Zorgo, I. Radu (1979). Studii de psihologie şcolară. Bucureşti: EDP. Meirieu, Ph. (1984). Itinéraire des pédagogies de groupe - Apprendre en groupe? Lyon: Chronique sociale. Moscovici, S. (1994). Psihologie sociale. Paris: PUF. Moscovici, S. (1998). Psihologia socială a relaţiilor cu celălalt. Iaşi: Polirom. Moscovici,S. coord. (1998). Psihologia socială a relaţiilor cu celălalt. Iaşi: Polirom. Mucchielli, R. (1982). Metode active în pedagogia adulţilor. Bucureşti: EDP. Mureşan, P. (1980). Învăţarea socială. Teorii, forme, procese, mecanisme. Bucureşti: Ed. Albatros. Neacşu, I. (1999). Instruire şi învăţare. Bucureşti: EDP. 169 Negreţ-Dobridor, I., Pânişoară, I.O. (2005). Ştiinţa învăţării. Iaşi: Polirom. Neculau, A. (1999). Prefaţă la W. Doise, J. C. Deschamps, G. Mugny (1999). Psiholgie socială experimentală. Iaşi: Polirom. Piaget, J. (1947). La psychologie de l'intelligence. Paris: Armand Collin. Piaget, J. (1970). The Science of Education and the Psychology of the Child. NY: Grossman. Piaget, J. (1976). Construirea realului la copil. Bucureşti: EDP. Piaget, J. (1985). Commentaire sur les remarque critiques de Vygotski concernant Le langage et la pensée chez l'enfant et Le jugement et le raisonnement chez l'enfant, in Vygotski, Pensée et langage, Paris: Editions Sociales. Piaget, J., Inhelder, B. (1969). Psihologia copilului. Bucureşti: EDP. Premack, D (1959). Toward Empirical Behavior Laws 1. Positive Reinforcement. Psychological Review, 66(4), 219-233. Premack, D. (1965). Reinforcement theory. In D. Levine (ed.), Nebraska Symposium on Motivation (Vol. 13). Lincoln, NE: University of Nebraska Press. Salomon, G., Globerson, T. (1989). When teams do not function the way they ought to. International Journal of Educational Research, 13, 89 - 99. Schaffer, H. R. (2005). Introducere în psihologia copilului. Cluj-Napoca: Ed. ASCR. Şchiopu, U. coord. (2003). Dicţionar de psihologie. Bucureşti: ed. Babel. Schunk D. H. (2000). Learning Theories. An Educational Perspective. New Jersey: Prentice_Hall, Inc. Schunk, D.H., Hanson, A.R., Cox, P.D. (1987). Peer-Model Attributes and Children's Achievement Behaviors, Journal of Educational Psychology, 79(1), 54-61. Skinner, B.F. (1947). Superstition' in the pigeon. Journal of Experimental Psychology, 38, 168-172. Skinner, B.F. (1954). The Science of Learning and The Art of Teaching. Harward Educational Review, 24, 99-113. Tesson, G., Youniss, J. (1995). Micro-sociology and psychological and development: A sociological interpretation of Piaget’s theory. In A.M. Ambert (Ed.) Sociological Studies of Children. Greenwich, CT: JAI Press, 7, 101–126. Ţinică, S. coord.(2007). Repere în abordarea copilului „dificil”. Instrument de lucru pentru cadre didactice şi consilieri. Cluj-Napoca: Eikon educaţional. Ungureanu D. (1998). Copiii cu dificultăţi de învăţare. Bucureşti: E.D.P. Vîgotski, L.S. (1972). Cercetarea dezvoltării noţiunilor ştiinţifice la copil. In Opere psihologice alese. Bucureşti: EDP. Vrăsmaş E. (2007). Dificultăţile de învăţare în şcoală. Bucureşti: Integral. Watson, J.B. (1913). Psychology as the Behaviorist Views it. Psychological Review, 20, 158-177. Weihs T. (1998). Copilul cu nevoi speciale. Elemente de pedagogie curativă. Cluj-Napoca: Triade Watson, J.B. (1930). Behaviorism. Chicago: University of Chicago Press. Wolpe. J. (1958). Psychoterapy by reciprocal inhibition. Stanford: Stanford University Press. Zorgo ,B., Radu, I. (1979). Studii de psihologie şcolară. Bucureşti: EDP. http://www.research.ibm.com/deepblue/learn/html/e.shtml http://www.twinoaks 170 